**PROJEKTAVIMO SUTARTIS**

**SPECIALIOSIOS SĄLYGOS**

**Akcinė bendrovė „LTG Infra“**, juridinio asmens kodas 305202934, registruotos buveinės adresas Geležinkelio g. 2, LT-02100, Vilnius, Lietuvos Respublika, atstovaujama *[**nurodyti atstovo pareigas, vardą, pavardę]*, veikiančio pagal *[nurodyti atstovavimo pagrindą]*, (toliau – **Užsakovas**),

ir

***[Nurodyti Projektuotojo pavadinimą]***, juridinio asmens kodas *[nurodyti juridinio asmens kodą]*,   registruotos buveinės adresas *[nurodyti registruotos buveinės adresą],*   atstovaujama *[nurodyti atstovo pareigas, vardą, pavardę],* veikiančio pagal *[nurodyti atstovavimo pagrindą],* (toliau – **Projektuotojas)**,

Užsakovas ir Projektuotojas toliau kartu šioje Sutartyje vadinami „Šalimis“, o kiekviena atskirai – „Šalimi“, sudarė šią projektavimo paslaugų sutartį (toliau – **Sutartis**) ir susitarė dėl toliau išvardintų sąlygų.

|  |  |
| --- | --- |
| 1. **Pagrindinė informacija apie sutartį** | |
|  | |
| * 1. Pirkimo pavadinimas | ***32211 Kaišiadorių geležinkelio stotyje esančių peronų rekonstravimo techninio darbo projekto parengimo ir projekto vykdymo priežiūros paslaugos*** |
| * 1. Sutarties dalykas | Sutarties dalykas yra objekto ***Kaišiadorių geležinkelio stotyje esančių peronų rekonstravimo*** projekto parengimo *ir* projekto vykdymo priežiūrapaslaugos. Teikiamų Paslaugų Techninė specifikacija yra neatskiriama šios Sutarties dalis |
| * 1. Statinio duomenys |  |
| * + 1. Statinys | *[nurodyti]* |
| * + 1. Žemės sklypo (-ų) unikalus (-ūs) Nr. | *[nurodyti]* |
| * + 1. Žemės sklypo (-ų) kadastro Nr. | *[nurodyti]* |
| 1.4. Numatomi pasitelkti subteikėjai | *[Subteikėjo pavadinimas, juridinio asmens kodas, kontaktiniai duomenys ir jo atstovas. Nurodoma, kurią sutarties dalį vykdys atitinkamas subteikėjas].* |
|  | |
| 1. **Kaina ir mokėjimo tvarka** | |
| * 1. Taikoma kainodara | Fiksuota kaina |
| * 1. Bendra kaina be PVM | \_\_\_\_\_\_Eur (nurodyti sumą skaičiais ir žodžiais) |
| * 1. Bendra kaina su PVM | \_\_\_\_\_\_ Eur (nurodyti sumą skaičiais ir žodžiais) |
| * 1. PVM suma | PVM yra\_\_\_\_\_ Eur (nurodyti sumą skaičiais ir žodžiais) |
| * 1. Etapų kaina be PVM | **I – etapo** kaina neįskaitant PVM yra \_\_\_\_\_\_Eur (nurodyti sumą skaičiais ir žodžiais);  **II – etapo** kaina neįskaitant PVM yra \_\_\_\_\_\_Eur (nurodyti sumą skaičiais ir žodžiais);  **III etapo** kaina neįskaitant PVM yra \_\_\_\_\_\_Eur (nurodyti sumą skaičiais ir žodžiais) |
| * 1. PVM suma etapams | I- etapo PVM yra\_\_\_\_\_ Eur (nurodyti sumą skaičiais ir žodžiais)  II etapo PVM yra\_\_\_\_\_ Eur (nurodyti sumą skaičiais ir žodžiais)  III etapo PVM yra \_\_\_\_\_ Eur (nurodyti sumą skaičiais ir žodžiais) |
| * 1. Mokėjimų sąlygos | Per 60 kalendorinių dienų |
| * 1. Mokėjimas | 1) Už tinkamai, kokybiškai ir Sutartyje nustatytais terminais suteiktas paslaugas bei Užsakovo patvirtintą ir priimtą Projektą (I - II etapai) apmokama po paslaugų priėmimo-perdavimo akto (tarpinės dalies) pasirašymo (statybos leidimo gavimo jei bus gaunamas) Sutarties Bendrųjų sąlygų 9 p. terminais ir tvarka;  2) Statinio projekto vykdymo priežiūros paslaugų priėmimo – perdavimo akte (tarpinės dalies) nurodoma per statinio statybos rangovo ataskaitiniu laikotarpiu suteiktų statinio projekto vykdymo priežiūros paslaugų vertė, kuri apskaičiuojama proporcingai per atitinkamą laikotarpį priimtų rangos darbų vertei pagal visų šalių pasirašytus rangovo pateikiamus priėmimo - perdavimo aktus. Statinio projekto vykdymo priežiūros paslaugų vertės apskaičiavimui taikomas procentas dviejų skaičių po kablelio tikslumu. Paskutiniame etapo Statinio projekto vykdymo priežiūros paslaugų priėmimo – perdavimo akte (paskutinės dalies) nurodoma likutinė paslaugų vertė per laikotarpį po paskutinio pasirašyto etapo paslaugų priėmimo – perdavimo akto iki visų rangos darbų užbaigimo ir statybos užbaigimo procedūrų pabaigos.  Paskutinis Statinio projekto vykdymo priežiūros paslaugų etapo Paslaugų priėmimo – perdavimo aktas ir pažyma apie suteiktų Paslaugų vertę (paskutinei etapo daliai) pateikiamas Užsakovui pasirašyti po to, kai baigiami vykdyti visi rangos darbai (priimami visi rangos darbai) ir užbaigiamos etapo statybos užbaigimo procedūros.  Už suteiktas Paslaugas Užsakovas apmoka Projektuotojui per 60 dienų po Sąskaitos priėmimo per Informacinę sistemą „SABIS“ dienos. |
| * 1. Tiesioginis atsiskaitymas su subtiekėjais | Norėdamas pasinaudoti tiesioginio atsiskaitymo galimybe, subteikėjas turi apie tai raštu ne vėliau kaip per 2 (dvi) dienas informuoti Užsakovą. Tokiu atveju su Užsakovu, Projektuotoju ir subteikėju bus sudaroma trišalė sutartis, kurioje pateikiama tiesioginio atsiskaitymo su subteikėju tvarka, įskaitant teisę Projektuotojui prieštarauti nepagrįstiems mokėjimams. Trišalės sutarties dėl tiesioginio atsiskaitymo su subteikėju pasirašymas nekeičia Projektuotojo atsakomybės dėl Sutarties įvykdymo |
|  | |
| 1. **Terminai** | |
| 3.1.Paslaugų suteikimo terminas (laikotarpis) ir etapai | **I etapas** – Inžinerinių ir kitų privalomų tyrimų atlikimas, Projektinių pasiūlymų parengimas, derinimas bei tvirtinimas (Užsakovo ir kitų kompetentingų valstybės institucijų), viešinimas (jei taikoma), statybą leidžiančio dokumento gavimas (jei taikoma).  **II etapas** – Techninio darbo projekto parengimas, derinimas, projekto ekspertizės atlikimas, tvirtinimas.  **III etapas** – Statinio projekto vykdymo priežiūra  **I etapas** turi būti užbaigtas per 115 dienų nuo Sutarties įsigaliojimo dienos.  **II etapas** turi būti užbaigtas per 290 dienų nuo Sutarties įsigaliojimo dienos.  **III etapo** paslaugos turi būti teikiamos visą statinio statybos laikotarpį iki statybos darbų užbaigimo dokumentų pasirašymo dienos |
| 3.2. Sutarties įsigaliojimo terminas ir galiojimo laikotarpis | Sutartis laikoma sudaryta ir įsigalioja įgaliotiems Šalių atstovams pasirašius Sutarties specialiąsias sąlygas*.* Sutartis galioja iki visiško Sutarties Šalių prievolių įvykdymo. |
| 3.3.Projekto ekspertizė | Projektuotojas privalo informuoti Užsakovą likus bent 30 (trisdešimčiai) dienų prieš numatomą projekto pateikimą ekspertizei.  Už Projekto ekspertizės organizavimą atsakingas Užsakovas. Projekto ekspertizę atliks Užsakovo pasamdytas Projekto ekspertizės rangovas. Numatomas ekspertizės atlikimo terminas yra 20 (dvidešimt) dienų nuo Užsakovo suderinto Projekto (ar jo dalies dalinės arba specialiosios projekto ekspertizės atveju) ir ekspertizei atlikti reikalingų papildomų duomenų (skaičiavimų, tyrimų ar pan.) pateikimo Užsakovui iki ekspertizės akto pateikimo Projektuotojui.  Jei Projektas bus teikiamas Projekto ekspertizės rangovui pakartotiniam derinimui pagal ekspertizės rangovo pateiktas privalomąsias pastabas, laikytina, kad už vėlavimą dėl sprendinių koregavimo yra atsakingas Projektuotojas. Projekto ekspertizės atlikimo terminas įskaičiuotas į Paslaugų suteikimo terminą. Jei Projekto ekspertizės atlikimo trukmė viršija šiame punkte numatytą terminą, šis vėlavimas nėra priskiriamas Projektuotojo rizikai ir Paslaugų teikimas stabdomas numatytą Projekto ekspertizės atlikimo terminą viršijančiam laikotarpiui arba už atitinkamą laikotarpį Projektuotojui neskaičiuojami delspinigiai |
| 3.4.Sutarties vykdymo sustabdymas | Užbaigus II etapą kol bus parinktas statinio statybos rangovas sutarties vykdymas sustabdomas laikotarpiui, kol bus sudaryta sutartis su statinio statybos rangovu. Šiuo atveju Sutarties Bendrųjų sąlygų 26 p. nuostatos netaikomos. Jeigu Sutarties vykdymas dėl šio punkto pirmajame sakinyje nurodytų aplinkybių sustabdytas ilgiau nei 60 (šešiasdešimt) mėnesių, Projektuotojas gali pranešimu Užsakovo pareikalauti atnaujinti Sutarties vykdymą per 30 (trisdešimt) kalendorinių dienų. Jei per nurodytą 30 (trisdešimties) kalendorinių dienų terminą Sutarties vykdymas neatnaujinamas, Projektuotojas turi teisę vienašališkai nutraukti Sutartį. Laikotarpis, kurio metu Sutarties vykdymas buvo sustabdytas šio punkto pirmajame sakinyje nurodytais pagrindais, į Sutarties vykdymo terminą neįskaičiuojamas.  Užsakovas įsipareigoja apie IV etapo pradžią informuoti projektuotoją ne vėliau nei prieš 28 kalendorines dienas iki rangos darbų pradžios |
| 3.5. Paslaugų teikimo grafikas | I-II etapo paslaugų teikimo grafikas turi būti pateiktas Užsakovui ir su juo raštu suderintas ne vėliau kaip per 14 dienų nuo Sutarties įsigaliojimo dienos. Paslaugų teikimo grafike turi būti nurodyti identiški paslaugų teikimo terminai, deklaruoti su pasiūlymu teiktame Grafike jeigu už juos Projektuotojas gavo ekonominio naudingumo balus. |
|  | |
| 1. **Draudimai ir garantijos** | |
| 4.1. Projektuotojo draudimas | **Statinio projektuotojo civilinės atsakomybės privalomojo draudimo sąlygos**    Projektuotojas, raštu suderinęs su Užsakovu ar jo įgaliotu atstovu draudimo sutarties sąlygas, privalo per 10 (dešimt) dienų nuo Sutarties pasirašymo dienos, bet ne vėliau nei iki statinio projektavimo darbų pradžios, pateikti Užsakovui Statinio projektuotojo civilinės atsakomybės privalomojo draudimo sutartį pagal Lietuvos Respublikos statybos įstatymo XI skirsnyje nustatytus reikalavimus (su vėlesniais pakeitimais ir papildymais) ir atsižvelgiant į žemiau nurodytus reikalavimus. Draudimo apsaugos apimtis turi būti ne siauresnė nei numato Statinio projektuotojo civilinės atsakomybės privalomojo draudimo taisyklės (patvirtintos Lietuvos banko valdybos 2012 m. spalio 23 d. nutarimu Nr. 03-225 ir žemiau nurodyti reikalavimai:  (i) Draudimo laikotarpis - nuo statinio projektavimo pradžios iki statinio projektavimo pabaigos. Draudimo apsaugos terminas turi apimti laikotarpį nuo statinio projektavimo pradžios iki Civilinio kodekso 6.698 straipsnio 1 dalies 1 punkte nurodyto garantinio termino pabaigos.  (ii) Civilinės atsakomybės draudimo suma turi būti ne mažesnė nei 10 % numatomos objekto kainos be PVM, bet ne mažiau nei 43.400,00 EUR vienam draudžiamajam įvykiui, kiekvienam statiniui atskirai ir visam draudimo sutarties galiojimo laikotarpiui, kai pateikiama draudimo sutartis konkrečiam objektui, arba ne mažesnė nei 20 % numatomos objekto kainos be PVM, bet ne mažiau nei 289.600,00 EUR vienam draudžiamajam įvykiui ir visam draudimo sutarties galiojimo laikotarpiui, kai pateikiama metinė (t.y. atsižvelgiant į statinio projektuotojo statinių projektavimo darbų mastą per metus) draudimo sutartis. Besąlyginė išskaita neturi būti didesnė nei nurodyta Statinio projektuotojo CA draudimo taisyklės.  (iii) Draudimo sutartyje turi būti nurodyta, kad netaikomas Taisyklių 15.1 punktas, t.y. neturtinė žala pagal Sutartį turi būti atlyginama ne mažesne suma nei nurodyta civilinės atsakomybės draudimo suma.  (iv) Jei atliekama projekto vykdymo priežiūra, draudimo polise turi būti nurodyta, kad draudimo apsauga apima ir projekto vykdymo priežiūros darbus.  (v) Draudimo sutartyje pagal poreikį turi būti numatyta, kad netaikomas Taisyklių punktas Nr. 15.17.  2. Projektuotojas kartu su Statinio projektuotojo CA draudimo polisu privalo pateikti Užsakovui mokėjimo pavedimo, patvirtinančio draudimo įmokos(-ų) ar jos(-ų) dalies(-ių) sumokėjimą, patvirtintas kopijas.  3. Draudimo sutartis turi būti sudaroma, o jei reikia tęsiama, terminui, kuris apima laikotarpį nuo Paslaugų teikimo pradžios iki 30-tos kalendorinės dienos po numatytos Paslaugų rezultato perdavimo statytojui (Užsakovui) dienos. Draudimo apsaugos terminas turi apimti laikotarpį nuo Statinio projektavimo pradžios iki Civilinio kodekso 6.698 straipsnio 1 dalies 1 punkte nurodyto garantinio termino pabaigos. Projektuotojas savo sąskaita privalo pratęsti (atnaujinti) draudimo sutartį ir likus ne mažiau nei 2 (dviem) darbo dienoms iki atnaujinamos draudimo sutarties pabaigos pateikti Užsakovui naujam draudimo laikotarpiui sudarytos draudimo sutarties faktą patvirtinančius dokumentus  4. Jeigu Statinio projektuotojas veikia jungtinės veiklos (partnerystės) pagrindu ir/ar samdosi subrangovus, tai visi kiti partneriai ir/ar subrangovai turi būti įvardinti kaip papildomi apdraustieji asmenys Statinio projektuotojo CA draudimo sutartyje.  5. Jeigu draudiko išmokėtos draudimo išmokos nepakanka Paslaugų teikėjo padarytai žalai atlyginti, Paslaugų teikėjas privalo atlyginti likusius nuostolius. Jeigu Paslaugų teikėjas nesudaro draudimo sutarties arba neužtikrina draudimo sutartyje nurodytų sąlygų laikymosi, Paslaugų teikėjas privalo atlyginti visą padarytą žalą  Statinio projektuotojo civilinės atsakomybės privalomojo draudimo sąlygos nurodytos šiame Specialiųjų sąlygų skyriuje ir Sutarties Bendrųjų sąlygų 12 skyriuje nustatytus reikalavimus. |
| 4.2.Sutarties įvykdymo užtikrinimas | Netaikoma |
| 4.3. Sutarties įvykdymo užtikrinimo vertė, pateikimo būdai ir terminas | - |
| 4.4. Delspinigiai | Nurodyti Sutarties Bendrųjų sąlygų 10 p. |
| 4.5. Bauda | Netaikoma |
| 4.6.Avansas | Netaikoma |
| 4.7.Avanso suma | - |
| 4.8. Avanso mokėjimo sąlygos terminas | - |
|  | |
| 1. **Informacija sutarties valdymui** | |
| * 1. **UŽSAKOVAS** | |
| * + 1. Pavadinimas | Akcinė bendrovė „LTG Infra“ |
| 5.1.2. Adresas | Geležinkelio g. 2, LT-2100 Vilnius, Lietuva |
| * + 1. Juridinio asmens kodas | 305202934 |
| * + 1. PVM mokėtojo kodas | LT100012666211 |
| * + 1. Atsiskaitomoji sąskaita | Nr. LT21 7300 0101 5917 5126 |
| * + 1. Bankas, banko kodas | „Swedbank“, AB, banko kodas 73000 |
| * + 1. Telefonas | +370 5 269 3353 |
| * + 1. El. paštas | info@ltginfra.lt |
| * + 1. Atstovas | *[nurodyti]* |
| * + 1. Atstovavimo pagrindas | *[nurodyti]* |
|  | |
| * 1. **PROJEKTUOTOJAS** | |
| * + 1. Pavadinimas | *[nurodyti]* |
| * + 1. Adresas | *[nurodyti]* |
| * + 1. Juridinio asmens kodas | *[nurodyti]* |
| * + 1. PVM mokėtojo kodas | *[nurodyti]* |
| * + 1. Banko sąskaita | *[nurodyti]* |
| * + 1. Bankas, banko kodas | *[nurodyti]* |
| * + 1. Telefonas | *[nurodyti]* |
| * + 1. El. paštas | *[nurodyti]* |
| * + 1. Atstovas | *[nurodyti]* |
| * + 1. Atstovavimo pagrindas | *[nurodyti]* |
|  | |
| * 1. Sutarties rengėjas | *nurodomas padalinys/skyrius, pareigos, vardas, pavardė, tel., el. paštas* |
| * 1. Už Sutarties vykdymą atsakingas asmuo | *nurodomas padalinys/skyrius, pareigos, vardas, pavardė, tel., el. paštas* |
| * 1. Paslaugas priimti įgalioto atsakingo asmens kontaktiniai duomenys | *nurodomas padalinys/skyrius, pareigos, vardas, pavardė, tel., el. paštas, gali būti nurodyti keli įgalioti asmenys*. Apie įgalioto asmens pasikeitimą Užsakovas informuoja Projektuotoją šios Sutarties Specialiųjų sąlygų 5.1.9 p. nurodytu Projektuotojo el. paštu ir atskiras Sutarties pakeitimas ar atskiras įgaliojimų įforminimas dėl šios priežasties nėra atliekamas. |
| * 1. Sutarties savininkas: | *[nurodyti padalinio kodą]* |
| * 1. Už sutarties vykdymą atsakingas projektuotojo atstovas | *[nurodomos pareigos, vardas, pavardė, tel., el. paštas]* |
|  | |
| 1. **Kitos sąlygos** | |
| * 1. Šalių pasirašytos Sutarties Specialiosios sąlygos kartu su Sutarties Bendrosiomis sąlygomis ir aukščiau išvardintais priedais sudaro Sutartį tarp Užsakovo ir Projektuotojo. Laikoma, kad Sutartį sudarantys dokumentai vienas kitą paaiškina. Jeigu Sutarties Specialiųjų sąlygų ir / ar jų priedų nuostatos neatitinka Sutarties Bendrųjų sąlygų nuostatų, pirmenybė yra teikiama Sutarties Specialiųjų sąlygų bei jų priedų nuostatoms. Sutarties Bendrosiose sąlygose nurodytos alternatyvios nuostatos (su prierašu „*jei taikoma“, „jei tokių būtų“, „jei tokių yra“* ar pan*.*) taikomos tik tokiu atveju, jeigu jos konkrečiai aprašomos Sutarties Specialiosiose sąlygose ar Sutarties specialiųjų sąlygų prieduose, taip pat jeigu jų taikymas būtinas atsižvelgiant į galiojantį teisinį reguliavimą, susijusį su Sutarties dalyku. Esant tarpusavio neatitikimams tarp Sutarties Specialiųjų sąlygų ir jos priedų, prioritetas teikiamas Projektuotojo pasiūlymui, po to pirkimo, kurio pagrindu buvo sudaryta Sutartis, sąlygoms, po to šiam Šalių pasirašytam Sutarties tekstui. | |
| * 1. Esant neatitikimams ar prieštaravimams tarp Specialiųjų sąlygų priedų, pirmenybė teikiama pirmam pagal eiliškumą, nurodytą Sutarties Specialiosiose sąlygose, priedui. | |
| * 1. **Šalys, pasirašydamos šias Sutarties Specialiąsias sąlygas, patvirtina, kad perskaitė tiek Sutarties Specialiąsias sąlygas ir jų priedus, tiek ir Sutarties Bendrąsias sąlygas, suprato jų turinį ir visos Sutarties sąlygos visiškai atitinka jų valią ir tikruosius ketinimus.** | |
|  | |
| 1. **SUTARTIES SPECIALIŲJŲ SĄLYGŲ PRIEDAI** | |
| * 1. Priedas Nr. 1 – Projektuotojo pateiktas pasiūlymas ir jo paaiškinimai (pasiūlymas pridedamas prie Sutarties ta dalimi, kiek tai susiję su atitikimu pirkimo techninei specifikacijai ir pasiūlymo vertinimu, visas pasiūlymas saugomas CVP IS). | |
| * 1. Priedas Nr. 2 – Pirkimo sąlygos ir jų paaiškinimai (prie Sutarties atskirai nepridedami, o saugomi CVP IS priemonėmis) | |
| * 1. Priedas Nr. 3 – Techninė specifikacija su priedais; | |
| * 1. Priedas Nr. 4 – Paslaugų teikimo grafikas (jei taikoma) | |
|  | |
|  | |
| |  |  | | --- | --- | | **Užsakovo vardu:**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | **Projektuotojo vardu:**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | | |

Šio dokumento pasirašymo, registracijos datos ir Nr. užfiksuoti šio dokumento metaduomenyse.

**PROJEKTAVIMO SUTARTIS**

**BENDROSIOS SĄLYGOS**

1. PAGRINDINĖS SUTARTIES SĄVOKOS
   1. Šioje Sutartyje vartojamos žemiau išvardintos sąvokos, kai rašomos iš didžiosios raidės, turi tokias reikšmes:

**Informacinė sistema „SABIS“** – sąskaitų administravimo bendroji informacinė sistema, skirta prekių, paslaugų, darbų tiekėjams, aptarnaujantiems viešojo sektoriaus subjektus ir kitus subjektus, vykdančius viešųjų pirkimų sutartis, teikti, o viešojo sektoriaus subjektams ir kitiems subjektams, kurie yra perkančiosios organizacijos, gauti elektroninius finansinės apskaitos dokumentus, atitinkančius Europos elektroninių sąskaitų faktūrų standartą. (elektroninės paslaugos „ESABIS“ svetainė pasiekiama adresu https://sabis.nbfc.lt/).

**Europos elektroninių sąskaitų faktūrų standartas** – Europos elektroninių sąskaitų faktūrų standartas, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (OL 2017 L 266, p. 19).

**Specialistas** – reiškia Projektuotojo pasiūlyme nurodytą specialistą, einantį pareigas ir turintį būtiną kompetenciją bei profesinę kvalifikaciją, pagal kurią, vadovaujantis pirkimo dokumentų reikalavimais, buvo grindžiama Projektuotojo kvalifikacija.

**Pirkimas** – Užsakovo atliekamas paslaugų įsigijimas su pasirinktu (pasirinktais) tiekėju (tiekėjais) sudarant projektavimo sutartį.

**Nurodymas –** bet koks raštiškas arba žodinis (kuris vėliau turi būti patvirtintas raštiškai) nurodymas, kurį dėl Sutarties vykdymo Projektuotojui duoda Užsakovo paskirtas Projekto vadovas.

**Paslaugos** – Sutartyje, jos prieduose, galiojančiuose teisės aktuose numatytos visos paslaugos, kurias Projektuotojas privalo suteikti vykdydamas Sutartį.

**Projektas** – Užsakovo pateiktos techninės specifikacijos (Projektavimo užduoties), privalomųjų Projekto rengimo dokumentų pagrindu ir vadovaujantis normatyvinių statybos techninių dokumentų nustatytos sudėties dokumentų reikalavimais bei raštiškais Užsakovo ir jo įgalioto asmens nurodymais Projektuotojo parengti, normatyvinių statybos techninių dokumentų reikalavimais bei Sutarties ir teisės aktų nustatyta tvarka suderinti projektiniai pasiūlymai ir/ar techninis darbo projektas atitinkantys STR 1.04.04:2017 „Statinio projektavimas, projekto ekspertizė“ (ar kito galiojančio, jį pakeičiančio teisės akto), Lietuvos Respublikos statybos įstatymo (ar kito galiojančio, jį pakeičiančio teisės akto) bei kitų teisės aktų reikalavimais...

**Projektavimo užduotis –** techninė specifikacija ir/ar techninė užduotis ar kitas dokumentas, kuriame yra nurodytas projektuojamas Statinys, detalizuotos pagal Sutartį teikiamos Paslaugos, apibūdinti reikalavimai ir / ar tikslai Paslaugų teikimo atžvilgiu, nurodyta, jei tai yra taikytina, metodai ir ištekliai, kuriuos privalo naudoti Projektuotojas ir / ar rezultatai, kurių jis privalo pasiekti.

**Projektinė dokumentacija** – visa dokumentacija, susijusi su Paslaugų teikimu ir suteiktų Paslaugų įgyvendinimu.

**Statinys** – Projektavimo užduotyje nurodytas objektas, kurio Projektą pagal Sutartį privalo parengti Projektuotojas ir kurio statybai Projektuotojas privalo gauti statybą leidžiantį dokumentą jei jį gauti reikalaujama teisės aktuose.

**Sutartis** – Sutarties Bendrosios sąlygos, Specialiosios sąlygos ir visi jų priedai.

**Sąskaita –** pridėtinės vertės mokesčio sąskaita faktūra (toliau – **PVM**), sąskaita faktūra, kreditiniai ir debetiniai dokumentai.

**EK** – Europos komisija.

**ES** – Europos sąjunga.

**Komunalinio sektoriaus pirkimų įstatymas (KSPĮ)** – Lietuvos Respublikos pirkimų, atliekamų vandentvarkos, energetikos, transporto ir pašto paslaugų srities perkančiųjų subjektų, įstatymas.

**Viešųjų pirkimų įstatymas (VPĮ)** – Lietuvos Respublikos viešųjų pirkimų įstatymas.

**Bendra kaina** - Projektuotojo pasiūlyme nurodyta kaina be PVM, kuri nustatyta vadovaujantis Sutarties specialiosios dalies 2.1 p. nurodyta tvarka bei kainodara. Bendra kaina be PVM taip pat nurodyta Sutarties specialiosios dalies 2.2 p.

1. SUTARTIES AIŠKINIMAS
   1. Sutartyje, kur reikalauja kontekstas, žodžiai pateikti vienaskaita, gali turėti ir daugiskaitos prasmę, ir atvirkščiai.
   2. Kai tam tikra reikšmė yra skirtinga tarp nurodytų skaičiais ir žodžiais, vadovaujamasi žodine reikšme. Jei mokėjimo valiutos pavadinimo trumpinys neatitinka mokėjimo valiutos pilno pavadinimo žodžiais, teisingu laikomas valiutos pilnas pavadinimas žodžiais.
   3. Paslaugų suteikimo trukmė ir kiti terminai šioje sutartyje yra skaičiuojami kalendorinėmis dienomis ir kalendoriniais mėnesiais, jei Sutartyje nenurodyta kitaip.
2. PROJEKTUOTOJO TEISĖS IR PAREIGOS
   1. Projektuotojas įsipareigoja:
      1. suteikti Paslaugas laikantis Sutartyje ir jos prieduose (Paslaugų teikimo grafike, jei toks yra) nurodytų tarpinių (jeigu numatyti) ir galutinių Paslaugų suteikimo terminų. Sutarties įvykdymo terminas yra esminė sąlyga;
      2. teikdamas Paslaugas, vadovautis Sutartimi, Projektavimo užduotimi, Lietuvos Respublikoje galiojančiais statybos normatyvais ir kitais teisės aktais su visais aktualiais jų pakeitimais bei teisėtais Užsakovo paaiškinimais ir nurodymais. Projektą privalo parengti kokybiškai ir be klaidų, o jeigu klaidos būtų nustatytos jas ištaisyti Sutartyje nustatyta tvarka ir terminais ar kitu protingu terminu, jog Projektas atitiktų normatyvinių statybos techninių dokumentų, normatyvinių statinio saugos ir paskirties dokumentų, kitų teisės aktų reikalavimus.
      3. suteikti Paslaugas Užsakovui visa apimtimi pagal Sutartį už Sutartyje nurodytą kainą, savo rizika, kaip įmanoma rūpestingai bei efektyviai. Projektuotojas, pagal savo profesines žinias ir patirtį, turi teisę teikti Užsakovui pasiūlymus dėl projektavimo paslaugų principinių sprendimų esant pakeitimams, kurie, Projektuotojo nuomone, galėtų pasitarnauti techniškai ir ekonomiškai optimaliausių ir naudingiausių Objekto statybos sąlygų sudarymui. Projektuotojas aukščiau paminėtus pasiūlymus dėl pakeitimų bei pakankamus jų pagrįstumo įrodymus pateikia Užsakovui raštu. Užsakovas susipažįsta su pasiūlymais per 10 (dešimt) dienų po Projektuotojo atitinkamo pasiūlymo gavimo momento, jei šalys nesusitaria dėl kito termino, informuodamas Projektuotoją apie savo sprendimą;
      4. Projektuotojas privalo raštu informuoti Užsakovą apie Sutartyje ar Projektavimo užduotyje nenurodytus, tačiau tinkamam suprojektavimui būtinus atlikti darbus, taip pat apie reikalingus naujus nurodymus ar jų pakeitimus;
      5. Užsakovo vardu ir savo rizika savarankiškai atlikti visus būtinus veiksmus bei procedūras ir gauti privalomuosius Projekto rengimo dokumentus (prisijungimo sąlygas, specialiuosius reikalavimus, visus reikiamus sutikimus, suderinimus ir kt.);
      6. jei taikoma, atlikti arba užsakyti ir organizuoti visus Projektavimo užduotyje ir/ar teisės aktuose nurodytus Projekto parengimui būtinus statybinius tyrimus (topografinius, geologinius, konstrukcijų bandymus ir kt.);
      7. savarankiškai suderinti Projektą su kompetentingomis valstybės bei savivaldybės institucijomis ir kitomis įmonėmis bei organizacijomis, su kuriomis Projektą privaloma suderinti pagal galiojančius teisės aktus. Gauti šių institucijų ir įstaigų suderinimus bei pritarimus. Projektuotojas įsipareigoja pataisyti projektinę dokumentaciją pagal iš institucijų gautas pastabas, o esant poreikiui, Projektą teikti derinti pakartotinai, kol jam bus pritarta. Pakartotiniai derinimai nesuteikia teisės į Paslaugų suteikimo termino pratęsimą. Projektuotojas privalo Projektą pateikti derinimui pasinaudodamas Lietuvos Respublikos statybos leidimų ir statybos valstybinės priežiūros informacine sistema „Infostatyba“;
      8. atstovaudamas Užsakovui, gauti statybą leidžiantį dokumentą, jei jį gauti reikalaujama teisės aktų;
      9. parengti Sutartyje ir galiojančiuose teisės aktuose nustatytos sudėties Projektą ir gavus teigiamas Projekto bendrosios projekto ekspertizės išvadas (jei ekspertizė atliekama) pateikti jį tvirtinti Užsakovui. Projektas turi būti parengtas taip, kad:

a)nebūtų ribojama konkurencija, t. y., nebūtų sudarytos sąlygos (1) Statinio statybos rangos veiklas atlikti tik konkrečiam tiekėjui ir/ar (2) Statinio statybos rangoje naudoti tik konkretaus gamintojo įrangą/medžiagas.

b) nebūtų eliminuotos ar kitaip apribotos sąlygos Statinio statybos rangos veiklas atlikti be medžiagų iš valstybių ar teritorijų, kurių tiekėjai, jų subtiekėjai, ūkio subjektai, kurių pajėgumais yra remiamasi, gamintojai, techninės ar programinės įrangos priežiūrą ir palaikymą vykdantys asmenys ar juos kontroliuojantys asmenys nelaikomi patikimais, pagal Lietuvos Respublikos Vyriausybės nutarimu ar jį pakeičiančiu/ papildančiu teisės aktu patvirtintą sąrašą.[[1]](#footnote-2)

Nuo Projektavimo užduoties Projektuotojas gali nukrypti tik Užsakovui sutinkant. Projektuotojų visų teikiamų paslaugų kokybė turi atitikti Projektuotojo pateikto pasiūlymo sąlygas arba jas viršyti;

* + 1. Projektuotojas privalo visus Projekto sprendimus raštu suderinti su Užsakovo paskirtu projekto vadovu ar už Sutarties vykdymą atsakingu asmeniu, atsižvelgti į pagrįstus bei teisėtus Užsakovo nurodymus, pastabas, racionalius bei argumentuotus pasiūlymus, imtis visų įmanomų priemonių, kad Projektas būtų rengiamas pagal Užsakovo pagrįstus bei teisėtus pasiūlymus, vadovaujantis Projektavimo užduotimi, šia sutartimi ir galiojančiomis normomis. Esant Užsakovo teisėtam nurodymui, pakoreguoti Projektą;
    2. savo sąskaita ištaisyti nustatytus Projekto ar kitos Projektuotojo parengtos Projektinės dokumentacijos netikslumus, klaidas ar kitokius trūkumus per techniškai trumpiausią įmanomą terminą, kuris negali būti ilgesnis nei 10 (dešimt) dienų. Atsižvelgiant į išskirtinį klaidų ir/ar trūkumų mastą šalys raštu gali suderinti kitą protingą terminą joms ištaisyti. Netikslumų ir klaidų taisymas nėra priežastis pratęsti tarpinius ir/ar galutinius Paslaugų suteikimo terminus ar reikalauti papildomo apmokėjimo. Jei atlikti Projekto ištaisymus nėra galimybės, Projektuotojas turi Sutartyje nustatyta tvarka atlyginti Užsakovui dėl šiame punkte nurodytų aplinkybių susidariusius nuostolius;
    3. Projektą parengti neviršijant statybos darbų kainos, jei tokia buvo nurodyta Pirkimo dokumentuose ar Užsakovo aiškiai nurodyta Projektuotojui apsisprendžiant pateikti pasiūlymą ir/ar pasirašyti Sutartį;
    4. atlikdamas bet kokį projektinės dokumentacijos pakeitimą, iš anksto raštu jį suderinti su Užsakovu;
    5. Projektuotojas privalo nedelsiant per 3 (tris) darbo dienas nuo pageidavimų, pasiūlymų pateikimo ar atitinkamų aplinkybių sužinojimo informuoti Užsakovą, jei jo pageidavimai, pasiūlymai, ar pateikti projekto sprendimai yra neįgyvendinami arba prieštarauja statybos norminių dokumentų reikalavimams, arba atsiranda aplinkybės, galinčios sutrukdyti kokybiškai ir laiku suteikti Paslaugas. Neįvykdęs šios pareigos Projektuotojas netenka teisės reikšti pretenzijas dėl neįvykdymo ar netinkamo įvykdymo šiuo pagrindu ateityje;
    6. teikdamas paslaugas bei derindamas parengtą Projektą, aktyviai bendradarbiauti su Užsakovu, neatlygintinai jį konsultuoti su Sutarties objektu susijusiais klausimais;
    7. nedelsiant, bet ne vėliau kaip per 3 (tris) darbo dienas po atitinkamų aplinkybių atsiradimo/ paaiškėjimo raštu informuoti Užsakovą apie atsiradimą aplinkybių, galinčių trukdyti pradėti, teikti ir (arba) baigti teikti Paslaugas (įskaitant ir Užsakovo pateiktos informacijos, duomenų, dokumentų trūkumą, realią ir pagrįstą tikimybę, kad Užsakovo nurodymai kelia grėsmę darbų kokybei, jų suteikimo terminams, priemones, kurių Projektuotojas ketina imtis, kad Sutarties vykdymo kliūtys būtų nedelsiant pašalintos, ir kitas svarbias aplinkybes.);
    8. jeigu Projektuotojas vėluoja suteikti Paslaugas ar bet kurią jų dalį, Projektuotojas privalo nedelsdamas raštiškai apie tai informuoti Užsakovą ir raštu nurodyti konkrečias vėlavimo priežastis ir šio vėlavimo likvidavimo galimybes;
    9. Užsakovui paprašius iš anksto pateikti informaciją apie Projektą, kuri reikalinga Užsakovui statinio projekto ekspertizės paslaugų įsigijimui (informacija apie numatomas ekspertizės rūšis, preliminarią statinio statybos darbų skaičiuojamąją kainą, projekto sudėties žiniaraštį, preliminarią numatomą Projekto pateikimo ekspertizei datą ir pan.). Pateikti su Užsakovu ir kitomis institucijomis (jei reikalinga) suderintą Projektą bei reikalingus papildomus duomenis (konstrukcijų skaičiavimai, tyrimų ataskaitos ir pan.) Užsakovui, kuris organizuos Projekto bendrosios ekspertizės atlikimą, jei Projekto ekspertizė turi būti atliekama. Jei reikalinga atlikti Projekto dalinę ekspertizę ar specialiąją ekspertizę, Užsakovui turi būti pateiktos su Užsakovu ir kitomis institucijomis (jei reikalinga) suderintos atitinkamos Projekto dalys, kad Užsakovas organizuotų Projekto dalinę ekspertizę ar specialiąją ekspertizę (jei bus atliekama atitinkama ekspertizė);
    10. Projektuotojas privalo be papildomo apmokėjimo pataisyti ir (ar) patikslinti Projektą pagal atliktos Projekto bendrosios ir (ar) dalinės ir (ar) specialiosios ekspertizės išvadas per įmanomai trumpiausius terminus, bet ne vėliau kaip per 10 (dešimt) darbo dienų nuo pastabų pateikimo dienos (jei ekspertizė bus atliekama), taip pat išspręsti ir atsakyti į kitus ekspertizės metu ar jos išvadose iškeltus klausimus. Projekto taisymas pagal ekspertizės pastabas nėra priežastis pratęsti tarpinius ir/ar galutinius Paslaugų suteikimo terminus ar reikalauti papildomo apmokėjimo;
    11. operatyviai atsakyti į Užsakovo pateikiamus statybos darbų pirkimo konkurso dalyvių klausimus, susijusius su Projektu;
    12. atlikti Projektavimo paslaugų valdymą (t. y. koordinuoti visų Projekto rengėjų, tuo atveju, kai pasitelkiami Paslaugų subteikėjai, darbą, ir užtikrinti visų Projekto dalių tarpusavio suderinamumą, visos projektinės dokumentacijos tinkamą įforminimą);
    13. teikti išsamias ataskaitas kartu su jas lydinčiais dokumentais pagal Sutarties Bendrųjų sąlygų 13 p. reikalavimus;
    14. užtikrinti, kad Sutarties sudarymo momentu ir visą jos galiojimo laikotarpį Projektuotojo pasitelkiami asmenys turėtų reikiamą kvalifikaciją ir patirtį, reikalingus norint teikti Paslaugas. Tokie asmenys sutarties galiojimo laikotarpiu keičiami raštišku Užsakovo sutikimu prieš tai Projektuotojui pateikus asmenų kvalifikaciją pagrindžiančius dokumentus bei nurodžius priežastis, kokiu tikslu vykdymas asmenų keitimas. Jeigu Projektuotojo nurodyti asmenys neatitinka kvalifikacijos ir/ar netinkamai teikia Paslaugas ir/ar neužtikrina tinkamo Sutarties įsipareigojimų įvykdymo, Užsakovui pareikalavus, Projektuotojas nedelsiant privalo pakeisti nurodytus asmenis kitais asmenimis, turinčiais reikiamą kvalifikaciją ir patirtį.
    15. Projekte įrašyti architektūros kūrinio autorių (-ius) bei užtikrinti tęstinį architektūros kūrinio autorių dalyvavimas rengiant Projektą, o jiems pritariant statinio architektūros sprendiniams projekto pasirašymą tuo patvirtinant, kad nepažeistos jų kaip kūrinio autorių teisės. Architektūros kūrinio autoriui nepritariant architektūros sprendiniams privaloma pateikti išsamius bei pagrįstus nesutikimo motyvus
    16. Projektuotojas sutinka ir taip pat pateikia architektūros kūrinio autorius sutikimą (kai jis būtinas), kad tuo atveju jeigu vadovaujantis Sutarties Bendrosios dalies 14.4 p. priimtas sprendimas, jog Projektuotojo pradėtas paslaugas tęsia kitas Užsakovo pasitelktas projektuotojas.
    17. savo darbuotojams, specialistams ir bet kokiems kitiems asmenims, teikiantiems Paslaugas pagal šią Sutartį Lietuvos Respublikoje, atsižvelgęs į jų darbo pobūdį (pvz., darbas greta kelio vykstant traukinių eismui) parūpinti saugos priemones, atitinkančias Užsakovo saugos reikalavimus ir pasirūpinti, kad šie darbuotojai būtų tinkamai instruktuoti apie darbų saugą; traukinių ir/arba automobilių transportui pavojingos vietos turi būti tinkamai atitvertos (pastatant signalinius ženklus, paskiriant signalininkus ir kt.). Jei suteikiant Paslaugas matavimai, tyrimai ir(arba) kiti darbai atliekami veikiančiame geležinkelyje ir jų metu gali būti pažeidžiami minimalūs gabaritai, nurodyti saugumo ir/arba kitose taisyklėse, šie darbai turi būti atliekami tik eismo pertraukų metu;
    18. Užsakovui raštu paprašius grąžinti visus iš Užsakovo gautus Sutarčiai vykdyti reikalingus dokumentus;
    19. nenaudoti Užsakovo ženklų ar pavadinimo jokioje reklamoje, leidiniuose ar kitur be išankstinio raštiško Užsakovo sutikimo;
    20. užtikrinti iš Užsakovo Sutarties vykdymo metu gautos ir su Sutarties vykdymu susijusios informacijos konfidencialumą bei apsaugą;
    21. neplatinti ir neperduoti Projekto (įskaitant kopijas) ar bet kurios jo dalies trečioms šalims, išskyrus tuos atvejus, kai tai yra iš anksto suderinta su Užsakovu raštu arba yra būtina Sutarties vykdymo tikslais. Ši nuostata neapriboja Projektuotojo naudojimosi neturtinėmis autorių teisėmis, kurios nėra perleidžiamos Užsakovui pagal šią Sutartį;
    22. užtikrinti, kad visa dokumentacija, susijusi su Paslaugų teikimu ir suteiktų Paslaugų įgyvendinimu, būtų parengta nešališkai, laikantis teisės aktų, naudojantis priimtomis ir visuotinai pripažintomis sistemomis ir atsižvelgiant į naujausius tokio pobūdžio paslaugų teikimo kriterijus;
    23. išmanyti LR ir ES viešųjų pirkimų finansinės paramos panaudojimą reglamentuojančių teisės aktų reikalavimus (ypač reikalavimus išlaidų tinkamumui) ir jais vadovautis teikiant Paslaugas (jei taikoma);
    24. tinkamai vykdyti kitus įsipareigojimus, numatytus Sutartyje ir galiojančiuose Lietuvos Respublikos teisės aktuose;
    25. jei Projektuotojas veikia jungtinės veiklos (partnerystės) pagrindu, visi tokie partneriai kartu ir kiekvienas atskirai yra susaistyti Sutarties sąlygų, t.y. solidariai atsakingi Užsakovui už šios Sutarties nuostatų vykdymą, nesiejant to su jų įsipareigojimų pagal jungtinę veiklą ar įnašų į pastarąją dydžiu. Projektuotojas privalo paskirti vieną iš partnerių atstovauti santykiuose su Užsakovu ir suteikti įgaliojimus prisiimti įsipareigojimus jo vardu, įskaitant teisę išrašyti sąskaitas už suteiktas Paslaugas bei gauti mokėjimus už suteiktas Paslaugas iš Užsakovo. Bet koks jungtinės veiklos sutartimi susaistytų partnerių pakeitimas be išankstinio raštiško Užsakovo sutikimo bus laikomas esminiu Sutarties pažeidimu;
    26. susipažinti ir laikytis AB „Lietuvos geležinkeliai“ įmonių grupės tiekėjo elgesio kodekso nuostatų (paskelbtas viešai[[2]](#footnote-3)) ir jame nurodytų veiklos principų, taip pat užtikrinti, kad jų laikytųsi visi Projektuotojo pasitelkti tretieji asmenys (subteikėjai, kiti ūkio subjektai, kurių pajėgumais Projektuotojas remiasi dėl atitikimo kvalifikacijos reikalavimams ir pan.).
    27. jeigu numatyta Sutarties Specialiosiose sąlygose, kad kartu atliekamos ir projekto vykdymo priežiūros paslaugos Projektuotojas įsipareigoja visą statybos laikotarpį, t. y. nuo Statinių statybos pradžios (statybvietės perdavimo Užsakovo pasirinktam Statinių statybos rangovui) iki Statinių statybos užbaigimo įforminimo teisės aktų nustatyta tvarka bei Statinių (jo statybos darbų) perdavimo Užsakovui, organizuoti ir užtikrinti tinkamą Projekto vykdymo priežiūros atlikimą, remiantis šioje Sutartyje bei galiojančiuose teisės aktuose numatytais reikalavimais:
        1. paskirti Projekto vykdymo priežiūros vadovu ir projekto vykdymo priežiūros atitinkamus dalių vadovus Projektuotojo pasiūlyme nurodytus asmenis;
        2. Projekto vykdymo priežiūros metu lankytis darbų vietoje iš anksto su Užsakovu, statybos darbų rangovu suderintu laiku, bet ne rečiau kaip kartą per savaitę, pradedant faktine Statinio statybos darbų pradžia ir baigiant pastatyto Statinio statybos užbaigimu, dalyvauti Užsakovo, statybos darbų rangovo ar techninės priežiūros organizuojamuose pasitarimuose, lankytis statybos aikštelėje, lankytis statybos darbų rangovo, užsakovo ar techninės priežiūros organizuojamuose objekto apžiūrose, stebėti statybos eigą ir operatyviai (jei ypatingos aplinkybės nereikalauja kitaip, tą pačią darbo dieną, kai paaiškėja problema, arba per 5 (penkias) darbo dienas, jei tą pačią dieną išspręsti problemą nėra objektyvių galimybių) savo kompetencijos ribose spręsti visas su Projekto įgyvendinimu susijusias problemas, teikti paaiškinimus susijusius su parengto projekto sprendiniais visiems statybos dalyviams, pagal statybos darbų rangoms metu nustatytus procesus Ilgesnis nei numatyta problemos sprendimo terminas turi būti sutartas su Užsakovu;
        3. tikrinti, ar Statinys statomas laikantis Projekto sprendinių ir techninių specifikacijų reikalavimų;
        4. prižiūrėti, kad statyba vyktų pagal Projekte numatytus statybos organizavimo sprendinius, kurie turi būti optimaliausi Užsakovui;
        5. organizuoti pastebėtų Projekto klaidų taisymą;
        6. tikrinti, kaip vykdomi jo nurodymai ir reikalavimai;
        7. drausti naudoti gaminius, medžiagas ir įrenginius, jei jie neatitinka techninių specifikacijų ir statybos normatyvinių dokumentų reikalavimų;
        8. reikalauti sustabdyti statybos darbus, jei jie vykdomi nesilaikant Projekto sprendinių, statybos normatyvinių dokumentų reikalavimų ir (arba) yra avarijos grėsmė;
        9. daryti atitinkamus įrašus statybos darbų žurnale;
        10. vykdyti kitas teisės aktuose nustatytas statinio projekto vykdymo prižiūrėtojo pareigas ir įgyvendinti teisės aktų ir šios Sutarties suteikiamas teises;
        11. jeigu Projektuotojo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, Projektuotojas Užsakovui įsipareigoja, kad Projekto vykdymo priežiūrą vykdys tik tokią teisę turintys asmenys‘
        12. užtikrinti, kad Sutarties vykdymo metu Projektuotojas ir jo paslaugų subteikėjo tiekiamos Paslaugos nekels grėsmės nacionaliniam saugumui (taikoma, kai Sutarties objektas, susijęs su nacionaliniu saugumu);
        13. nedelsiant informuoti Užsakovus apie Sutarties galiojimo metu atsiradusias aplinkybes, dėl kurių Sutartis gali neatitikti nacionalinio saugumo interesų (taikoma, kai Sutarties objektas, susijęs su nacionaliniu saugumu).
        14. per Užsakovo pagrįstai nustatytą terminą savo lėšomis atlyginti Užsakovui visus nuostolius ar žalą, susidariusius dėl Projektuotojo ir (ar) pasitelktų asmenų padarytų teisės aktų pažeidimo ar (ir) netinkamo Sutarties įvykdymo, nevykdymo ir (ar) Sutarties nutraukimo (atsižvelgiant į tokį netinkamą vykdymą, nevykdymas ir (arba) Sutarties nutraukimas dėl Projektuotojo įsipareigojimų nevykdymo) ir (ar) dėl valstybės institucijų pritaikytų sankcijų ir (ar) pradėtų teisminių procedūrų, jei tokios sankcijos skirtos ar teisminiai ginčai kilo dėl Projektuotojo ir (ar) jo pasitelktų asmenų kaltės, neatsargumo, informacijos nuslėpimo.
    28. Sutarties vykdymui paskirti Projekto vadovą ir kitus projekto dalies vadovus, kurie buvo nurodyti, teikiant pasiūlymą. Paskirtas Projekto vadovas ar jo įgaliotas kitas asmuo, apie įgaliojimą iš anksto informavus Užsakovą, privalomai turi dalyvauti visuose Projekto eigos ar Sutarties vykdymo pasitarimuose ir pristatymuose.
    29. Projektuotojas užtikrina ir atsako už tai, kad vykdydamas Sutartį laikosi bei šios Sutarties vykdymui nėra taikomos prekybinės, ekonominės ar finansinės sankcijos, embargai ar kitos ribojančios priemonės, kurias nustato, taiko ar administruoja Jungtinių Tautų Saugumo Taryba (JT), Europos Sąjunga (ES) ar jos institucijos, Jungtinės Amerikos Valstijos (JAV), įskaitant JAV iždo departamento Užsienio lėšų kontrolės biurą (OFAC), Jungtinė Didžiosios Britanijos ir Šiaurės Airijos Karalystė (JK), įskaitant Jo Didenybės iždo Finansinių sankcijų įgyvendinimo tarnybą (OFSI), taip pat Lietuvos Respublikos (LR) institucijos, ir (ar) bet kokios kitos Lietuvos Respublikoje įgyvendinamos tarptautinės sankcijos, nacionalinės ribojančios priemonės, įskaitant, bet neapsiribojant, 2006 m. gegužės 18 d. Tarybos reglamentu (EB) Nr. 765/2006 dėl ribojamųjų priemonių atsižvelgiant į padėtį Baltarusijoje ir į Baltarusijos įsitraukimą į Rusijos agresiją prieš Ukrainą (su visais vėlesniais jo pakeitimais ir papildymais), 2014 m. kovo 17 d. Tarybos Reglamentu (ES) Nr. 269/2014 dėl ribojamųjų priemonių, taikytinų atsižvelgiant į veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi (su visais vėlesniais jo pakeitimais ir papildymais), 2014 m. liepos 31 d. Tarybos reglamentu (ES) Nr. 833/2014 dėl ribojamųjų priemonių atsižvelgiant į Rusijos veiksmus, kuriais destabilizuojama padėtis Ukrainoje (su visais vėlesniais jo pakeitimais ir papildymais), Lietuvos Respublikos Vyriausybės 2023 m. birželio 28 d. nutarimu Nr. 512 ,,Dėl Nacionalinių kontrolės priemonių taikymo pagal reglamento (ES) 2021/821 9 straipsnį (su visais vėlesniais jo pakeitimais ir papildymais) (toliau šioje sutartyje – Sankcijos), iš šios Sutarties vykdymo naudos negaus į subjektų, kuriems taikomos Sankcijos, sąrašus įtraukti asmenys.
  1. Projektuotojas turi teisę:
     1. gauti apmokėjimą iš Užsakovo už tinkamai įvykdytas bei priimta Paslaugas sutinkamai su Sutartyje nustatytomis sąlygomis ir tvarka;
     2. Projektuotojas turi teisę, nepriklausomai nuo teikiamų projektavimo paslaugų, vystyti būtiną ir kitą įstatuose numatytą ūkinę veiklą, kuri Projektuotojui netrukdo vykdyti jo įsipareigojimus, kylančius iš Sutarties;
     3. tuo atveju, jei Projektuotojui kyla abejonių dėl tam tikro sprendinio optimalumo, Projektuotojas turi teisę kreiptis į Užsakovą dėl tokio sprendinio suderinimo, o Užsakovas įsipareigoja pareikšti savo nuomonę per protingą terminą;
     4. teikti raštišką bei argumentuotą nesutikimą su Užsakovo pareikštomis pastabomis dėl su Paslaugų teikimo etapo užbaigimu susijusių dokumentų. Šis nesutikimas neatleidžia Projektuotojo nuo pareigos šias pastabas ištaisyti;
     5. gauti Bendrą Sutarties kainą su sąlyga, kad jis tinkamai vykdo šią Sutartį ir Sutartis nėra nutraukiama;
     6. Projektuotojas turi ir kitas šioje Sutartyje ir Lietuvos Respublikos teisės aktuose numatytas teises ir pareigas.
  2. Projektuotojas ir, jeigu reikia Užsakovas, suteikia ES kontroliuojančiai institucijai teisę naudoti Paslaugų teikimo veiklos rezultatus šiais tikslais:
     1. juos naudoti savo reikmėms, visų pirma juos pateikti asmenims, dirbantiems Europos Sąjungos institucijose, kitose Europos Sąjungos agentūrose ir įstaigose ir valstybių narių institucijose, taip pat neribotai kopijuoti ir atgaminti juos visus arba jų dalį;
     2. juos platinti visuomenei, visų pirma juos skelbti spausdintiniu, elektroniniu ar skaitmeniniu pavidalu, skelbti internete, įskaitant svetainę „Europa“, pateikti kaip atsisiunčiamą arba neatsisiunčiamą rinkmeną, transliuoti bet kokiais transliacijos būdais, viešai demonstruoti ar pristatyti, skelbti per spaudos informacijos tarnybas, įtraukti į plačiai prieinamas duomenų bazes arba rodykles;
     3. atlikti vertimą;
     4. remiantis individualiais prašymais, suteikti galimybę susipažinti su rezultatais, be teisės juos atgaminti arba naudoti, kaip numatyta 2001 m. gegužės 30 d. Europos Parlamento ir Tarybos reglamente (EB) Nr. 1049/2011 dėl galimybės visuomenei susipažinti su Europos Parlamento, Tarybos ir Komisijos dokumentais;
     5. saugoti popieriniu, elektroniniu ar kitu pavidalu;
     6. archyvuoti laikantis Įstaigai taikomų dokumentų tvarkymo taisyklių;
     7. leisti arba suteikti trečiosioms šalims sublicencijas atlikti b) ir c) punktuose nustatytus veiksmus. Lietuvos valstybės arba Užsakovo susitarimuose su Įstaiga, Įstaigai gali būti numatytos papildomos naudojimo teisės, kurias pripažins ir Projektuotojas.

1. UŽSAKOVO TEISĖS IR PAREIGOS
   1. Užsakovas įsipareigoja:
      1. pagal galimybes Projektuotojui sudaryti sąlygas, suteikti informaciją ar dokumentus, kuriuos savo žinioje turi Užsakovas ir kurie yra būtini Paslaugoms teikti. Tokia pareiga įvykdoma per protingą laikotarpį gavus raštišką motyvuotą Projektuotojo prašymą;
      2. per įmanomai trumpiausius terminus po rašytinio Projektuotojo prašymo gavimo pateikti pastarajam visus sutikimus, įgaliojimus ir (ar) kitus reikalingus dokumentus, kad Projektuotojas galėtų veikti kaip Užsakovo įgaliotas asmuo visose kompetentingose institucija ta apimtimi, kiek tai susiję su Paslaugų teikimu pagal Sutartį;
      3. už tinkamai ir visa apimtimi suteiktas bei priimtas Paslaugas sumokėti Projektuotojui Bendrą Sutarties kainą pagal Sutartyje nustatytą tvarką;
      4. bendradarbiauti su Projektuotoju;
      5. Sutartyje nustatyta tvarka bei terminais priimti tinkamai bei laiku suteiktas paslaugas;
      6. pastabas dėl dokumentų, susijusių su Paslaugų teikimo etapo užbaigimu teikti išsamiai bei argumentuotai, jei įmanoma visas iškart;
      7. Teisės aktų nustatyta tvarka pritarti tinkamai parengtam Projektui;
      8. galiojančių teisės aktų ir Sutarties Specialiųjų sąlygų 3.3. p. nustatyta tvarka organizuoti Projekto ekspertizės rangovo parinkimą (kai ekspertizė privaloma) bei apie konkretų Projekto bendrosios ekspertizės rangovą informuoti Projektuotoją.
   2. Užsakovas turi teisę:
      1. reikalauti iš Projektuotojo Sutartyje bei jos prieduose nustatytų sąlygų įvykdymo;
      2. esant Projekto bei sutartinių įsipareigojimų vykdymo pagrįstiems trūkumams, Užsakovas turi teisę reikalauti jų pašalinimo;
      3. atsisakyti leisti Projektuotojui keisti ar pasitelkti naują asmenį, jei yra teisės aktuose nustatyti pagrindai;
      4. kontroliuoti ir prižiūrėti Projektuotojo vykdomus projektavimo darbus dėl galiojančių reikalavimų šių Paslaugų kiekiui ir kokybei;
      5. atsisakyti dalies Paslaugų šios sutarties bei kitų teisės aktų nustatyta tvarka;
      6. vienašališkai įskaityti priskaičiuotas netesybas iš Projektuotojui mokėtinų sumų;
      7. neapmokėti Europos elektroninių sąskaitų faktūrų standarto neatitinkančių Sąskaitų, jeigu Projektuotojas jas pateikia ne informacinės sistemos „SABIS“ priemonėmis;
      8. bet kuriuo Sutarties vykdymo metu pareikalauti Projektuotojo pateikti pagrindžiančius dokumentus dėl Projektuotojo, jo pasitelktų ar ketinamų pasitelkti subtiekėjų, ūkio subjektų, kurių pajėgumais remiamasi ar (ir) siūlomų prekių (įskaitant jų sudedamąsias dalis), teikiamų paslaugų atitikties Lietuvos Respublikos viešųjų pirkimų įstatymo (toliau – VPĮ) 45 straipsnio 21 dalies ar Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo (toliau – KSPĮ) 58 straipsnio 41 dalies nuostatoms. Projektuotojui per Užsakovo nustatytą laiką nepateiktus Užsakovo nurodytos informacijos, Užsakovas turi teisę nutraukti Sutartį joje nustatyta tvarka;
      9. Užsakovas neleidžia pasitelkti subteikėjo ir (ar) reikalauja atsisakyti subteikėjo ar bet kokio kito pasitelkto asmens, jei būtų nustatyta, kad dėl pasitelkto ar ketinamo pasitelkti subteikėjo ar bet kokio kito pasitelkto asmens Sutartis neatitinka nacionalinio saugumo interesų ir (ar) Sutarties vykdymas prieštaraus Lietuvos Respublikoje įgyvendinamoms privalomoms tarptautinėms sankcijoms, kaip tai apibrėžta Lietuvos Respublikos ekonominių ir kitų tarptautinių sankcijų įgyvendinimo įstatyme (toliau – Sankcijų įgyvendinimo įstatymas) ir kituose tarptautiniuose, Europos Sąjungos ir Lietuvos Respublikos teisės aktuose (bent vienai iš taikomų sankcijų);
      10. Užsakovui nustačius, kad yra pagrįstų abejonių įtarti, kad įgyvendinant Sutartį galimai buvo siekiama vengti / apeiti Lietuvos Respublikoje įgyvendinamomis tarptautinėmis sankcijomis nustatytus apribojimus ir įpareigojimus, Užsakovas turi teisę nedelsiant pateikia susijusią medžiagą teisėsaugos institucijoms. Toks informacijos pateikimas nėra laikomas konfidencialumo įsipareigojimo pažeidimas.
      11. Užsakovas turi ir kitas šioje Sutartyje bei Lietuvos Respublikos teisės aktuose numatytas teises.
2. PASLAUGŲ TEIKIMO SUTARTIS SU TREČIAISIAIS ASMENIMIS (SUBTEIKĖJAIS)
   1. Nė viena Šalis neturi teisės perleisti visų arba dalies teisių ir pareigų pagal šią Sutartį jokiai trečiajai šaliai be išankstinio raštiško kitos Šalies sutikimo, išskyrus piniginio reikalavimo perleidimą pagal faktoringo sutartį su trečiuoju asmeniu (finansuotoju). Šalys susitaria, kad piniginio reikalavimo, kylančio iš Sutarties, perleidimas trečiajam asmeniui (finansuotojui) nekeičia Šalių kitų tarpusavio teisių ir pareigų, nustatytų Sutartyje ir teisės aktuose.
   2. Vykdant Sutartį taikoma tokia ūkio subjektų ir specialistų, kurių pajėgumais dalyvaudamas Pirkime rėmėsi Projektuotojas, kad atitiktų kvalifikacijos reikalavimus, pasitelkimo ir (ar) keitimo tvarka:
      1. Projektuotojas, vykdydamas Sutartį, negali keisti savo pasiūlyme nurodyto ūkio subjekto, kurio pajėgumais rėmėsi, kad atitiktų kvalifikacijos reikalavimus (toliau – **ūkio subjektas**) ir (ar) specialisto, kurio kvalifikacija buvo remtasi, be Užsakovo rašytinio sutikimo. Keičiamas ūkio subjektas ir (ar) specialistas turi turėti ne žemesnę, nei buvo keliama Pirkimo dokumentuose, kvalifikaciją, kurią naujai pasitelkiamas ūkio subjektas ir (ar) specialistas turi būti įgijęs iki prievolių pagal Sutartį vykdymo pradžios. Taip pat, vadovaujantis Pirkimo dokumentuose nurodytais reikalavimais, pateikiami dokumentai, pagrindžiantys ūkio subjekto neatitikimą pašalinimo pagrindams (jei tokie buvo keliami Pirkimo vykdymo metu). Ūkio subjektas ir (ar) specialistas, kurio kvalifikacija buvo remtasi, gali būti keičiamas tik šiais atvejais:
         1. kai ūkio subjektas bankrutuoja ar susidaro analogiška situacija;
         2. kai ūkio subjektas ir (ar) specialistas dėl objektyvių priežasčių (pavyzdžiui, ūkio subjektui ir (ar) specialistui atsisakius dalyvauti Sutarties vykdyme, susirgus, susižeidus, nutrūkus teisiniams santykiams su Projektuotoju ir pan.) nebegali dalyvauti Sutarties vykdyme;
         3. kai Projektuotojo ūkio subjektas ir (ar) specialistas neatitinka VPĮ ar KSPĮ nuostatų, kelia grėsmę nacionaliniam saugumui, jam taikomos tarptautinės sankcijos, kaip tai apibrėžta Sankcijų įgyvendinimo įstatyme ar (ir) yra kiti teisės aktuose nustatyti pagrindai, reikalaujantys pakeitimo;
         4. Projektuotojas, likus ne mažiau kaip 7 (septynioms) darbo dienoms iki numatomo keitimo, pateikė Užsakovui rašytinį prašymą su naujai pasitelkiamo ūkio subjekto ir (ar) specialisto kvalifikaciją ir ūkio subjekto pašalinimo pagrindų nebuvimą pagrindžiančiais dokumentais. Prašyme būtina nurodyti ūkio subjekto ar specialisto keitimo priežastis.
      2. Užsakovas turi teisę leisti pakeisti ūkio subjektą ir (ar) specialistą, jei Projektuotojas laiku ir tinkamai pateikė prašymą su visais pasitelkiamo ūkio subjekto ir (ar) specialisto kvalifikaciją patvirtinančiais, kitais prašomais dokumentais ir Užsakovas nustatė atitikimą visoms Pirkimo ir Sutarties sąlygoms.
      3. Užsakovui sutikus su ūkio subjekto ir (ar) specialisto keitimu, Šalys atskiro susitarimo nepasirašo, lygiaverčiu dokumentu bus laikomas rašytinis Projektuotojo prašymas ir rašytinis Užsakovo sutikimas, kuris laikomas neatskiriama Sutarties dalimi. Projektuotojas neturi teisės pasitelkti ūkio subjekto ir (ar) specialisto, kol negautas Užsakovo rašytinis sutikimas. Ūkio subjekto ir specialisto, kurių kvalifikacija buvo remtasi, pakeitimas Sutartyje nurodytomis sąlygomis laikomas ne Sutarties keitimu, o Sutarties vykdymu joje nurodytomis sąlygomis.
      4. Vykdant Sutartį taikoma tokia subteikėjų, kurie nėra ūkio subjektai, ir kurie vykdys Sutartį, keitimo ar pasitelkimo tvarka:
         1. Projektuotojas privalo iki Paslaugų teikimo pradžios, likus ne mažiau kaip 7 (septynioms) darbo dienoms iki numatomo pasitelkimo, informuoti Užsakovą apie pasitelkiamus subteikėjus, nurodyti kiekvieno subteikėjo perimamą pagal Sutartį vykdyti įsipareigojimų dalį (būtina nurodyti kokius konkrečiai veiksmus atliks subteikėjas ir kokią procentinę dalį tai sudaro nuo Sutarties kainos), jų kontaktus, pavadinimus, registracijos šalį, kontroliuojančius asmenis, jų registracijos šalį ir atsakingus asmenis (pagal Užsakovo nurodymą teikiama ir kita informacija). Tokia pati informavimo prievolė taikoma Projektuotojui, ketinančiam pakeisti ar pasitelkti subteikėją Sutarties vykdymo metu. Subteikėjas, apie kurį nebuvo raštu informuotas Užsakovas ir nėra gautas Užsakovo sutikimas, neturi teisės vykdyti Sutarties, tai bus laikoma esminiu Sutarties pažeidimu;
         2. subteikėjai gali būti pasitelkiami tik toms Sutarties dalims, kurioms savo pasiūlyme Projektuotojas numatė pasitelkti subteikėjus, išskyrus atvejus, kai Projektuotojas raštu pagrindžia, kad nenumatytai Sutarties daliai pasitelkti subteikėją būtina siekiant užtikrinti tinkamą Sutarties vykdymą ir Užsakovas pateikia raštišką sutikimą;
         3. Užsakovas netikrins subteikėjų, kurie nėra ūkio subjektai, kvalifikacijos ir pašalinimo pagrindų (išskyrus, jei Pirkimo metu buvo tikrinami subteikėjų pašalinimo pagrindai ir (ar) taikomos nuostatos dėl nacionalinio saugumo interesų, pvz. VPĮ 47 straipsnio 9 dalies ir (ar) VPĮ 45 str. 21 dalies nuostatos);
         4. Užsakovui sutikus su subteikėjo keitimu ar pasitelkimu, Šalys atskiro susitarimo nepasirašo, lygiaverčiu dokumentu bus laikomas rašytinis Projektuotojo prašymas ir rašytinis Užsakovo sutikimas, kuris laikomas neatskiriama Sutarties dalimi. Subteikėjo keitimas ar pasitelkimas Sutartyje nurodytomis sąlygomis laikomas ne Sutarties keitimu, o Sutarties vykdymu joje nurodytomis sąlygomis. Projektuotojas neturi teisės pakeisti ar pasitelkti subteikėjo, kol negautas rašytinis Užsakovo sutikimas.
         5. Užsakovas turi teisę neleisti pasitelkti asmens, jei būtų nustatyta, kad tokiu atveju Sutartis neatitiktų nacionalinio saugumo interesų, Pirkimo metu taikomų VPĮ ar KSPĮ nuostatų ir (ar) Sutarties vykdymas prieštarautų sankcijoms kaip jos suprantamos Lietuvos Respublikos ekonominių ir kitų tarptautinių sankcijų įgyvendinimo įstatyme.
         6. Tinkamai išviešintiems subteikėjams pageidaujant, Užsakovas su jais atsiskaitys tiesiogiai. Apie šią galimybę Užsakovas subteikėją informuos atskiru pranešimu per 3 (tris) kalendorines dienas nuo informacijos iš Projektuotojo apie pasitelkiamą subteikėją gavimo dienos. Norėdamas pasinaudoti tiesioginio atsiskaitymo galimybe, subteikėjas turi apie tai raštu ne vėliau kaip per 2 (dvi) kalendorines dienas informuoti Užsakovą. Tokiu atveju su Užsakovu, Projektuotoju ir subteikėju bus sudaroma trišalė sutartis, kurioje pateikiama tiesioginio atsiskaitymo su subteikėju tvarka, įskaitant teisę Projektuotojui prieštarauti nepagrįstiems mokėjimams. Trišalės sutarties dėl tiesioginio atsiskaitymo su subteikėju pasirašymas nekeičia Projektuotojo atsakomybės dėl Sutarties įvykdymo.
   3. Projektuotojas, vykdantis Sutartį jungtinės veiklos pagrindu, turi teisę atsisakyti arba keisti jungtinės veiklos partnerį (toliau – **partneris**) tik dėl toliau nurodytų priežasčių:
      1. jei partneris bankrutuoja arba yra likviduojamas, sustabdo ūkinę veiklą arba kituose teisės aktuose numatyta tvarka susidaro analogiška situacija;
      2. jei dėl kitų objektyvių ir pagrįstų aplinkybių partneris nebegali vykdyti Sutarties, įskaitant, bet neapsiribojant atvejais, kai partneris neatitinka VPĮ ar KSPĮ nuostatų, kelia grėsmę nacionaliniam saugumui, partneriui pritaikytos tarptautinės sankcijos kaip jos suprantamos Lietuvos Respublikos ekonominių ir kitų tarptautinių sankcijų įgyvendinimo įstatyme, partnerio sunki finansinė būklė, lemianti Sutarties nevykdymą ir (ar) atsisakymą ją vykdyti ir atsirado kitos nenumatytos objektyvios priežastys, lemiančios partnerio pasitraukimą iš jungtinės veiklos sutarties.
   4. Projektuotojas privalo ne vėliau nei prieš 10 (dešimt) darbo dienų iki numatomo partnerio keitimo arba atsisakymo pateikti Užsakovui argumentuotą rašytinį prašymą ir šiuos dokumentus:
      1. prašymą pakeisti Projektuotojo sudėtį ir įrodymus, pagrindžiančius bent vieną partnerio keitimo aplinkybę, nurodytą Sutartyje;
      2. naujos jungtinės veiklos sutarties ar esamos jungtinės veiklos sutarties pakeitimo kopiją, kurioje pasitraukiančiojo partnerio įsipareigojimus visa apimtimi perima pasiliekantis(-ieji) jungtinės veiklos partneris(-iai) (toliau – pasiliekantysis partneris);
      3. pasiliekančiojo ar naujai pasitelkiamo partnerio kvalifikaciją patvirtinančius dokumentus. Visais atvejais

pasiliekančio partnerio ar naujai pasitelkto partnerio kvalifikacija turi būti ne žemesnė nei numatyta pirkimo dokumentuose. Jei pasitelkiamas naujas partneris, taip pat, vadovaujantis Pirkimo dokumentuose nurodytais reikalavimais, pateikiami dokumentai, pagrindžiantys pasitelkiamo partnerio neatitikimą pašalinimo pagrindams (jei tokie buvo keliami Pirkimo vykdymo metu).

* 1. Užsakovas, gavęs Projektuotojo prašymą su kitais Sutartyje nurodytais dokumentais, per 10 (dešimt) darbo dienų įvertina keitimo galimybes ir raštu informuoja Projektuotoj1 apie Sutarties nutraukimą arba apie leidimą atsisakyti ar pasitelkti partnerį. Užsakovui sutikus, Šalys pasirašo susitarimą, kuris laikomas neatsiejama Sutarties dalimi. Partnerio atsisakymas ar pakeitimas Sutartyje nurodytomis sąlygomis laikomas ne Sutarties keitimu, o Sutarties vykdymu joje nurodytomis sąlygomis.

1. KAINODAROS TAISYKLĖS
   1. Bendrą Sutarties kainą, mokamą Projektuotojui už suteiktas Paslaugas, sudaro Sutarties kaina be PVM ir PVM. Projektuotojas laikomas profesionaliu rinkos dalyviu, kuris privalėjo, teikdamas pasiūlymą, tinkamai apskaičiuoti pasiūlymo kainą ir atskirus įkainius, atsižvelgdamas į rinkos sąlygas, į Sutarties vykdymui reikalingas organizacines, technines ir finansines priemones bei pajėgumus, todėl Projektuotojas prisiima visą riziką dėl galimo Sutarties kainos ir / Paslaugų įkainių padidėjimo
   2. Į Bendrą Sutarties kainą be PVM turi būti įskaičiuota Paslaugų kaina, visos išlaidos ir mokesčiai, taikomi Lietuvoje / kitoje valstybėje, jei tokie yra, išskyrus PVM. Projektuotojas į Bendrą Sutarties kainą be PVM privalo įskaičiuoti visas su Paslaugų teikimu susijusias išlaidas, įskaitant, bet neapsiribojant:
      1. visas su dokumentų, kurių reikalauja Užsakovas, rengimu ir pateikimu susijusias išlaidas;
      2. aprūpinimo įrangos, reikalingos Paslaugoms teikti, išlaidas;
      3. Projekto parengimui būtinų statybinių tyrimų išlaidas;
      4. Teisės aktų nustatytas rinkliavas ir mokesčius už sutarties vykdymui reikalingų dokumentų išdavimą valstybinėse įstaigose ir institucijose (taikoma ir statybą leidžiančio dokumento išdavimo rinkliavai);
      5. visas kitas išlaidas, būtinas tinkamam ir kokybiškam Paslaugų suteikimui.
   3. Sutarties kaina be PVM negali būti keičiama dėl įstatymų pasikeitimo, įskaitant dėl to pasikeitusius mokesčius, t.y. visą riziką dėl galimo kainos padidėjimo prisiima Projektuotojas (išskyrus PVM tarifo pasikeitimą). PVM mokamas pagal privalomuosius teisės aktus, taikytinus įstatymus ir tarptautinius susitarimus. Sutarties galiojimo metu pasikeitus PVM tarifui, atitinkamai bus perskaičiuojama Bendra Sutarties kaina, t.y. prie įvykdytos Sutarties dalies sumos be PVM pridedant PVM sumą, apskaičiuotą pagal iki pakeitimo galiojantį PVM tarifą, bei prie neįvykdytos Sutarties dalies sumos be PVM pridedant PVM sumą, apskaičiuotą pagal po pakeitimo galiojantį PVM tarifą;
      1. Jeigu PVM pasikeitė laikotarpyje nuo Projektuotojo pasiūlymo pateikimo Užsakovui iki Sutarties sudarymo, remiantis Lietuvos Respublikos viešuosius pirkimus reglamentuojančiais teisės aktais, į Sutartį buvo įrašytas Projektuotojo pasiūlyme nurodytas PVM tarifas ir suma, tačiau vykdant Sutartį ir atliekant mokėjimus taikomas Sutarties vykdymo metu galiojantis PVM tarifas;
      2. PVM pasikeitimo atveju, Užsakovas vienašališkai sudaro Sutarties kainos perskaičiavimo dėl PVM pasikeitimo aktą ir įteikia jį Projektuotojui Sutartyje nustatyta tvarka. Projektuotojui per 3 (tris) darbo dienas nuo Sutarties kainos perskaičiavimo dėl PVM pasikeitimo akto įteikimo jam dienos nenustačius kainos perskaičiavimo techninių klaidų ir nepateikus atitinkamo rašytinio pranešimo Užsakovui, Sutarties kainos perskaičiavimo dėl PVM pasikeitimo aktas laikomas teisingu ir neatskiriamu nuo Sutarties.
   4. Sutarties vykdymo metu Bendra Sutarties kaina dėl bendro kainų lygio kitimo arba paslaugų kainų pokyčių gali būti perskaičiuojama šiame skirsnyje nurodyta tvarka:
      1. Pirmasis kainos be PVM perskaičiavimas gali būti atliekamas įsigaliojus Sutarčiai pagal vienos iš Sutarties Šalių rašytinį prašymą, tačiau ne anksčiau kaip po 6 (šešių) mėnesių po pasiūlymų[[3]](#footnote-4) pateikimo Pirkime termino pabaigos dienos. Kainos perskaičiavimo periodiškumas – ne dažniau kaip kas 6 (šešis) mėnesius po paskutinio Sutarties kainos perskaičiavimo (paskutiniu Sutarties kainos perskaičiavimu laikomas paskutinio susitarimo dėl Sutarties kainos peržiūros (toliau – susitarimas) įsigaliojimo diena).
      2. Sutarties kaina peržiūrima tik tai Sutarties daliai (etapams), kuri nėra išpirkta, t. y. tiems Sutartyje nurodytiems etapams, kurie nėra priimti  Paslaugų perdavimo - priėmimo aktu ir apmokėti. Vėlesnis kainos perskaičiavimas negali apimti laikotarpio, už kurį jau buvo atliktas perskaičiavimas.
      3. Peržiūros momentas yra Šalies prašymo kitai Šaliai, peržiūrėti Sutarties kainą, gavimo diena.
      4. Jeigu Sutarties vykdymas (etapo atlikimas Sutartyje nurodytu terminu) vėluoja dėl Projektuotojo kaltės, Sutarties vėluojamo atlikti etapo kaina nėra perskaičiuojama dėl kainų lygio kilimo (negali būti didinama), tačiau yra perskaičiuojama dėl kainų lygio kritimo (gali būti mažinama) toliau nustatyta tvarka ir sąlygomis.
      5. Po to, kai Šalys sudaro susitarimą, perskaičiuota kaina be PVM taikoma tai Sutarties daliai (etapams), kuri nebuvo faktiškai priimta pagal Paslaugų priėmimo-perdavimo aktą ir apmokėta iki Šalies prašymo kitai Šaliai peržiūrėti kainą gavimo dienos.
      6. Atlikdamos perskaičiavimą Šalys vadovaujasi Lietuvos statistikos departamento viešai Oficialiosios statistikos portale paskelbtais Rodiklių duomenų bazės duomenimis  pagal toliau nurodytus kriterijus, iš kitos Šalies nereikalaudamos pateikti oficialaus Lietuvos statistikos departamento ar kitos institucijos išduoto dokumento ar patvirtinimo.
      7. Sutarties (nepriimtų ir neapmokėtų etapų) kaina be PVM perskaičiuojama Sutartyje nurodytu periodiškumu pagal vienos iš Sutarties Šalių rašytinį prašymą, jeigu Lietuvos Respublikos statistikos departamento ([www.stat.gov.lt](https://eur05.safelinks.protection.outlook.com/?url=http%3A%2F%2Fwww.stat.gov.lt%2F&data=05%7C01%7Czavinta.sliaziene%40ltg.lt%7Cc331a942c2e24d5e4f2c08daf54409c4%7Cd91d5b659d3849089bd1ebc28a01cade%7C0%7C0%7C638091969825423354%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C3000%7C%7C%7C&sdata=a68URvbPKxCh1tVk808i4ULT%2BOYOJV87YSTsKX%2Buclg%3D&reserved=0)) kas ketvirtį skelbiamo Ūkio subjektams suteiktų paslaugų kainų indekso „Inžinerijos veikla ir su ja susijusios techninės konsultacijos“ (toliau –  Indeksas):
         1. pokyčio koeficientas (K) yra intervale (imtinai) tarp 0,95 – 1,05 (0,95 ≤ K ≤ 1,05) ir  Sutarties kaina šios Sutarties nustatyta tvarka jau buvo perskaičiuota anksčiau (t.y. jau buvo atliktas Sutarties kainos perskaičiavimas), tokiu atveju iki prašymo peržiūrėti Sutarties kainą gavimo dienos faktiškai nepriimtų ir neapmokėtų etapų kaina be PVM yra perskaičiuojama į Projektuotojo pasiūlyme pateiktas tų etapų kainas be PVM. Jei Indekso pokyčio koeficientas (K) yra intervale (imtinai) tarp 0,95 – 1,05 (0,95 ≤ K ≤ 1,05) ir Sutarties kaina nebuvo šios Sutarties nustatyta tvarka perskaičiuota  anksčiau (t.y. dar nebuvo atliktas nei vienas Sutarties kainos perskaičiavimas), tada iki prašymo peržiūrėti Sutarties kainą  gavimo dienos faktiškai nepriimtų ir nepamokėtų etapų kaina  be PVM yra neperskaičiuojama;
         2. pokyčio koeficientas (K) yra didesnis nei 1,05 (K>1,05) arba mažesnis nei 0,95 (K<0,95), tokiu atveju peržiūra vykdoma toliau nurodyta tvarka.
         3. Indekso pokyčio koeficientas (K) apskaičiuojamas pagal Sutarties Bendrųjų sąlygų 6.4.8 punkte pateiktą formulę.
      8. Sutarties Šalys patvirtina, jog prisiima 0,05 kainų Indekso pokyčio koeficiento padidėjimo/sumažėjimo riziką. Sutarties kainos peržiūros metu Indekso pokyčio koeficientui (K) išeinant iš intervalo 0,95 – 1,05 (imtinai) ribų skaičiuojant patikslintą Indekso pokyčio koeficientą (KD; KM) yra atimama (jei Indekso pokyčio koeficientas yra didesnis nei 1,05 (Indekso pokyčio koeficientas (K) > 1,05)) arba pridedama (jei Indekso pokyčio koeficientas yra mažesnis nei 0,95 (Indekso pokyčio koeficientas (K) < 0,95)) 0,05 jo dalis, kaip Sutarties šalių prisiimta rizika. Iki prašymo peržiūrėti Sutarties kainą  gavimo dienos faktiškai nepriimtų ir neapmokėtų etapų kaina be PVM, kai (K)>1,05 arba (K)<0,95, perskaičiuojama šių faktiškai nepriimtų ir neapmokėtų etapų vertę be PVM *(visiems Sutarties kainos perskaičiavimams (kiekvienos Sutarties kainos  peržiūros metu) taikoma šių faktiškai nepriimtų ir neapmokėtų etapų  vertė be PVM, kuri buvo pateikta Projektuotojo pasiūlyme, ir ši nepriimtų ir neapmokėtų etapų vertė be PVM dauginama iš patikslinto Indekso pokyčio koeficiento (KD; KM))* dauginant iš patikslinto Indekso pokyčio koeficiento (KD; KM), kuris apskaičiuojamas pagal toliau nurodytas formules:

K = (IPb / IPr)

Kur:

K – Indekso pokyčio koeficientas, kuris nurodomas ir taikomas 4 (keturių) skaičių po kablelio tikslumu;

IPr – Indekso reikšmė skelbta laikotarpio pradžioje, t. y.  pasiūlymų pateikimo pirkime termino pabaigos mėnesiui taikomas paskelbtas Indeksas;

IPb – Indekso reikšmė laikotarpio pabaigoje, t. y. Sutarties Šalies rašytinio prašymo (kai įgyta tokia teisė pagal šios Sutarties nuostatas), peržiūrėti Sutarties kainą, gavimo dieną paskelbtas[[4]](#footnote-5) Indeksas.

Jei K yra didesnis nei 1,05, tuomet yra atimama 0,05 jo dalis ir apskaičiuojamas patikslintas Indekso pokyčio koeficientas KD:

KD = K – 0,05

Jei K yra mažesnis nei 0,95, tuomet yra pridedama 0,05 jo dalis ir apskaičiuojamas patikslintas Indekso pokyčio koeficientas KM:

KM = K + 0,05

Kur:

KD; KM – patikslinto Indekso pokyčio koeficientai.

* + 1. Dėl perskaičiuotos Sutarties kainos (etapų kainų) be PVM Šalys sudaro rašytinį susitarimą. Susitarime dėl turi būti nurodyta: Indekso reikšmė laikotarpio pradžioje ir jo nustatymo data, Indekso reikšmė laikotarpio pabaigoje ir jo nustatymo data, Indekso pokyčio koeficientas (K), patikslintas Indekso pokyčio koeficientas (KD, KM), perskaičiuotos kainos, perskaičiuota Sutarties kaina be PVM. perskaičiuota pradinė sutarties vertė bei kita perskaičiavimui reikšminga informacija.
    2. Šalis, siekianti kainos peržiūros, privalo raštu kreiptis į kitą Šalį ir prašyme pateikti visą reikalingą informaciją: Sutarties pavadinimą, numerį, datą, neperduotų ir neapmokėtų etapų sąrašą, Indekso reikšmes su nuorodomis į viešus šaltinius Lietuvos statistikos departamento Oficialiosios statistikos portale, kita svarbi informacija (ir Projektuotojo / Užsakovo prašoma informacija, dokumentacija). Prašyme Šalis neturi teisės nurodyti kito Indekso ar prašyti perskaičiavimo pagal kitą Indeksą, nei nurodyta Sutarties sąlygose.
    3. Susitarimas turi būti sudarytas per 15 (penkiolika) darbo dienų nuo Šalies pateikto tinkamo prašymo perskaičiuoti kainą gavimo dienos.
  1. Sutarties kaina gali būti keičiama ir vadovaujantis Sutarties Bendrųjų sąlygų 20 p. nuostatomis.

1. SUTARTIES ĮVYKDYMO UŽTIKRINIMAS (jei taikoma)
   1. Sutarties įvykdymo užtikrinamo dydis ir būdas yra numatytas Sutarties Specialiosiose sąlygose;
   2. Projektuotojas privalo per 10 (dešimt) darbo dienų nuo Sutarties pasirašymo dienos pateikti Užsakovui Sutarties Specialiosiose sąlygose nurodytos rūšies Sutarties įvykdymo užtikrinimą, atitinkantį Sutarties Bendrųjų sąlygų 7 skyriuje (Sutarties įvykdymo užtikrinimas) nurodytas sąlygas. Jei per nurodytą terminą Sutarties įvykdymo užtikrinimas nėra pateikiamas Sutartis laikoma nesudaryta, o Užsakovas įgyja teisę pasinaudoti pasiūlymo galiojimo užtikrinimu patirtų išlaidų ir nuostolių kompensavimui. Jeigu Sutarties Specialiosiose sąlygose yra nurodyti kelių rūšių Sutarties įvykdymo užtikrinimai (sutarties įvykdymo užtikrinimo pateikimo būdai), Projektuotojas privalo pasirinkti vieną iš jų, jeigu Sutarties Specialiosiose sąlygose nenurodyta kitaip.
   3. Sutarties įvykdymo užtikrinimas yra skirtas visų Projektuotojo sutartinių įsipareigojimų įvykdymui bei tiesioginių nuostolių atlyginimui užtikrinti, įskaitant, bet neapsiribojant netesybų mokėjimui užtikrinti;
   4. Sutarties įvykdymo užtikrinimo sąlygos:
      1. Lietuvos Respublikoje ar užsienyje registruoto banko pirmo pareikalavimo banko garantija *[jei tokia Sutarties įvykdymo užtikrinimo rūšis/pateikimo būdas nurodytas Sutarties Specialiosiose sąlygose, tada šis Sutarties įvykdymo užtikrinimo būdas taikomas],* turi būti išduota Užsakovo naudai, lietuvių arba anglų kalba (toliau – banko garantija). Banko garantijos turinys privalo atitikti Sutarties sąlygas.

Banko garantija turi būti neatšaukiama ir besąlyginė.

Užsakovui teikiamas banko garantijos originalas, kuris turi būti pasirašytas jį išdavusio subjekto kvalifikuotu elektroniniu parašu, atitinkančiu VPĮ 22 straipsnio 11 dalies 2 ir 3 punktuose, KSPĮ 34 straipsnio 11 dalies 2 ir 3 punktuose (arba juos pakeisiančiuose) nustatytus reikalavimus. Jei garantiją pasirašo ne vadovas, kartu turi būti pateikiamas įgaliojimas suteikiantis parašo teisę. Jei banko garantija yra išduota anglų kalba, turi būti pateiktas tinkamai patvirtintas vertimas į lietuvių kalbą. Vertimo patvirtinimas laikomas tinkamu, jei vertimas yra patvirtintas vertėjo parašu ir vertimų biuro antspaudu arba Projektuotojo ar jo įgalioto asmens parašu ir antspaudu (jei turi). Pirmenybė bus teikiama originaliam tekstui.

Banko garantija gali būti pateikta autentifikuotu SWIFT pranešimu.

Išduotai banko garantijai turi būti taikoma Lietuvos Respublikos teisė ir Tarptautinių prekybos rūmų patvirtintos taisyklės – „The ICC Uniform rules for demand guarantees“ (Leidinio Nr. 758).

Banko garantija turi būti išduota Lietuvos Respublikoje ar kitoje Europos Sąjungos valstybėje narėje ar Europos Ekonominės Erdvės (EEE) valstybėje registruoto banko, kuriam yra suteiktas ne žemesnis, nei toliau Sutartyje nurodytas tarptautinės reitingų agentūros patvirtintas investicinio lygio reitingas. Jeigu teikiama Lietuvos Respublikoje ar kitoje Europos Sąjungos valstybėje narėje ar Europos Ekonominės Erdvės (EEE) valstybėje neregistruoto tarptautinio bankogarantija, toks tarptautinis bankas turi turėti ne žemesnį, nei toliau Sutartyje nurodytą tarptautinės reitingų agentūros patvirtintą investicinio lygio reitingą. Nurodytą reitingą turi atitikti pats bankas, kuris išdavė garantiją.

Jeigu dėl šalies rizikos specifikos tarptautinės reitingų agentūros tiekėjo šalies institucijoms nesuteikia tarptautinio kredito reitingo, tačiau suteikia nacionalinį kredito reitingą (angl. national scale credit rating), Projektuotojas gali pateikti garantiją iš kredito institucijos, turinčios ne žemesnį nei A klasės nacionalinį kredito reitingą pagal „Standart & Poor‘s“, „Moody’s“ ar „Fitch Ratings“ agentūras.

Bankui, išduodančiam banko garantiją, garantijos išdavimo dieną taikomas ne mažesnis kaip kredito agentūrų „Fitch Ratings“ ar „Standart & Poor‘s“ „BBB“ arba agentūros „Moody‘s“ suteiktas „Baa2“ ilgalaikio investicinio lygio reitingas arba A.M. Best suteiktas „BBB+“ ilgalaikio investicinio lygio reitingas.

Užsakovui pareikalavus, Projektuotojas privalo pateikti atitinkamą dokumentą, įrodantį, kad banko garantiją išdavęs bankas turi atitinkamus Sutartyje nurodytus reitingus garantijos pateikimo dienai.

Į banko garantijos tekstą turi būti įtraukta nuostata, kad šalių ginčai sprendžiami Lietuvos Respublikos teisės aktų nustatyta tvarka, Lietuvos Respublikos teismuose.

* + 1. Draudimo bendrovės ar kredito unijos laidavimo draudimo raštas *[jei tokia Sutarties įvykdymo užtikrinimo rūšis/pateikimo būdas nurodytas Sutarties Specialiosiose sąlygose, tada šis Sutarties įvykdymo užtikrinimo būdas taikomas]*, turi būti išduotas Užsakovo naudai, lietuvių arba anglų kalba (toliau – laidavimo draudimo raštas). Laidavimo draudimo rašto turinys privalo atitikti šios Sutarties sąlygas.

Laidavimo draudimo raštas turi būti neatšaukiamas ir besąlyginis.

Užsakovui teikiamas laidavimo draudimo raštas banko garantijos originalas, kuris turi būti pasirašytas jį išdavusio subjekto kvalifikuotu elektroniniu parašu, atitinkančiu VPĮ 22 straipsnio 11 dalies 2 ir 3 punktuose, KSPĮ 34 straipsnio 11 dalies 2 ir 3 punktuose (arba juos pakeisiančiuose) nustatytus reikalavimus. Jei laidavimo raštą pasirašo ne vadovas, kartu turi būti pateikiamas įgaliojimas suteikiantis parašo teisę. Jei laidavimo draudimo raštas yra išduotas anglų kalba, turi būti pateiktas tinkamai patvirtintas vertimas į lietuvių kalbą. Vertimo patvirtinimas laikomas tinkamu, jei vertimas yra patvirtintas vertėjo parašu ir vertimų biuro antspaudu arba Projektuotojo ar jo įgalioto asmens parašu ir antspaudu (jei turi). Pirmenybė bus teikiama originaliam tekstui.

Kartu pateikiama apmokėjimą patvirtinančio dokumento, įrodančio, kad įmoka už išduotą laidavimo draudimo raštą yra sumokėta, kopija.

Išduotam laidavimo draudimo raštui turi būti taikoma Lietuvos Respublikos teisė.

Draudimo bendrovei arba kredito unijai turi būti suteiktas ne žemesnis, nei šioje Sutartyje nurodytas tarptautinės reitingų agentūros patvirtintas investicinio lygio reitingas.

Jeigu draudimo bendrovė nėra reitinguota, tai ji bus laikoma priimtina tuo atveju, kai aukščiau nurodyti reitingai yra suteikti draudimo bendrovės pagrindiniam akcininkui, kuriam priklauso ne mažiau kaip 50 procentų draudimo bendrovės akcijų. Ši nuostata netaikoma kredito unijoms.

Draudimo bendrovei ar kredito unijai, išduodančiai laidavimo draudimo raštą, laidavimo draudimo rašto išdavimo dieną taikomas ne mažesnis kaip kredito agentūrų „Fitch Ratings“ ar „Standart & Poor‘s“ „BBB“ arba agentūros „Moody‘s“ suteiktas „Baa2“ ilgalaikio investicinio lygio reitingas arba A.M. Best suteiktas „BBB+“ ilgalaikio investicinio lygio reitingas.

Užsakovui pareikalavus, Projektuotojas privalo pateikti atitinkamą dokumentą, įrodantį, kad laidavimo draudimo raštą išdavusi draudimo bendrovė ar kredito unija turi atitinkamus Sutartyje nurodytus reitingus laidavimo draudimo rašto pateikimo dienai.

Į laidavimo draudimo rašto tekstą turi būti įtraukta nuostata, kad šalių ginčai sprendžiami Lietuvos Respublikos teisės aktų nustatyta tvarka, Lietuvos Respublikos teismuose.

Laidavimo draudimo rašto sąlygose negali būti nustatytas išplėstinis nedraudžiamų įvykių sąrašas ir (arba) kitos sąlygos, kurios paneigtų Projektuotojo sutartinių prievolių užtikrinimo esmę. Laidavimo draudimas turi būti skirtas visų Projektuotojo sutartinių įsipareigojimų vykdymui bei tiesioginių nuostolių atlyginimui užtikrinti, įskaitant, bet neapsiribojant palūkanų, delspinigių, baudų ar kito pobūdžio kompensacijų mokėjimui užtikrinti. Sudaromoje laidavimo draudimo sutartyje turi būti numatyta:

1. Užsakovas turi būti paskirtas neatšaukiamu naudos gavėju;
2. Laidavimo draudimo sutartis negali būti nutraukta ar pakeista, jei draudimo sutarties pakeitimai siaurina draudimo apsaugą ar gali kitaip neigiamai paveikti Užsakovo teises bei interesus, susijusius su draudimo sutartimi, be išankstinio rašytinio Užsakovo sutikimo;
3. Paslaugų arba Užsakovo teisių ir pareigų pagal laidavimo draudimo sutartį (pilnai ar dalinai) perleidimas Užsakovo reorganizavimo, atskyrimo, pertvarkymo ar įmonės perdavimo (įskaitant, bet neapsiribojant, turto arba įmonės įnešimo į trečiųjų asmenų įstatinį kapitalą ir pan.) atveju, su sąlyga, kad bus išlaikyta tiesioginė ar netiesioginė Lietuvos Respublikos (valstybės) kontrolė, neturės įtakos laidavimo draudimo sutarties bei ja suteikiamos draudimo apsaugos galiojimui bei sąlygoms ir nebus laikoma nei rizikos padidėjimu, nei draudimo išmokos nemokėjimo ar mažinimo pagrindu;
4. Projektuotojui ar kitiems apdraustiesiems neįvykdžius ar netinkamai įvykdžius savo įsipareigojimų pagal Sutartį, Užsakovas neprivalo pirmiausia nukreipti išieškojimą į jų turtą ar kitas prievolių pagal Sutartį užtikrinimo priemones (jei tokių būtų);
5. Draudimo išmoka turi būti nustatoma ir apskaičiuojama pagal Sutartyje nustatytas Užsakovo nuostolių nustatymo ir apskaičiavimo taisykles, įskaitant ir Sutartyje nustatytas netesybas. Todėl draudimo išmokos mokėjimo tikslais iš Užsakovo negali būti reikalaujama pateikti daugiau nei rašytinis prašymas dėl draudimo išmokos mokėjimo bei informacija ir dokumentai, būtini bei pakankami Užsakovo nuostoliams pagal Sutartį nustatyti ir apskaičiuoti;

Draudimo apsauga turi būti teikiama ir tais atvejais, kai Užsakovo reikalavimas išmokėti draudimo išmoką pagal laidavimo draudimo sutartį pateikiamas pasibaigus draudimo laikotarpiui, jei toks reikalavimas pateikiamas dėl aplinkybių (Užsakovo atitinkamų prievolių pagal Sutartį neįvykdymo ar netinkamo įvykdymo), apie kurias Draudikui buvo pranešta draudimo laikotarpio galiojimo laikotarpiu.

* 1. Sutarties įvykdymo užtikrinimą patvirtinantys dokumentai Užsakovui turi būti teikiami tik elektroniniu būdu, kitokiu būdu jie gali būti pateikti tik tokiu atveju, jei bankas, draudimo bendrovė ar kredito unija neišduoda kvalifikuotu elektroniniu parašu pasirašytų dokumentų ir tai patys patvirtina raštu.
  2. Sutarties įvykdymo užtikrinimo galiojimo terminas privalo būti ne trumpesnis kaip Projektuotojo visų sutartinių įsipareigojimų įvykdymo terminas, įskaitant, bet neapsiribojant, netesybų mokėjimo pabaiga;
  3. Tuo atveju jeigu pagal šią Sutartį teikiamos ir Projekto vykdymo priežiūros paslaugos pradinis sutarties įvykdymo užtikrinimo terminas turi būti ne trumpesnis nei 24 mėn. ir privalo būti tęsiamas iki Sutarties Bendrųjų sąlygų 7.6. p. nurodyto termino pabaigos;
  4. Pateikus tinkamą Sutarties įvykdymo užtikrinimą, Projektuotojui per 10 (dešimt) kalendorinių dienų bus grąžintas pasiūlymo galiojimo užtikrinimas (jeigu toks buvo pateiktas) arba užskaitytas Projektuotojo Sutarties įvykdymo užtikrinimo dalimi, jei bus tokia galimybė ir Projektuotojo prašymas;
  5. Užsakovui arba Projektuotojui gavus informaciją, jog bankas, išdavęs garantija arba draudimo bendrovė ar kredito unija išdavusi laidavimo draudimo raštą nebeatitinka Sutartyje keliamų reikalavimų, Projektuotojas įsipareigoja per 10 (dešimt) kalendorinių dienų nuo Užsakovo reikalavimo pateikti banko garantiją arba laidavimo draudimo raštą, atitinkančius Sutartyje nustatytus reikalavimus. Projektuotojui to nepadarius, Projektuotojas laikytinas iš esmės pažeidusiu Sutartį ir Užsakovas įgyja teisę vienašališkai nutraukti Sutartį bei reikalauti visų nuostolių atlyginimo;
  6. Jei Sutarties galiojimas pratęsiamas, atitinkamai tam laikotarpiui Sutarties vykdymas privalo būti užtikrintas, kaip nurodyta Sutarties Specialiosiose sąlygose, ir Užsakovui pateiktas per 10 (dešimt) kalendorinių dienų. Projektuotojui to nepadarius, Projektuotojas laikytinas iš esmės pažeidusiu Sutartį ir Užsakovas įgyja teisę vienašališkai nutraukti Sutartį bei reikalauti visų nuostolių atlyginimo;
  7. Užsakovas gali pasinaudoti Sutarties įvykdymo užtikrinimu esant bet kuriai iš žemiau nurodytų aplinkybių:
     1. Projektuotojas nevykdo savo įsipareigojimų pagal Sutartį arba juos vykdo netinkamai;
     2. Projektuotojas per Sutarties Bendrųjų sąlygų 8.7. p. nustatytą laikotarpį neįvykdo Užsakovo nurodymo ištaisyti Paslaugų trūkumus;
     3. jei dėl bet kokių Projektuotojo veiksmų (veikimo ar neveikimo) Užsakovas patyrė nuostolių (įskaitant, bet neapribojant papildomas išlaidasar kitus tiesioginius nuostolius, delspinigius ir / ar baudas).
  8. Prieš pateikdamas reikalavimą sumokėti pagal Sutarties įvykdymo užtikrinimą, Užsakovas įspėja apie tai Projektuotoją, nurodydamas, dėl kokio pažeidimo pateikia šį reikalavimą;

1. PASLAUGŲ PERDAVIMAS IR PRIĖMIMAS
   1. Projektuotojas teikia Paslaugas Sutarties Specialiosiose sąlygose ir (ar) jų prieduose nustatytais terminais (tarpiniais (jeigu numatyta) ir galutiniais);
   2. Jeigu numatytas Paslaugų teikimas etapais, Projektuotojas turi suteikti Paslaugas, t.y. pateikti su etapo atlikimu susijusius dokumentus ir gauti Užsakovo patvirtinimą iki Paslaugų teikimo termino (etapo) pabaigos;
   3. Visi su etapo atlikimu susiję dokumentai turi būti pateikiami Užsakovui su lydraščiu 2 (dviem) spausdintais egzemplioriais lietuvių kalba. Projektuotojas taip pat turi pateikti dokumentus elektroniniu formatu (pdf, dwg ir kt), jeigu tokių būtų, su atitinkamais brėžiniais ir / ar paskaičiavimais ar kitais duomenimis, parengtais naudojant specialias programas be papildomo mokesčio (pvz., AutoCAD arba lygiaverte);
   4. Dokumentų spausdintos ir elektroninės versijos su lydraščiu turi būti pateiktos asmeniškai arba per kurjerį Užsakovo atstovui (Užsakovo Projekto vadovui ar jo įgaliotam asmeniui) iki Paslaugų teikimo termino (etapo) pabaigos, įvertinant Sutarties Bendrųjų sąlygų 8.6 p., 8.7 p. ir 8.8 p. nustatytas sąlygas;
   5. Užsakovui pareikalavus, dokumentų kopijas (tiek egzempliorių, kiek nurodo Užsakovas) Projektuotojas turi tiesiogiai pateikti atitinkamoms nacionalinėms ir ES institucijoms;
   6. Užsakovas per 10 (dešimt) dienų nuo su etapo atlikimu susijusių dokumentų gavimo dienos turi juos įvertinti ir arba juos patvirtina arba argumentuotai pateikdamas pastabas atmeta;
   7. Užsakovui atmestus dokumentus Projektuotojas privalo juos pataisyti atsižvelgdamas į Užsakovo pastabas ir pakartotinai juos pateikti Užsakovui ne vėliau kaip per 10 (dešimt) dienų nuo jų gavimo dienos. Projektuotojas taisydamas dokumentus pagal Užsakovo pastabas turi teisę pateikti raštišką bei argumentuotą nuomonę jei nesutinka su Užsakovo pastabomis. Tokio nesutikimo pareiškimas savaime neatleidžia Projektuotojo nuo pareigos ištaisyti Užsakovo nurodytus trūkumus;
   8. Jei su etapo atlikimu susiję dokumentai nebus patvirtinti iki atitinkamo Paslaugų teikimo termino (etapo) pabaigos, nuo kitos dienos po Paslaugų teikimo termino (etapo) pabaigos Projektuotojui bus pradėti skaičiuoti delspinigiai, vadovaujantis Sutarties Bendrųjų sąlygų 10 p.;
   9. Nepaisant delspinigių skaičiavimo, pateikimo ir atmetimo procedūra, nurodyta Sutarties Bendrųjų sąlygų 8.6 p. – 8.8. p., kartojama iki tol, kol bus atlikti visi reikiami pataisymai atsižvelgiant į visas motyvuotas Užsakovo pastabas ir etapas bus laikomas įvykdytas tinkamai;
   10. Bet kokios Užsakovo pastabos, sąlygojančios dokumentų atmetimą, turi būti motyvuotos, t.y. pagrįstos atitinkamomis Lietuvos Respublikoje galiojančių įstatymų, reglamentų, normatyvų, kitų teisės aktų, įmonės standartų, Projektavimo užduoties Projektui parengti, šių Paslaugų teikimo sąlygų, Sutarties sąlygų bei Projektuotojo pasiūlymo nuostatomis;
   11. Bet kurio Paslaugų etapo atlikimo terminas, susijęs su ankstesniojo Paslaugų etapo suteikimu, nebus pratęstas, jei Užsakovas nepasirašys ankstesniojo etapo Paslaugų priėmimo-perdavimo akto dėl motyvuotų priežasčių. Delspinigiai už laiku neatliktą / neįvykdytą Paslaugų etapą bus pradėti skaičiuoti nuo kitos dienos, pasibaigus Sutartyje nurodytam Paslaugų teikimo terminui (etapui);
   12. Suteiktų Paslaugų atskiras etapas ar galutinis visų Paslaugų rezultatas priimamas abiem Šalims pasirašius Paslaugų priėmimo – perdavimo aktą. Paslaugų priėmimo – perdavimo aktą pasirašo Projektuotojo ir Užsakovo atstovai. Paslaugų priėmimo – perdavimo akte turi būti nurodyta: Projekto numeris bei pavadinimas, Sutarties pavadinimas, pasirašymo data ir numeris, kita Užsakovo iš anksto nurodyta informacija. Kartu su paslaugų priėmimo – perdavimo aktu Projektuotojas pateikia Suteiktų paslaugų pažymą pagal Užsakovo pateiktą pavyzdį, kurioje kaupiamuoju būdu yra fiksuojama suteiktų paslaugų vertė ir Projektuotojui mokėtina suma. Projektuotojas Paslaugų priėmimo – perdavimo aktą ir Suteiktų paslaugų pažymą pateikia Užsakovui ne vėliau kaip per 2 (dvi) darbo dienas nuo Paslaugų teikimo suteikimo/Paslaugų teikimo etapo įvykdymo dienos. Paslaugų priėmimo – perdavimo aktą ir Suteiktų paslaugų pažymą Užsakovas pasirašys ir pateiks Projektuotojui arba pateiks pastabas dėl jo koregavimo ne vėliau kaip per 2 (dvi) darbo dienas nuo akto gavimo dienos. Gavęs pastabas Projektuotojas turi juos pakoreguoti ir pateikti Užsakovui ne vėliau kaip per 2 (dvi) darbo dienas nuo pastabų gavimo;
   13. Užsakovas pasirašys Paslaugų priėmimo – perdavimo aktą su sąlyga, kad buvo priimti visi ankstesni etapai;
   14. Patvirtindamas Projektą ir pasirašydamas tiek tarpinius, tiek galutinį Paslaugų priėmimo – perdavimo aktą (-us), Užsakovas neprisiima jokios atsakomybės už Projekto klaidas ar kitus trūkumus bei jų pasekmes. Jeigu Projekte ar kitoje Projektuotojo parengtoje projektinėje dokumentacijoje randama klaidų, prieštaravimų ar kitokių trūkumų, tokios klaidos ir trūkumai turi būti ištaisyti Projektuotojo sąskaita per Sutarties Bendrųjų sąlygų 8.7. p. nurodytą terminą;
   15. Jeigu konkretaus Projektuotojui pavedamo atlikti darbo ar Projektuotojo įsipareigojimo įvykdymo terminas šioje Sutartyje konkrečiai nėra nurodytas, Projektuotojas jį privalo įvykdyti per Užsakovo nurodytą terminą, tokiais atvejais pavedamo atlikti darbo ar įsipareigojimo įvykdymo terminas turi būti protingas ir sudaryti sąlygas Projektuotojui tinkamai pavedamą atlikti darbą ar įvykdyti įsipareigojimą. Projektuotojui nevykdant savo sutartinių įsipareigojimų šiame punkte nurodytais terminais Projektuotojas įsipareigoja atlyginti Užsakovui jo minimalius nuostolius, nurodytus Sutarties Specialiųjų sąlygų 4.5 p.;
   16. Šalys susitaria, kad Paslaugų kokybė bei Paslaugų suteikimo terminas yra esminės Sutarties sąlygos.
2. MOKĖJIMŲ SĄLYGOS
   1. Apmokėjimai vykdomi nacionaline ar kita valiuta, kuria leidžiami atsiskaitymai Lietuvos Respublikoje;
   2. Mokėjimai už tinkamai suteiktas Paslaugas yra atliekami pavedimu į Sutarties Specialiosiose sąlygose Projektuotojo rekvizituose nurodytą arba kitą Projektuotojo raštu nurodytą banko sąskaitą, jeigu Projektuotojas yra perleidęs trečiajam asmeniui (finansuotojui) savo piniginį reikalavimą, kylantį iš Sutarties, ir apie tai pranešęs Užsakovui;
   3. Mokėjimai yra vykdomi per Sutarties Specialiųjų sąlygų 2.7 p. nurodytą kalendorinių dienų skaičių po Paslaugų perdavimo-priėmimo aktų pasirašymo, tik už tinkamai ir kokybiškai suteiktas Paslaugas ir pasirašyto Paslaugų priėmimo-perdavimo akto pagrindu išrašytos PVM sąskaitos-faktūros, atitinkančios Sutarties Bendrosiose sąlygose nurodytus reikalavimus priėmimo per informacinę sistemą „SABIS” dienos.
   4. Šalims pasirašius Paslaugų priėmimo – perdavimo aktą, Projektuotojas įsipareigoja ne vėliau kaip per 2 (dvi) darbo dienas pateikti sąskaitą. Visas išrašytas PVM sąskaitas faktūras, sąskaitas faktūras, kreditinius dokumentus, avansines sąskaitas Projektuotojas privalo pateikti Užsakovui elektroniniu būdu. PVM sąskaitos faktūros, sąskaitos faktūros, kreditiniai dokumentai ir avansinės sąskaitos, atitinkančios Europos elektroninių sąskaitų faktūrų standartą, teikiamos Projektuotojo pasirinktomis priemonėmis. Europos elektroninių sąskaitų faktūrų standarto neatitinkančios elektroninės PVM sąskaitos faktūros, sąskaitos faktūros, kreditiniai dokumentai ir avansinės sąskaitos teikiamos tik naudojantis informacinės sistemos „SABIS“ priemonėmis. Kitomis nei "SABIS" priemonėmis elektroninės PVM sąskaitos faktūros, sąskaitos faktūros, kreditiniai dokumentai ir avansinės sąskaitos gali būti laikomos pateiktomis tinkamai tik esant “SABIS” sistemos trikdžiams dėl kurių pateikti dokumentų nėra galimybės. Pranešdamas apie tokius trikdžius Projektuotojas privalo pateikti tai pagrindžiančius įrodymus. Tik Užsakovui įvertinus pateiktus įrodymus ir dėl sistemos trikdžių sutikus priimti dokumentus kitu būdu Projektuotojas gali juos pateikti ne per “SABIS” sistemą. Projektuotojo išrašoma sąskaita privalo atitikti Lietuvos Respublikos įstatymų reikalavimus. Be to, Projektuotojo išrašomoje sąskaitoje papildomai privalo būti nurodyta Sutarties ir Paslaugų perdavimo-priėmimo akto numeris ir data (jeigu suteiktas, nurodomas konkretaus projekto kodas ir pavadinimas) bei Šalių atsakingų asmenų kontaktai. Jei sąskaita išrašyta einamojo mėnesio data, pateikiama vėliau kaip po kito mėnesio 3 (trečios) darbo dienos, ji į Užsakovo apskaitą bus įtraukiama ta data, kuria bus priimta Užsakovo per informacinę sistemą „SABIS”.
   5. Tuo atveju, jei Projektuotojo pateikta Sąskaita neatitinka Sutarties Bendrųjų sąlygų ‎9.4 p. reikalavimų, Užsakovas tokią PVM sąskaitą faktūrą grąžina tikslinti Projektuotojui;
   6. Jeigu Sutarties Specialiosiose sąlygose numatyta, kad už Paslaugas ar jų dalį mokama avansiniu mokėjimu, Užsakovas už Paslaugas ar jų dalį sumoka per Sutarties specialiosiose sąlygose nurodytą terminą avansiniu mokėjimu, Projektuotojui pateikus Užsakovui priimtiną avansinio mokėjimo užtikrinimą (avansinio mokėjimo sąlygos nustatytos Sutarties Specialiosiose sąlygose) ne mažesnei nei visa avansinio mokėjimo suma ir išankstinio apmokėjimo sąskaitą, kuri pateikiama Užsakovui per „SABIS“ svetainę. Jeigu avansinio (išankstinio) mokėjimo Projektuotojas atsisako raštu, avanso grąžinimo užtikrinimas nereikalingas.
3. ŠALIŲ ATSAKOMYBĖ
   1. Šalių atsakomybė yra nustatoma pagal galiojančius Lietuvos Respublikos teisės aktus ir šią Sutartį. Šalys įsipareigoja bendradarbiauti, tinkamai vykdyti savo įsipareigojimus, prisiimtus šia Sutartimi, ir susilaikyti nuo bet kokių veiksmų, kuriais galėtų padaryti žalos viena kitai ar apsunkintų kitos Šalies prisiimtų įsipareigojimų vykdymą;
   2. Nesumažinant ir neapribojant Projektuotojo atsakomybės už tinkamą Sutarties vykdymą, numatytos šioje Sutartyje bei Lietuvos Respublikos teisės aktuose, Projektuotojas įsipareigoja atlyginti visus Užsakovo nuostolius, kurie būtų patirti šiais atvejais:
      1. Projektuotojas atsako už netinkamą techninių dokumentų parengimą ir suderinimą (nesuderinimą) su kompetentingomis institucijomis ar tyrinėjimo darbų atlikimą, taip pat už statinio statybos darbų perdirbimą dėl netinkamai suteiktų projektavimo paslaugų arba netinkamai parengtų techninių dokumentų bei už darbų (dokumentų) trūkumus, kurie buvo nustatyti darbų pagal parengtus techninius dokumentus vykdymo metu ar priimant projektavimo paslaugų rezultatą, ar naudojant šių paslaugų pagrindu sukurtą objektą. Jeigu nustatomi techninių dokumentų ar tyrinėjimo darbų trūkumai, Projektuotojas privalo Užsakovo reikalavimu neatlygintinai ištaisyti techninių dokumentų trūkumus ar iš naujo atlikti tyrinėjimo darbus bei atlyginti Užsakovui patirtus nuostolius;
      2. Jei Projektuotojas pažeistų Sutarties Bendrųjų sąlygų 3.1.9 p. nustatytas pareigas:

a) parengti Projektą taip, kad nebūtų ribojama konkurencija, t.y., nebūtų sudarytos sąlygos (1) Statinio statybos rangos veiklas atlikti tik konkrečiam tiekėjui ir/ar (2) Statinio statybos rangoje naudoti tik konkretaus gamintojo įrangą/medžiagas ir toks pažeidimas paaiškėtų po to kai Užsakovas patvirtino Projektą Projektuotojas įsipareigoja atlyginti visus dėl šio pažeidimo Užsakovo patirtus nuostolius, įskaitant, bet neapsiribuojant  valstybės institucijų Užsakovui skirtas baudas ar kitas pinigines sankcijas.  Užsakovas įsipareigoja informuoti Projektuotoją apie valstybės institucijų pradėtus tyrimus, kiek tai neprieštarauja atliekamo tyrimo eigai ir valstybės institucijų suformuotiems reikalavimams

b) parengti Projektą taip, kad nebūtų eliminuotos ar kitaip apribotos sąlygos Statinio statybos rangos veiklas atlikti be medžiagų iš valstybių ar teritorijų, kurių tiekėjai, jų subtiekėjai, ūkio subjektai, kurių pajėgumais yra remiamasi, gamintojai, techninės ar programinės įrangos priežiūrą ir palaikymą vykdantys asmenys ar juos kontroliuojantys asmenys nelaikomi patikimais, pagal Lietuvos Respublikos Vyriausybės nutarimu ar jį pakeičiančiu/ papildančiu teisės aktu patvirtintą sąrašą Projektuotojas įsipareigoja neatlygintinai per įmanomai trumpiausius terminus pakeisti sprendinius taip, kad būtų įgyvendintas Sutarties Bendrųjų sąlygų 3.1.9. p. b) papunktyje nurodytas reikalavimas ir atlyginti visus dėl šio pažeidimo Užsakovo patirtus nuostolius, įskaitant, bet neapsiribuojant  valstybės institucijų Užsakovui skirtas baudas ar kitas pinigines sankcijas.

* + 1. Projektuotojui nesilaikant Sutarties Bendrųjų sąlygų 3.1.11 p. nustatyto reikalavimo per techniškai trumpiausią įmanomą terminą savo sąskaita ištaisyti nustatytus Projekto ar kitos Projektuotojo parengtos projektinės dokumentacijos trūkumus.
  1. Projektuotojas privalo atlyginti dėl jo kaltės ar dėl aplinkybių, kurių atsiradimo rizika tenka Projektuotojui, visus Užsakovo patirtus nuostolius ir papildomas išlaidas nepriklausomai nuo to, ar nuostoliai ir papildomos išlaidos atsirado Sutarties vykdymo metu ar jai pasibaigus. Projektuotojui netinkamai vykdant savo sutartinius įsipareigojimus Užsakovas, neapribodamas kitų, Sutartyje ir įstatymuose numatytų, savo teisių gynimo priemonių taikymo galimybių už sutartinių įsipareigojimų nevykdymą ar netinkamą vykdymą, turi teisę taikyti vienašalį išskaitymą iš visų Projektuotojui mokėtinų sumų (pranešant apie tai Projektuotojui raštu), o jei jų nepakaktų, ir iš Projektuotojo pateiktų prievolių įvykdymo užtikrinimų, Sutartyje nurodytoms netesyboms bei visiems savo patirtiems nuostoliams padengti. Ši nuostata galioja nepaisant Sutarties nutraukimo bei kitų sankcijų taikymo;
  2. Projektuotojas pilnai atsako bei atlygina visus Užsakovo nuostolius pagal trečiųjų šalių Užsakovui pareikštas pagrįstas teisines pretenzijas dėl vykdant šią Sutartį Projektuotojo ar jo pasamdytų asmenų pažeistų trečioms šalims priklausančių patentų, autorinių ar kitų intelektinės nuosavybės teisių pažeidimų;
  3. Delspinigiai už pavėluotus mokėjimus:
     1. Užsakovui nepagrįstai praleidus mokėjimo terminą, Projektuotojas gali reikalauti 0,05 proc. dydžio delspinigių už kiekvieną uždelstą sumokėti dieną, skaičiuojant nuo vėluojamos sumokėti sumos be PVM, jei toks Sutarčiai taikomas, iki kol maksimali priskaičiuotų delspinigių suma pasieks 20 (dvidešimt) procentų Bendros Sutarties kainos be PVM, jei toks Sutarčiai taikomas;
     2. Delspinigiai už pavėluotus mokėjimus gali būti skaičiuojami nuo kitos dienos, kai turėjo būti sumokėta į banko sąskaitą iki tos dienos, kai mokėjimas buvo atliktas iš Užsakovo ar atitinkamos institucijos, vykdančios mokėjimus, sąskaitos.
  4. Delspinigiai už laiku neįvykdytus ar netinkamai įvykdytus sutartinius įsipareigojimus:
     1. Projektuotojui nevykdant savo sutartinių įsipareigojimų Sutarties sąlygose nurodytais terminais (pvz., nesilaikant nustatytų Paslaugų teikimo etapų ir (ar) galutinio Paslaugų teikimo terminų, nepateikiant Sutarties Bendrųjų sąlygų 12 p. nurodytų draudimo dokumentų, nepateikiant Sutarties Bendrųjų sąlygų 13 p. nurodytų ataskaitų ir kt.) pradedami skaičiuoti 0,05 procento dydžio delspinigiai už kiekvieną uždelstą dieną nuo vėluojamo atlikti etapo kainos be PVM, jei toks Sutarčiai taikomas (jeigu etapai yra nustatyti) arba nuo Bendros Sutarties kainos (jeigu etapai nenustatyti ar Sutartyje numatytas įsipareigojimas nesiejamas su konkrečiu etapu). Delspinigiai pradedami skaičiuoti nuo kitos dienos po Paslaugų teikimo termino (etapo – jeigu nustatytas) pabaigos. Delspinigiai skaičiuojami tol, kol bendras jų dydis pasiekia 20 (dvidešimt) procentų Bendros Sutarties kainos be PVM, jei toks Sutarčiai taikomas. Pasiekus maksimalią 20 (dvidešimt) procentų Bendros Sutarties kainos be PVM, jei toks Sutarčiai taikomas, delspinigių skaičiavimo ribą, Užsakovas, raštu įspėjęs Projektuotoją prieš 10 (dešimt) darbo dienų turi teisę nutraukti Sutartį, neatlygindamas Projektuotojui jokių su tokiu Sutarties nutraukimu susijusių nuostolių ar išlaidų ir pasinaudoti Sutarties įvykdymo užtikrinimu.
  5. Netesybos (delspinigiai ir / ar baudos) turi būti sumokėtos/nuostoliai atlyginti nedelsiant, tačiau ne vėliau kaip per 7 (septynias) dienas nuo tokio reikalavimo išsiuntimo dienos į Sutartyje nurodytas Šalių banko sąskaitas;
  6. Netesybų (delspinigių ir / ar baudų) sumokėjimas/nuostolių atlyginimas neatleidžia Šalių nuo pareigos vykdyti šioje Sutartyje prisiimtus įsipareigojimus.
  7. Netesybų sumokėjimas ar Sutarties terminų pratęsimas, stabdymas neatleidžia Projektuotojo nuo nuostolių atlyginimo pagal Užsakovo pagrįstą pareikalavimą.
  8. Sutarties nutraukimas/ pasibaigimas neatleidžia Sutarties Šalių nuo netesybų ir nuostolių, priskaičiuotų iki Sutarties nutraukimo, mokėjimo, taip pat Projektuotojo nuo trūkumų šalinimo Projektuotojo lėšomis
  9. Jei Projektuotojo nevykdo ar netinkamai vykdo kokios nors Sutarties sąlygos ar įsipareigojimo, kuriuos jis privalo vykdyti, atsisako arba nepaiso bet kokio pagrįsto nurodymo, kuriuos pateikti turi teisę Užsakovas pagal Sutarties sąlygas ar teisės aktų nuostatas, Užsakovas turi teisę raštu pranešti Projektuotojui apie tokio nurodymo nevykdymą ir reikalauti, kad Projektuotojas ištaisytų pranešime nurodytus pažeidimus. Projektuotojui per Sutartyje nurodytą terminą, o jei konkrečiam įsipareigojimui terminas nenustatytas, tai per Užsakovo nurodytą protingą terminą, nepanaikinus neatitikimo, trūkumo ir nepradėjus tinkamai vykdyti visų sutartinių įsipareigojimų, Projektuotojas privalo atlyginti visus dėl to Užsakovui ar tretiesiems asmenims kilusius nuostolius, o Užsakovas įgyja teisę vienašališkai nutraukti Sutartį dėl Projektuotojo kaltės.
  10. Projektuotojas Sutarties vykdymo metu yra atsakingas, įskaitant materialinę atsakomybę, už jam perduotų duomenų, dokumentų saugumą, taip pat už informacinėse sistemose, prie kurių Projektuotojas turi prieigą, esančios informacijos ir duomenų saugumą ir privalo atlyginti visus Užsakovo nuostolius, susijusius su dokumentų, duomenų daliniu ar visišku praradimu, sugadinimu ir (ar) panaudojimu ne Sutarties vykdymo tikslais ar atskleidimu be Užsakovo rašytinio sutikimo.
  11. Projektuotojas visais atvejais atsako, įskaitant materialinę atsakomybę, už Projektuotojo ir jo pasitelktų asmenų netinkamu Sutarties vykdymu, įsipareigojimų ir (ar) Projektuotojo pateiktų garantijų pažeidimu, taip pat Projektuotojo ir (ar) jo pasitelktų asmenų veiksmais ar neveikimu sukeltą žalą ir įsipareigoja atlyginti visus nuostolius, nepriklausomai nuo to, ar žala būtų padaryta Užsakovui, jo darbuotojams ar bet kokiems tretiesiems asmenims ir (ar) jų turtui.
  12. Neatsižvelgiant į Sutarties galiojimo terminą, Projektuotojas privalo atlyginti bet kokius Užsakovo patirtus nuostolius bei išlaidas, valstybės institucijų paskirtas baudas ar sankcijas Užsakovui ar jo darbuotojams, kurios atsirado arba buvo paskirtos dėl Projektuotojo Sutartyje numatytų įsipareigojimų nevykdymo, netinkamo vykdymo arba galiojančių teisės aktų reikalavimų nesilaikymo. Projektuotojas taip pat įsipareigoja apsaugoti Užsakovą bei trečiuosius asmenis nuo bet kokių neigiamų pasekmių, atsakyti prieš Užsakovą bei trečiuosius asmenis dėl bet kokių neigiamų pasekmių, kurias Užsakovui ar tretiesiems asmenims gali sukelti Sankcijų pažeidimas ir (ar) Užsakovui ir (ar) tretiesiems asmenims pritaikytos Sankcijos, ir atlyginti Užsakovui bei tretiesiems asmenims visus jų dėl to patirtus tiesioginius ir netiesioginius nuostolius ar žalą bei papildomas išlaidas (įskaitant, bet neapsiribojant, Užsakovo ir (ar) trečiųjų asmenų dalykinės reputacijos sumenkimo, veiklos suvaržymų, verslo sandorių bei klientų praradimo ar kitų neigiamų pasekmių, susijusių su Užsakovo ir (ar) trečiųjų asmenų ar jų darbuotojų veiklos apribojimais). Nurodyti nuostoliai, išlaidos, baudos turi būti Projektuotojo atlyginti ir sumokėti per 7 (septynias) kalendorines dienas nuo mokėjimo reikalavimo (sąskaitos) gavimo dienos.

1. MOKESČIAI IR MUITAI (*jei taikoma*)
   1. Projektuotojas yra pilnai atsakingas už teisingą muitinės procedūrų įforminimą, muitų ir / arba importo PVM, jei tokie būtų taikomi, teisingą apskaičiavimą bei sumokėjimą muitinės įstaigai. Projektuotojas pats savo sąskaita vykdo visas mokestines prievoles Lietuvos Respublikoje / kitoje valstybėje kurios atsirado ar gali atsirasti vykdant šią Sutartį, ir prisiima visą riziką, susijusią su mokestinių prievolių, jei tokių būtų, Lietuvos Respublikoje vykdymu.
2. DRAUDIMAS
   1. Statinio projektuotojo civilinės atsakomybės privalomojo draudimo, kai atliekamas tik statinio projektavimas, reikalavimai:
      1. Projektuotojas privalo per 10 (dešimt) kalendorinių dienų nuo Sutarties pasirašymo dienos savo sąskaita sudaryti Statinio projektuotojo civilinės atsakomybės privalomojo draudimo sutartį dėl numatomo atlikti statinio ar jo dalies projektavimo pagal Lietuvos Respublikos statybos įstatymo XI skirsnyje nustatytus reikalavimus (neatsižvelgiant į Lietuvos Respublikos statybos įstatymo XI skirsnio 42 straipsnio 10 punktą, t.y. sudarant draudimo sutartį ir dėl nesudėtingų statinių), pagal galiojančią Lietuvos Banko valdybos 2012-10-23 nutarimu Nr. 03-225 patvirtintų Statinio projektuotojo civilinės atsakomybės privalomojo draudimo taisyklių redakciją, bei Sutarties Specialiosiose sąlygose nustatytus reikalavimus ir pateikti Užsakovui draudimo sutarties sudarymo faktą patvirtinančius Sutarties Bendrųjų sąlygų 12.7 p. nurodytus dokumentus. Draudimo apsaugos apimtis turi būti ne siauresnė nei nustatyta Sutarties Specialiosiose sąlygose. Draudimo sutartis turi būti sudaroma, o jei reikia tęsiama, terminui, kuris apima laikotarpį nuo Paslaugų teikimo pradžios iki 30-tos kalendorinės dienos po numatytos Paslaugų rezultato perdavimo statytojui (Užsakovui) dienos. Draudimo apsaugos terminas turi apimti laikotarpį nuo Statinio projektavimo pradžios iki Civilinio kodekso 6.698 straipsnio 1 dalies 1 punkte nurodyto garantinio termino pabaigos. Besąlyginė išskaita turi būti ne didesnė nei nurodytoji Statinio projektuotojo civilinės atsakomybės privalomojo draudimo taisyklėse.
   2. Statinio projektuotojo civilinės atsakomybės privalomojo draudimo, kai atliekamas statinio projektavimas ir statinio projekto vykdymo priežiūra, reikalavimai:
      1. Projektuotojas privalo ne vėliau kaip iki Statinio statybos pradžios savo sąskaita sudaryti Statinio projektuotojo civilinės atsakomybės privalomojo draudimo sutartį dėl numatomo atlikti statinio ar jo dalies projektavimo pagal Lietuvos Respublikos statybos įstatymo XI skirsnyje nustatytus reikalavimus (neatsižvelgiant į Lietuvos Respublikos statybos įstatymo XI skirsnio 42 straipsnio 10 punktą, t.y. sudarant draudimo sutartį ir dėl nesudėtingų statinių), pagal galiojančią Lietuvos Banko valdybos 2012-10-23 nutarimu Nr. 03-225 patvirtintų Statinio projektuotojo civilinės atsakomybės privalomojo draudimo taisyklių redakciją bei Sutarties Specialiosiose sąlygose nustatytus reikalavimus, dėl numatomos atlikti Statinio projekto vykdymo priežiūros pagal Sutartį, ir pateikti Užsakovui draudimo sutarties sudarymo faktą patvirtinančius Sutarties Bendrųjų sąlygų 12.7 p. nurodytus dokumentus. Draudimo apsaugos apimtis turi būti ne siauresnė nei nustatyta Sutarties Specialiosiose sąlygose. Draudimo sutartis turi būti sudaroma, o jei riekia tęsiama, terminui, kuris apima laikotarpį nuo Paslaugų teikimo pradžios iki 30-tos kalendorinės dienos po numatytos Paslaugų rezultato perdavimo statytojui (užsakovui) dienos. Draudimo apsaugos terminas turi apimti laikotarpį nuo paslaugų teikimo pradžios iki Civilinio kodekso 6.698 straipsnio 1 dalies 1 punkte nurodyto garantinio termino pabaigos. Besąlyginė išskaita turi būti ne didesnė nei nurodytoji Statinio projektuotojo civilinės atsakomybės privalomojo draudimo taisyklėse.
   3. Civilinės atsakomybės draudimo, kai atliekami statybiniai tyrimai, reikalavimai (jei taikoma):
      1. jeigu Projektuotojas pats atliks Sutartyje numatytus statybinius tyrimus, jis privalo per 10 (dešimt) kalendorinių dienų nuo Sutarties pasirašymo dienos savo sąskaita sudaryti civilinės atsakomybės draudimo sutartį dėl numatomų atlikti statybinių tyrimų pagal Sutartį, atsižvelgiant į Sutarties Specialiosiose sąlygose nustatytus reikalavimus, ir pateikti Užsakovui draudimo sutarties sudarymo faktą patvirtinančius Sutarties Bendrųjų sąlygų 12.7 p. nurodytus dokumentus. Draudimo apsaugos apimtis turi būti ne siauresnė nei nustatyta Sutarties Specialiosiose sąlygose. Besąlyginė išskaita turi būti ne didesnė nei nurodytoji Sutarties Specialiosiose sąlygose. Draudimo sutartis turi būti sudaroma, o jei reikia tęsiama, terminui, kuris apima laikotarpį nuo Paslaugų teikimo pradžios iki 30-tos kalendorinės dienos po numatytos Paslaugų rezultato perdavimo statytojui (užsakovui) dienos. Draudimo apsaugos terminas turi apimti laikotarpį nuo Paslaugų teikimo pradžios iki Civilinio kodekso 6.698 straipsnio 1 dalies 1 punkte nurodyto garantinio termino pabaigos;
      2. jeigu Projektuotojas Sutartyje numatytoms statybinių tyrimų veikloms atlikti remsis kitų ūkio subjektų pajėgumais, jis įsipareigoja teikti Užsakovui informaciją apie pasirašytą(-as) sutartį(-is) su subjektu(-ais), kuris(-ie) atliks Sutartyje numatytus statybinius tyrimus. Projektuotojas privalo per 10 (dešimt) kalendorinių dienų nuo Sutarties pasirašymo dienos pateikti Užsakovui statybinius tyrimus atliksiančio(-ų) subjekto(-ų) sudarytą (-as) civilinės atsakomybės draudimo sutartį(-is) dėl numatomų atlikti Statinio statybinių tyrimų bei kitus Sutarties Bendrųjų sąlygų 12.7 p. nurodytus dokumentus. Civilinės atsakomybės draudimo sutartis turi atitikti šiame punkte nurodytus bei kitus Sutarties Specialiosiose sąlygose nustatytus reikalavimus.
   4. Projektuotojas gali sudaryti draudimo sutartis, apjungiančias kelias šiame Bendrųjų sąlygų skyriuje nurodytų draudimų rūšis, jei tai nesumažina reikalaujamos draudimo apsaugos apimties;
   5. Projektuotojui vėluojant pateikti Sutarties Bendrųjų sąlygų 12.1 - 12.3. p. nurodytus draudimus Užsakovui pareikalavus moka Sutarties Specialiojoje dalyje numatytą baudą už kiekvieną vėlavimo atvejį. Baudos sumokėjimas neatleidžia Projektuotojo nuo pareigos pateikti draudimus;
   6. Visų Projektuotojo sudaromų Sutarties Bendrųjų sąlygų 12 p. nurodytų draudimo sutarčių sąlygos iki šių sutarčių (ar, jeigu remiamasi galiojančiomis draudimo sutartimis – būtinų šių sutarčių papildymų, patikslinimų) sudarymo turi būti raštu suderintos su Užsakovu ar jo įgaliotu atstovu. Su Užsakovu nesuderintos draudimo sutarčių sąlygos laikomos Užsakovui nepriimtinomis ir Užsakovui nepateiktomis ab initio;
   7. Projektuotojas privalo pateikti Užsakovui civilinės atsakomybės draudimo(-ų) liudijimo(-ų) (poliso(-ų)) ir mokestinio(-ų) pavedimo(-ų), patvirtinančio(-ių) draudimo(-ų) įmokos(-ų) ar jos(-ų) dalies(-ių) sumokėjimą, patvirtintas kopijas;
   8. Projektuotojas(-ai) savo sąskaita privalo pratęsti (atnaujinti) draudimo sutartį(-is) ir per 2 (dvi) darbo dienas nuo draudimo sutarties atnaujinimo pateikti Užsakovui tai patvirtinančius dokumentus, jeigu draudimo sutartis(-ys) pasibaigs anksčiau, negu numatyta teisės aktuose ar Sutarties reikalavimuose;
   9. Jei draudimo įmoka yra mokama dalimis, po kiekvieno draudimo liudijime nurodyto draudimo įmokos sumokėjimo termino dienos, Projektuotojas privalo Užsakovui pateikti jos sumokėjimą patvirtinančio dokumento patvirtintą kopiją;
   10. Jeigu Projektuotojas veikia jungtinės veiklos (partnerystės) pagrindu, tai visi kiti partneriai turi būti įvardinti kaip papildomi apdraustieji pateiktame draudimo liudijime (polise) arba pateikti savo vardu sudarytus draudimo liudijimus (polisus) ne mažesne draudimo apimtimi nei nuodyta Sutartyje;
   11. Draudimo sutartyje turi būti numatyta galimybė išmokėti draudimo išmokas Sutarties valiuta, reikalinga nuostoliams arba žalai padengti. Iš draudikų gautos draudimo išmokos turi būti naudojamos nuostoliams arba žalai padengti;
   12. Projektuotojas privalo laikytis visų Draudimo sutartyje apibrėžtų sąlygų. Projektuotojas privalo nuolat informuoti draudikus apie bet kuriuos atitinkamus Paslaugų teikimo pasikeitimus ir užtikrinti, kad sudaryta Draudimo sutartis galiotų pagal Sutarties Bendrosios dalies 12 p. reikalavimus;
   13. Projektuotojas neturi teisės daryti jokių Draudimo sutarties sąlygų pakeitimų (išskyrus Draudimo sutarties šalių rekvizitų pakeitimus) be išankstinio Užsakovo sutikimo. Jeigu draudikas mėgina padaryti Draudimo sutarties sąlygų pakeitimą, tai Projektuotojas privalo nedelsdamas tai pranešti ir Užsakovui;
   14. Jeigu Projektuotojas vykdydamas Sutartį neužtikrina Draudimo sutarties sąlygų, kurias iš jo reikalaujama atlikti ir palaikyti pagal Sutartį, arba nepateikia pakankamo įrodymo ir draudimo liudijimų kopijų pagal šio punkto reikalavimus, tai Užsakovas gali (savo nuožiūra ir nepažeisdamas bet kurios kitos teisės arba teisinės gynybos priemonių) sudaryti Draudimo sutartį šiame punkte nurodytomis sąlygomis ir sumokėti reikalingas draudimo įmokas arba turi teisę sustabdyti Projektuotojui priklausančias mokėti sumas už suteiktas Paslaugas tol, kol Projektuotojas įvykdys visus savo įsipareigojimus, numatytus šiame punkte. Jeigu Užsakovas pats sumoka draudimo įmokas už šiame punkte numatytą Draudimo sutartį, tai Projektuotojas privalo iš Sutarties kainos grąžinti sumokėtas draudimo įmokas Užsakovui arba atitinkamai turi būti sumažinta Sutarties kaina;
   15. Jeigu draudiko išmokėtos draudimo išmokos nepakanka Projektuotojo padarytai žalai atlyginti, Projektuotojas privalo atlyginti likusius nuostolius. Jeigu Projektuotojas nesudaro Draudimo sutarties šiame punkte nurodytomis sąlygomis arba neužtikrina Draudimo sutartyje draudiko nurodytų sąlygų laikymosi, tai bet kokius nuostolius arba žalą, kuriuos pagal Draudimo sutartį būtų turėjusi atlyginti draudimo įmonė, privalo atlyginti Projektuotojas;
   16. Projektuotojas per visą Draudimo sutarčių apsaugos galiojimo laikotarpį, nedelsdamas, t. y. per 1 (vieną) darbo dieną, kai to pareikalauja Užsakovas, turi pateikti įrodymus, patvirtinančius draudimo apsaugos galiojimą ir reguliarų draudimo įmokų mokėjimą.
3. ATASKAITOS
   1. Projektuotojas turi parengti ir pateikti ataskaitas apie suteiktas Paslaugas kartu su jas palydinčiais dokumentais taip, kaip nurodyta šiame punkte;
   2. ataskaitoms taikomos Sutarties Bendrųjų sąlygų 14 p. nuostatos;
   3. Ataskaitų turinys ir pateikimas:
      1. **Paslaugų teikimo eigos ataskaita**:

Paslaugų teikimo metu iki paslaugų teikimo pabaigos ne rečiau kaip kartą per mėnesį Projektuotojas turi teikti Užsakovui elektroniniu paštu išsamias Paslaugų teikimo eigos ataskaitas kartu su jas lydinčiais dokumentais. Ataskaita su lydraščiu turi būti pateikta Užsakovui elektroniniu paštu iki paskutinės mėnesio darbo dienos. Jei per atitinkamą mėnesį baigiamas etapo paslaugų vykdymas, projektavimo eigos ataskaita su lydinčiais dokumentais gali būti pateikiama užbaigus etapo vykdymą anksčiau, nei paskutinę mėnesio darbo dieną, ir tuo atveju kita ataskaita turi apimti papildomą laikotarpį nuo prieš tai pateiktos ataskaitos ataskaitinio laikotarpio pabaigos;

* + 1. Užsakovas elektroniniu paštu informuos Projektuotoją, kad tvirtina pateiktą ataskaitą, o esant esminių trūkumų - atmes ją ir pateiks savo pastabas per 5 (penkias) darbo dienas. Užsakovo atstovui nepateikus informacijos, kad ataskaita yra tvirtinama ar atmetama per 5 (penkias) darbo dienas yra laikoma, kad ataskaita yra patvirtinta. Atmestą ataskaitą Projektuotojas privalo pataisyti atsižvelgdamas į Užsakovo pastabas ir pakartotinai pateikti Užsakovui ne vėliau kaip per 2 (dvi) darbo dienas;
    2. Paslaugų teikimo eigos ataskaitoje turi būti pateikti tokie pagrindiniai duomenys:

1. trumpas įgyvendinamos Sutarties aprašymas (Sutarties Nr., Sutarties Šalys);
2. paslaugų teikimo eiga (jei paslaugų teikimas skirstomas į etapus, tuomet aprašoma kiekvieno etapo vykdymo eiga) ir finansinė Sutarties vykdymo būklė, Paslaugų teikimo trukmė (nuo – iki), kiek padaryta, kiek buvo planuota, vykdymas nuo Paslaugų teikimo pradžios, koks yra atsilikimas nuo grafiko ir to priežastys;
3. problemos bei neatitikimų priežastys ir priemonės, kurių buvo imtasi padėčiai ištaisyti (Projektuotojo pranešimai apie esamus ar galimus neatitikimus, Užsakovo Projekto vadovo duoti Nurodymai, Sutarties pakeitimai, ankstesnių ataskaitos atmetimų priežastys ir pan. Kiekvieno neatitikimo atveju prie ataskaitos turi būti pridėtas su juo susijęs susirašinėjimas tarp Užsakovo ir Projektuotojo);
4. vėluojamo (-ų) atlikti etapo (-ų) vertės (-ių), nuo kurios (-ių) turi būti skaičiuojamos netesybos;
5. kita veikla per ataskaitinį laikotarpį (pvz., personalo pasikeitimas, posėdžių protokolai, apžiūrų aktai, nuotraukos ir pan.).
   * 1. Ataskaitų formatas ir papildomas, nei Sutarties Bendrųjų sąlygų 13.2.1. p. nurodytas, turinys turi būti suderinti su Užsakovu.
   1. Jei ataskaitos nėra teikiamos, ar teikiamos nesilaikant Sutarties Bendrosios dalies 13.3 p. reikalavimų už kiekvieną tokį pažeidimą Užsakovui pareikalavus moka taikoma Sutarties Specialiųjų sąlygų 4.5 p. numatyto dydžio bauda.
6. INTELEKTINĖS, AUTORIŲ IR PRAMONINĖS NUOSAVYBĖS TEISĖS
   1. Užsakovas, sumokėjęs Projektuotojui už atitinkamas Paslaugas (Paslaugų etapą), įgyja visas autoriaus turtines teises į Projektą (projektinę dokumentaciją ir atskiras/pavienes jos dalis), numatytas Lietuvos Respublikos teisės aktuose. Projektuotojas besąlygiškai, neatšaukiamai, neatlygintinai, neterminuotam laikotarpiui (visam laikui) visose pasaulio valstybėse perduoda išimtinei Užsakovo nuosavybei visas Lietuvos Respublikos teisės aktuose numatytas Projekto autorių ir Projektuotojo turimas turtines autoriaus teises, pramoninės ir intelektinės nuosavybės teises, susijusias su Paslaugomis, įskaitant (bet neapsiribojant) išimtines teises leisti arba uždrausti šiuos veiksmus: atgaminti kūrinį bet kokia forma ar būdu, išleisti kūrinį, versti kūrinį, adaptuoti ar kitaip perdirbti kūrinį, platinti kūrinio originalą ar jo kopijas juos parduodant, nuomojant, teikiant panaudai ar kitaip perduodant nuosavybėn arba valdymui, taip pat importuojant, eksportuojant, viešai rodyti kūrinio originalą ar kopijas; transliuoti, retransliuoti ir kitaip viešai skelbti kūrinį, įskaitant jo padarymą viešai prieinamu kompiuterių tinklais (internete).
   2. Atlyginimas Projektuotojui už turtinių teisių į kūrinius/intelektinės nuosavybės objektus (projektinę dokumentaciją ir atskiras/pavienes jos dalis) perleidimą Užsakovui yra įskaičiuotas į Bendrą Sutarties/ etapų kainas. Projekto autoriams nepriklauso kitas ar papildomas autorinis atlyginimas už Paslaugų rezultato naudojimą, valdymą bei disponavimą. Projektuotojas garantuoja, kad Paslaugų rezultate sukurtas, bet koks autorinių teisių produktas negali būti, nėra ir nebus apsunkintas jokiomis Projektuotojo, Projekto autorių ir/ar trečiųjų asmenų turtinėmis teisėmis, reikalavimais ir/ar pretenzijomis į juos.
   3. Šiame skyriuje nurodytų autoriaus turtinių teisių perleidimas Užsakovui suteikia pastarajam teisę išduoti sutikimus dėl Projekto pakeitimų, savo nuožiūra, iniciatyva keisti projektinę dokumentaciją ir /ar kitus su ja susijusius ir Projektuotojo parengtus dokumentus be atskiro Projektuotojo, Projekto ir/ar kitų kūrinių autorių sutikimo, pavesti pakeisto Projekto vykdymo priežiūros darbus vykdyti pakeitimus atlikusiam projektuotojui, tačiau tokiu pakeitimo atveju Užsakovas nebeturi teisės naudoti Projektuotojo vardo be atskiro Projektuotojo sutikimo. Ši Sutartis kartu laikoma ir rašytiniu Projekto autorių ir Projektuotojo sutikimu tęsti projektavimo darbus, keisti, realizuoti ir/arba kitaip naudoti Paslaugų rezultatą Užsakovo ir/arba Užsakovo pasitelktų trečiųjų asmenų jėgomis Užsakovo ūkinėje komercinėje veikloje. Projektuotojas įsipareigoja per 10 (dešimt) kalendorinių dienų nuo Užsakovo pareikalavimo dienos gauti ir pateikti Užsakovui Projekto autorių, kurie atliko Lietuvos Respublikos autorių teisių ir gretutinių teisių įstatymo ir Lietuvos Respublikos architektūros įstatymo saugomus projektavimo darbus, sutikimus dėl autorinių turtinių teisių perleidimo Užsakovui.
   4. Tuo atveju, kai Sutartis nutraukiama, ar kitaip pasibaigia, projektinius sprendinius ir/ar techninį darbo projektą pradėjęs rengti ar parengęs Projektuotojas nutraukė veiklą (ar faktiškai nebeegzistuoja), ar yra kitos svarbios aplinkybės, kurioms egzistuojant tolimesnis Projektuotojo paslaugų teikimas nėra įmanomas ar iš esmės pažeidžia Užsakovo interesus ir/ar kelia grėsmę Sutarties įgyvendinimui ir Užsakovas yra sumokėjęs Projektuotojui už jo tinkamai suteiktas bei priimtas Paslaugas (atliktą jų dalį iki sutarties nutraukimo), Projektuotojas sutinka, jog tolesnius Projekto projektavimo darbus, reikalingus Paslaugų rezultatui koreguoti, užbaigti ir/arba realizuoti (tame tarpe projektinių sprendinių ir/ ar techninio darbo projekto pabaigimas, naujų projekto laidų išleidimas, sprendinių pakeitimas, projekto vykdymo priežiūra ir pan.), atliktų naujai Užsakovo samdomas projektuotojas.
   5. Projektuotojas pareiškia ir garantuoja, kad tiek jis, tiek Projekto autoriai kartu ir/ar atskirai neturės ir nereikš Užsakovui ir/ar tretiesiems asmenims jokių pretenzijų ar reikalavimų dėl Užsakovo naudojimosi pagal šią Sutartį įgytomis Projekto autorių teisėmis ir/ar sukurtais kūriniais bei jų dalimis (įskaitant, bet neapsiribojant, Projektą ir atskiras jo dalis, statinius, jo brėžinius, eskizus, modelius bei nereikš pretenzijų dėl jų panaudojimo kituose objektuose).
   6. Užsakovas, būdamas autoriaus turtinių teisių į Projektą savininkas ir perėmėjas, turi teisę atitinkamai perleisti autoriaus turtines teises tretiesiems asmenims ir kitaip pilna apimtimi naudotis bei disponuoti turimomis teisėmis. Užsakovas gali naudoti Projektuotojo dokumentus projekto ir statinių reklamai brošiūrose, leidiniuose, reklaminiuose prieduose, nuotraukose ir filmuose, tekstuose ir daugialypės terpės pranešimuose, interneto svetainėse be išankstinio raštiško Projektuotojo sutikimo.
   7. Projektuotojui tenka visa atsakomybė, jeigu rengiant Projektą pažeidžiamos bet kokių trečiųjų asmenų intelektinės nuosavybės teisės. Tokiu atveju Projektuotojas privalo nedelsiant savo sąskaita pašalinti tokius pažeidimus, siekdamas apsaugoti Užsakovą nuo nuostolių, ir atlyginti visas Užsakovo dėl to patirtas išlaidas. Jei Sutartyje nenustatyta kitaip, Projektuotojas įsipareigoja atlyginti nuostolius Užsakovui dėl bet kokių reikalavimų, kylančių dėl patento, prekių ženklo, pramoninio dizaino savininko (naudotojo) teisės (registruojamos arba ne), teisės, kylančios iš paraiškų bet kurioms minėtoms teisėms įregistruoti, autoriaus teisės, duomenų bazių gamintojų *(sui generis)* teisės, firmų, įmonių, organizacijų, verslo pavadinimų ar vardų savininkų ir kitos panašios teisės ar įsipareigojimai, nepriklausomai nuo to, ar jie registruoti Lietuvoje, ar kitose šalyse, ar neregistruotini, kaip numatyta Sutartyje, išskyrus atvejus, kai toks pažeidimas atsiranda dėl Užsakovo kaltės;
7. ŠALIŲ PAREIŠKIMAI IR GARANTIJOS
   1. Kiekviena iš Šalių pareiškia ir garantuoja kitai Šaliai, kad:
      1. Sutartį sudarė turėdamos tikslą realizuoti jos nuostatas bei galėdamos realiai įvykdyti Sutartyje nurodytus įsipareigojimus;
      2. Sutartį sudarė nepažeisdamos ir neturėdamos tikslo pažeisti Lietuvos Respublikos teisės aktų bei Šalių veiklą reglamentuojančių dokumentų bei sutartinių įsipareigojimų;
      3. jos yra mokios, jų veikla nėra apribota, joms neiškelta arba nėra numatoma iškelti bylos dėl restruktūrizavimo ar likvidavimo, jos nėra sustabdžiusios ar apsiribojusios savo veiklos, joms nėra iškeltos bankroto bylos;
   2. Projektuotojas pareiškia ir garantuoja, kad:
      1. pilnai susipažino su visa informacija, įskaitant, bet neapsiribojant privalomais teisės aktais, susijusia su Paslaugomis bei kita jo reikalavimu Užsakovo pateikta dokumentacija, reikalinga Sutarties pagrindu prisiimamiems įsipareigojimams įvykdyti bei Paslaugoms suteikti, ir ši dokumentacija bei joje pateikta informacija yra visiškai ir pilnai pakankama tam, kad Projektuotojas galėtų užtikrinti tinkamą ir visišką visų Sutartimi prisiimamų įsipareigojimų vykdymą ir jų kokybę;
      2. jis pats bei jo sutartinius įsipareigojimus vykdantys ir Paslaugas teikiantys tretieji asmenys turi visas licencijas, leidimus, atestatus, kvalifikacinius pažymėjimus, taip pat visus kitus dokumentus ir reikiamą kvalifikaciją, ir kompetenciją Paslaugoms teikti ir įsipareigojimams, numatytiems Sutartyje vykdyti;
      3. jis turi visas technines, intelektualines, fizines bei bet kokias kitas galimybes ir savybes, reikalingas ir leidžiančias jam deramai vykdyti Sutarties sąlygas, bei užtikrinti aukščiausią suteikiamų Paslaugų kokybę;
      4. jis neturi įsiskolinimų ar įsipareigojimų tretiesiems asmenims, kurie trukdytų tinkamai vykdyti Sutartimi prisiimtus įsipareigojimus, ir įsipareigoja neprisiimti tokių įsipareigojimų visu Sutarties galiojimo laikotarpiu;
      5. Projektuotojui nėra įteikta jokių pranešimų ar šaukimų į teismą ar arbitražą ir nėra jokių prieš jį ar jo pradėtų prieš kitą asmenį teisminių bylų nagrinėjimų, arbitražo ar kitų teisinių procesų, kurie galėtų padaryti esminę neigiamą įtaką projektuotojo finansinei padėčiai ir (ar) verslui ir (ar) galimybei vykdyti įsipareigojimus pagal Sutartį;
      6. Projektuotojo parengtas Projektas bus be klaidų ar kitų trūkumų (t. y. neatitikimų Lietuvos Respublikos įstatymų ir kitų teisės aktų privalomiems reikalavimams, Projektavimo užduočiai, Užsakovo pagal šios Sutarties nuostatas pateiktiems Nurodymams, projektavimo sąlygoms, projekto ekspertizę atliekančių ekspertų pastaboms, įvairių institucijų atstovų teisėtoms pastaboms), kurie mažintų Statinio vertę arba kitokiu būdu neigiamai įtakotų galimybę naudoti Statinį pagal tiesioginę jo paskirtį;
      7. yra pilnai susipažinęs su Paslaugų pobūdžiu, terminais, apimtimis bei atsiskaitymo sąlygomis;
      8. surinko visą, jo manymu, būtiną ir pakankamą informaciją, reikalingą vykdyti jo įsipareigojimus pagal Sutartį, Paslaugos, nurodytos šioje Sutartyje, apima visas projektavimo paslaugas, visus Etapus, kaip tai nurodyta Sutarties apimtyje, kad būtų sėkmingai įgyvendintas Projektas;
      9. jis turėjo galimybę susipažinti su visais reikiamais dokumentais ir informacija, kurių pagrindu Projektuotojas turėjo galimybę daryti savarankiškas išvadas apie Šalių teises ir pareigas pagal Sutartį. Projektuotojas prisiima visą atsakomybę dėl Sutartimi prisiimamų įsipareigojimų ir su jais susijusios rizikos vertinimo;
      10. jam nėra žinoma apie jokias aplinkybes, kurios galėtų sutrukdyti tinkamą Sutartimi prisiimtų įsipareigojimų vykdymą;
      11. Projektuotojas patvirtina, kad Sutarties kaina ir ją sudarančios Paslaugų Etapų kainos apima visas tiesiogines ir netiesiogines Projektuotojo išlaidas, susijusias su Paslaugų suteikimu (įskaitant, bet neapsiribojant, visus ir bet kokius Projektuotojo mokėtinus mokesčius, taip pat draudimo įmokas, autorinius atlyginimus ir pan.) ir negali būti didinama (didinamos) nepriklausomai nuo bet kokių aplinkybių, priežasčių ar rodiklių, išskyrus šioje Sutartyje aiškiai numatytus atvejus;
      12. Projektuotojas patvirtina, kad jis yra detaliai išsianalizavęs galiojančius teritorijų planavimo dokumentus ir visą kitą jam iki Sutarties pasirašymo pateiktą medžiagą, todėl naujai paaiškėjusios aplinkybės dėl Žemės Sklypų, kuriuose bus statomi Statiniai, ir visko, kas yra Žemės Sklypuose ar aplink juos, nebus laikomos pagrindu Sutarties kainos ar ją sudarančių Paslaugų Etapų kainų pakeitimui;
      13. jei Statinys bus pastatytas pagal Projektuotojo parengtą Projektą, neiškils jokių nuo Projektuotojo priklausančių ar su Projektuotojo netinkamu šios Sutarties vykdymu susijusių kliūčių tam, kad Statinys būtų užbaigtas ir užbaigimas patvirtintas teisės aktų nustatyta tvarka;
      14. tiek, kiek tai priklauso nuo Projektuotojo valios ir kiek tai susiję su Projektuotojo teikiamomis Paslaugomis pagal šią Sutartį, tretieji asmenys neturės teisės uždrausti ar kliudyti atlikti Statinio statybos darbus pagal Projektuotojo parengtą projektinę dokumentaciją.
      15. Projektuotojui ir (ar) jo pasitelktiems ūkio subjektams, kurių pajėgumais jis remiasi, ir (ar) subteikėjams, tai pat kiekvieno iš nurodytų asmenų kontroliuojantiems asmenims ir (ar) pagal Sutartį teikiamoms Paslaugoms nėra taikomos Lietuvos Respublikoje įgyvendinamos sankcijos (toliau – sankcijos), įskaitant Jungtinių Amerikos Valstijų sankcijas, kaip tai apibrėžta Lietuvos Respublikos ekonominių ir kitų tarptautinių sankcijų įgyvendinimo įstatyme ir kituose tarptautiniuose, Europos Sąjungos ir Lietuvos Respublikos teisės aktuose (bent vienai iš taikomų sankcijų);
      16. Projektuotojui ir (ar) jo pasitelkti ūkio subjektai, kurių pajėgumais jis remiasi, ir (ar) subtiekėjai ir jų teikiamos Paslaugos nekels grėsmės nacionaliniam saugumui ar (ir) Užsakovo verslui.
   3. Projektuotojas įsipareigoja susilaikyti nuo sukčiavimo ir / ar korupcijos veiklos, kuri būtų susijusi su Sutarties sudarymu ar vykdymu, imtis priemonių, užkertančių kelią šioms veikloms atsirasti ir informuoti Užsakovą apie Projektuotojo ir / ar subtiekėjo įmonėje identifikuotas sukčiavimo ir / ar korupcijos veiklas. Užsakovui pareikalavus, Projektuotojas įsipareigoja pateikti dokumentus ir / ar informaciją apie Projektuotojo ar subtiekėjo įmonėje identifikuotas sukčiavimo ir / ar korupcijos veiklas, jeigu jos susijusios su vykdoma Sutartimi. Projektuotojas turi teisę atsisakyti pateikti dokumentus ir / ar informaciją, jei tokių dokumentų ir / ar informacijos pateikimas prieštarautų galiojantiems Lietuvos Respublikos teisės aktams. Užsakovas turi teisę reikalauti pakeisti subtiekėją, jei sukčiavimo ir / ar korupcijos atvejis nustatomas jo veikloje. Projektuotojui neįvykdžius šiame punkte nurodytų įsipareigojimų arba įvykdžius juos netinkamai, Užsakovas įgyja teisę nutraukti Sutartį dėl esminio jos pažeidimo ir reikalauti iš Projektuotojo dėl to patirtos žalos atlyginimo;
   4. Projektuotojas pareiškia, jog Užsakovui suteikiama neatšaukiama teisė pasirinkti bet kurį kitą statinio projektuotoją (neprojektavusį statomo statinio), turintį teisę užsiimti atitinkama veikla ir sudaryti su juo statinio projekto vykdymo priežiūros sutartį, jeigu Sutartis būtų nutraukta Sutarties Bendrųjų sąlygų 22.3.1. p. numatytais pagrindais ar kituose teisės aktuose numatytais atvejais.
   5. Sudarydamas Sutartį, Projektuotojas patvirtina, kad atliko Užsakovui teikiamose paslaugose dalyvaujančių subjektų (sudarytų sutarčių su savo klientais) atitikties Sankcijoms išsamų patikrinimą (angl. *due diligence*) ir patvirtina, kad Užsakovui teikiamose paslaugose dalyvaujantys bei su paslaugų teikimo susiję subjektai atitinka Lietuvos Respublikos įgyvendinamas tarptautines sankcijas, JAV ir JK sankcijas;
   6. Projektuotojas patvirtina, kad susilaiko nuo bet kokio bendradarbiavimo su subjektais, dėl kurių kilo įtarimas dėl bandymo išvengti Lietuvos Respublikoje įgyvendinamomis tarptautinėmis sankcijomis nustatytų apribojimų ir įpareigojimų, ar atlikus išsamų patikrinimą (angl. *due diligence*), nėra vienareikšmės išvados, kad atitinkama ūkinės komercinės veiklos operacija nėra siekiama nesilaikyti ar išvengti įgyvendinamomis tarptautinėmis sankcijomis nustatytų apribojimų ir įpareigojimų;
   7. Pasikeitus aplinkybėms, nurodytoms Sutarties Bendrųjų sąlygų ‎15.1.3 p., ‎15.2.2 p., ‎15.2.4 p. Šalis įsipareigoja apie tai raštu informuoti kitą Šalį ne vėliau kaip per 3 (tris) darbo dienas. Nepateikus visos finansinės ir mokestinės informacijos per nustatytą terminą, pasekmės atitenka Šaliai neįvykdžiusiai šių įsipareigojimų;
   8. Šalys pareiškia ir garantuoja, kad kiekvienas Sutarties Bendrųjų sąlygų ‎15.1 p., ‎15.2 p. nurodytų pareiškimų Sutarties sudarymo dieną yra tikras ir teisingas.
8. KONFIDENCIALUMO ĮSIPAREIGOJIMAI
   1. Šalys sutinka laikyti Sutarties sąlygas, visą dokumentaciją ir tiesioginę ar netiesioginę informaciją, kurią Sutarties Šalys gauna ar sužino viena iš kitos vykdydamos Sutartį, konfidencialia ir be išankstinio kitos Šalies rašytinio sutikimo neplatinti trečiosioms šalims apie ją jokios informacijos, išskyrus atvejus, kai to reikalaujama Lietuvos Respublikos teisės aktų nustatyta tvarka.
   2. Projektuotojas privalo užtikrinti:

a)kad jo naudojamos informacinės technologijos skirtos dokumentų rinkimui ir perdavimui, naudojamos ryšio priemonės garantuotų dokumentų apsaugą nuo neteisėtos prieigos, jei dokumentai yra perduodami elektroniniu būdu, dokumentai turi būti perduodami saugiu kanalu arba siunčiant internetu - apsaugoti naudojant stiprų slaptažodį arba naudojama saugi informacinių technologijų (toliau - IT) aplinka;

b)kad informacija bus apdorojama ir saugoma Projektuotojo IT infrastruktūroje, naudojamos Projektuotojui priklausančios IT sistemos;

c)kad su Sutarties dalyku susijusios ir Sutartyje saugomos informacijos keitimasis elektroniniu būdu (skaitmeniniu būdu) būtų naudojamos informacijos ir dokumentų saugojimo bei keitimosi platforma, kuri turi būti prieinama tik įgaliotiems naudotojams;

d)kad prieiga prie dokumentų saugojimo ir keitimosi platformos turės tik tie fiziniai asmenys, kurie dalyvaus Sutarties vykdyme. Dokumentų saugojimo ir keitimosi platformos naudotojo paskyra turi būti susieta su fizinio asmens darbiniu elektroniniu paštu;

e)kad jo darbuotojai, dalyvaujantys Sutarties vykdyme, nenaudotų savo privačių IT priemonių, programų, sistemų ir kitų IT išteklių, pavyzdžiui, privačių el. pašto dėžučių, vykdydami su Sutartimi susijusius įsipareigojimus;

f)kad, nedelsiant informuos Užsakovą, jei neteisėtai buvo atskleista, pamesta ar vagyste prarasta su Sutartimi susijusi informacija, taip pat imtis pagrįstų veiksmų įvykiui ištirti (įskaitant faktų, susijusių su įvykiu išsiaiškinimą ir informacijos rinkimą);

g)kad ne vėliau kaip per 5 (penkias) darbo dienas nuo Užsakovo prašymo gavimo dienos, sunaikins bet kokią rašytinę, skaitmeninę ar bet kokią kitą techniškai įrašytą konfidencialią informaciją, kurią turi Projektuotojas, jo darbuotojai, išorės ekspertai, įgalioti atstovai, subrangovai ar jų darbuotojai, įskaitant atkuriamąją informaciją. Projektuotojas raštu patvirtina Užsakovui atitinkamos informacijos sunaikinimo faktą. Konfidenciali informacija sunaikinama taip, kad būtų pašalinta galimybė gauti ar atkurti konfidencialią informaciją iš atitinkamo informacijos šaltinio. Projektuotojas neprivalo sunaikinti konfidencialios informacijos, kurios išsaugojimas turi būti užtikrintas vadovaujantis norminių teisės aktų reikalavimais.;

* 1. Šalys sutinka laikyti Sutarties sąlygas, visą dokumentaciją ir tiesioginę ar netiesioginę informaciją, kurią Sutarties Šalys gauna ar sužino viena iš kitos vykdydamos Sutartį, konfidencialia ir be išankstinio kitos Šalies rašytinio sutikimo neplatinti trečiosioms šalims apie ją jokios informacijos, išskyrus atvejus, kai to reikalaujama Lietuvos Respublikos teisės aktų nustatyta tvarka.
  2. Šio įsipareigojimo pažeidimu nebus laikomas viešas informacijos apie Užsakovą atskleidimas, jei Užsakovas pažeidžia mokėjimo terminus, ir informacijos apie Projektuotoją atskleidimas, jei Projektuotojas pažeidžia Sutartį įskaitant, bet neapsiribojant Paslaugų teikimo terminus. Konfidencialumo įsipareigojimo pažeidimu nebus laikomas viešas informacijos, susijusios su Sankcijų įgyvendinimo ir kontrolės politikos pažeidimu, atskleidimas, jeigu Projektuotojas šios politikos nesilaikė.
  3. Konfidencialumo įsipareigojimas įsigalioja nuo jo pasirašymo dienos ir galioja 10 (dešimt) metų po Sutarties pabaigos. Jei Sutartis susijusi su nacionaliniu saugumu ar strateginiu, Užsakovui ar LTG grupei svarbiu objektu, konfidencialumo įsipareigojimas galioja neterminuotai.
  4. Projektuotojas, neteisėtai naudojęs, praradęs ar atskleidęs bet kokią konfidencialią informaciją, sumoka Užsakovui 5 000,00 Eur (penkių tūkstančių eurų, 00 ct) dydžio baudą ir atlygina Užsakovo patirtus pagrįstus nuostolius, kiek jų nepadengia bauda.
  5. Pagal rašytinį Užsakovo reikalavimą, Projektuotojas privalo grąžinti Užsakovui visą Sutarties vykdymo metu gautą dokumentaciją (be teisės pasilikti kopijas) ir sunaikinti visą informaciją, dokumentus ir kitus duomenis, kiek tai neprieštarauja privalomiems teisės aktų reikalavimams.
  6. Atsižvelgiant į konfidencialios informacijos pobūdį ir apimtį, Užsakovas turi teisę reikalauti pasirašyti atskirą konfidencialumo sutartį, kuri sudaroma kartu su Sutartimi ir laikoma neatskiriama jos dalimi. Jeigu konfidencialios informacijos apimtis, pobūdis ar reikšmė ar (ir) jos perdavimo, naudojimo faktas paaiškėjo tik Sutarties vykdymo metu, ir Užsakovas nustato, kad reikalinga sudaryti atskirą konfidencialumo sutartį, po Sutarties pasirašymo, bet ne vėliau kaip iki konfidencialios informacijos atskleidimo, turi būti pasirašoma konfidencialumo sutartis, kuri tampa neatsiejama Sutarties dalimi;

1. DARBUOTOJAI IR ĮRANGA
   1. Projektuotojas turi laiku pateikti Užsakovo Projekto vadovo raštiškam patvirtinimui prašymus dėl bet kokio specialisto, nenurodyto jo pasiūlyme, paskyrimo;
   2. Projektuotojas turi imtis visų priemonių, kad užtikrintų pakankamą administravimą, sekretoriavimą ir vertimo paslaugas, ir savo darbuotojus aprūpintų priemonėmis, leidžiančiomis jiems efektyviai atlikti savo konkrečias pareigas;
   3. Projektuotojas neturi teisės keisti pagrindinių (t. y., jo pasiūlyme nurodytų) specialistų be Užsakovo sutikimo. Projektuotojas gali pasiūlyti pakeitimą tokiais atvejais:
      1. specialisto mirties, ligos ar nelaimingo atsitikimo atvejais;
      2. atsiradus ar paaiškėjus interesų konfliktui;
      3. jei tampa būtina pakeisti specialistą dėl bet kokių kitų priežasčių, kurių negali kontroliuoti Projektuotojas (pvz., atsistatydinimas, de6i pobūdžio pasikeitimas ir t.t.).
   4. Projektuotojas siūlydamas pakeisti specialistą turi raštiškai pagrįsti tokio keitimo būtinumą bei gauti Užsakovo rašytinį pritarimą naujai keičiamam darbuotojui;
   5. Projekto eigoje, raštišku ir pagrįstu pareikalavimu Užsakovas gali paprašyti pakeitimo, papildomo specialisto paskyrimo, jei jis mano, kad bet kuris Projektuotojo specialistas yra netinkamas arba neatlieka savo pareigų pagal Sutartį, arba atsisako ar negali dirbti savo deklaracijoje nurodytu laiku, kitaip savo veiksmais ar neveikimu trukdo tinkamam Paslaugų vykdymui, arba reikalinga paskirti papildomus specialistus Sutarties įvykdymui;
   6. Keičiant pagrindinį specialistą (nurodytą pasiūlyme) jį pakeičiantis asmuo turi turėti kvalifikaciją ir patirtį, atitinkančią ar viršijančią Pirkimo dokumentuose nustatytus kvalifikacinius reikalavimus. Jei Projektuotojas neranda atitinkamos kvalifikacijos ir / ar patirties specialisto tai laikoma esminiu Sutarties sąlygų pažeidimu ir Užsakovas turi teisę vienašališkai nutraukti Sutartį;
   7. Už papildomus kaštus, susijusius su specialistų pakeitimu, yra atsakingas Projektuotojas. Tada, kai specialistas nėra pakeičiamas nedelsiant, ir praeina tam tikras laikotarpis kol naujas specialistas perima jo funkcijas, Projektuotojas iki naujo specialisto atvykimo privalo paskirti laikiną specialistą, arba imtis kitų priemonių tam, kad kompensuotų laikiną trūkstamo specialisto nebuvimą;
   8. Projektuotojo specialisto keitimas įforminamas Projektuotojo projekto vadovo įsakymu.

1. DARBO VALANDOS IR ATOSTOGOS
   1. Projektuotojo pagrindinių specialistų, teikiančių Paslaugas, metinių atostogų laikas Sutarties vykdymo laikotarpiu derinamas raštu su Užsakovu;
   2. Projektuotojas privalo atsižvelgti į Paslaugų teikimo vietoje švenčiamas valstybines šventes, poilsio dienas ir religinius ar kitokius papročius.
2. SUTARTIES GALIOJIMAS
   1. Sutartis laikoma sudaryta įgaliotiems Šalių atstovams pasirašius Sutarties sąlygas;
   2. Jeigu Sutarties Specialiosiose sąlygose nenustatyta kitaip, Sutartis įsigalioja nuo Sutarties sudarymo momento ir galioja iki visiško Šalių įsipareigojimų pagal Sutartį įvykdymo, nebent būtų nutraukta Sutartyje nustatytais pagrindais. Nutraukus Sutartį ar jai pasibaigus, lieka galioti šios Sutarties nuostatos, susijusios su garantiniu aptarnavimu, netesybų ir nuostolių, priskaičiuotų iki Sutarties nutraukimo, sumokėjimu, atsakomybe bei atsiskaitymais tarp Šalių pagal šią Sutartį, taip pat visos kitos šios Sutarties nuostatos, kurios, kaip aiškiai nurodyta, išlieka galioti po Sutarties nutraukimo arba turi išlikti galioti, kad būtų visiškai įvykdyta ši Sutartis.
   3. Jei bet kuri šios Sutarties nuostata tampa ar pripažįstama visiškai ar iš dalies negaliojančia, tai neturi įtakos kitų Sutarties nuostatų galiojimui;
   4. Bet kokios nuostatos negaliojimas ar prieštaravimas Lietuvos Respublikos įstatymams ar kitiems norminiams teisės aktams šioje Sutartyje neatleidžia Šalių nuo prisiimtų įsipareigojimų vykdymo. Šiuo atveju tokia nuostata turi būti pakeista atitinkančia teisės aktų reikalavimus kiek įmanoma artimesne Sutarties tikslui bei kitoms jos nuostatoms;
   5. Nutraukus Sutartį ar jai pasibaigus, lieka galioti Sutarties nuostatos, susijusios su atsakomybe bei atsiskaitymais, taip pat visos kitos Sutarties nuostatos, kurios, kaip aiškiai nurodyta, išlieka galioti po Sutarties nutraukimo arba turi išlikti galioti, kad būtų visiškai įvykdyta Sutartis.
3. SUTARTIES PAKEITIMAI
   1. Sutartis galiojimo laikotarpiu gali būti keičiama Šalių susitarimu Sutartyje nustatytomis sąlygomis, jei toks pakeitimas, neatsižvelgiant į jo piniginę vertę, buvo iš anksto aiškiai, tiksliai ir su konkrečiomis aplinkybėmis ir keitimo apimtimis suformuluotas Sutartyje. Siekiant teisinio aiškumo, nustatoma, kad Sutarties sąlygų keitimas pagal Sutartyje iš anksto aiškiai nustatytas ir išviešintas taisykles, nelaikomas Sutarties keitimu, o yra priskiriamas Sutarties vykdymui joje nustatytomis sąlygomis. Kitais atvejais Sutartis gali būti keičiama Šalių rašytiniu susitarimu tik VPĮ 89 straipsnio ar KSPĮ 97 straipsnio tvarka.
   2. Vadovaujantis Sutarties Bendrųjų sąlygų 20.1. p. nurodytais teisės aktais Užsakovas, esant būtinybei, pagal šią Sutartį gali įsigyti papildomų paslaugų arba atsisakyti kai kurių Sutartyje numatytų paslaugų. Papildomos paslaugos – Sutartyje nenumatytos, tačiau tiesiogiai su Sutartyje numatytomis Paslaugomis susijusios ir būtinos Sutarčiai įvykdyti (užbaigti) ir Sutartyje numatytų paslaugų apimtys, viršijančios pradinės Sutarties vertę. Atsisakomos paslaugos – paslaugos, kurios Sutartyje buvo numatytos, tačiau Sutarties įgyvendinimo eigoje paaiškėjo, kad tokio pobūdžio paslaugos vykdymas netikslingas;
   3. Paslaugų apimties pakeitimai gali būti atliekami šiais atvejais:
      1. dėl pagrįstų trečiųjų asmenų reikalavimų dėl Paslaugų, susijusių su trečiųjų asmenų turtu, vykdymo (inžinerinių tinklų (vandentiekių, dujotiekių, elektros, telekomunikacijų, energijos ir (ar) kitų tinklų), susisiekimo komunikacijų valdytojų ir pan.);
      2. kai projektavimo eigoje dėl pasirinktų sprendinių papildomai atsiranda poreikis gauti statybą leidžiantį dokumentą arba ji gauti poreikis išnyko;
      3. kai Sutarties vykdymo metu dėl teisės aktuose nustatyto teisinio reguliavimo (apima teisės aktų pasikeitimo Sutarties vykdymo metu atvejus) arba Užsakovui pasirinkus atitinkamus sprendinius Projektui rengti, turi būti atlikta Sutartyje ar jos prieduose iš anksto nenumatyta paslaugų apimtis, kuri yra būtina siekiant tinkamai įvykdyti Sutartį arba nebelieka poreikio atlikti tam tikrų Paslaugų (pvz. tam tikrų darbo projekto dalių ir pan.)
      4. tikslingumas atsisakyti atskiros Paslaugos ar mažinti apimtis dėl to, jog Paslaugos ar jų dalis tapo nereikalingos Užsakovui ar Sutarties vykdymo metu paaiškėjo, kad tokių Paslaugų ar jų dalies vykdymas netikslingas/nereikalingas (pvz. nebelieka poreikio atlikti tam tikrų darbo projekto dalių ir pan.);
      5. jei siekiant įvykdyti Sutartį ir kai to reikalauja teisės aktai, būtina pakeisti Paslaugų teikimo eiliškumą t.y. jau esamas Paslaugų apimtis perskirstyti tarp etapų (pvz. išplečiant projektinių pasiūlymų apimtį, ar panaikinant Darbo projekto etapą, nes jis tampa nereikalingas, apjungiant kelis etapus į vieną etapą ir pan.);
      6. būtinybė (tikslingumas) keisti Projekto sprendinius dėl su projektuojamu Statiniu betarpiškai susijusių kitų projektų įgyvendinimo;
      7. Esant kitoms reikšmingoms aplinkybėms dėl kurių nesiėmus Paslaugų apimties pakeitimo kiltų reali grėsmė tinkamam sutarties įvykdymui.
   4. Atskirų atsisakomų ir papildomai įsigyjamų Paslaugų vertė negali viršyti 10 (dešimt) procentų pradinės Sutarties vertės, o bendra atskirų pakeitimų vertė negali viršyti 20 (dvidešimt) procentų pradinės Sutarties vertės. Pakeitimo verte laikoma atsisakomų ir papildomai įsigyjamų Paslaugų suma;
   5. Jei siekiant įvykdyti Sutartį būtina jau esamas Paslaugų apimtis perskirstyti tarp etapų kaip tai numatyta Sutarties bendrosios dalies 20.3.5 p. pagrindu, dėl tokio Sutarties pakeitimo Sutarties bendra Paslaugų apimtis nesikeičia (bendra Sutarties kaina nesikeičia), todėl tokiam pakeitimui netaikomos Sutarties Bendrųjų sąlygų 20.4. punkte nustatytos pakeitimų maksimalios vertės;
   6. Jeigu, siekiant laiku ir tinkamai įvykdyti Sutartį, reikia suteikti papildomas Paslaugas, kurių Projektuotojas nenumatė sudarant šią Sutartį, bet turėjo ir galėjo juos numatyti, ir jie yra būtini šiai Sutarčiai tinkamai įvykdyti, tokias Paslaugas Projektuotojas atlieka savo pastangų ir išteklių (piniginių, materialinių ir (ar) kitų) sąskaita;
   7. Šalys suprasdamos, kad parengto Projekto tinkamam įgyvendinimui Projekto rengimo ir (ar) Statinių statybos metu gali reikėti pakeisti ar papildyti atitinkamus Projekto sprendinius sutinka, kad Užsakovo nurodymu Projektuotojas įsipareigoja, nepagrįstai nedelsdamas atlikti Projekto neesminius pakeitimus ir papildymus, kurių atlikimas bus laikomas Projektavimo paslaugų dalimi, ir už tokių pakeitimų atlikimą Užsakovas neprivalo papildomai mokėti;
   8. Esminiais Projekto sprendinių pakeitimais yra laikomi bet kokie pakeitimai po jau parengtų ir Užsakovo patvirtintų bet kokios dalies Projekto sprendinių, dėl kurių galėtų keistis ar keistųsi sprendiniai, nustatantys Statinių vietą sklype (teritorijoje), statinio ar jo dalių paskirtis, statinio išvaizda, statinio laikančiosios konstrukcijos ir jų išdėstymas, statinio išorės matmenys (aukštis, ilgis, plotis ir pan.), nekilnojamojo turto kadastro objektų kiekis (pastatų ir patalpų) ir įgyvendinami specialieji architektūros reikalavimai, specialieji saugomos teritorijos tvarkymo ir apsaugos reikalavimai, specialieji paveldosaugos reikalavimai) bet kokie pakeitimai dėl kurių reikia kartoti viešojo svarstymo procedūras, Projekto etapo derinimus ar gauti naują statybą leidžiantį dokumentą. Esminiais pakeitimais visada bus laikomi žymūs vizualiniai Architektūrinės koncepcijos pakeitimai ir pakeitimai, dėl kurių yra būtina atlikti Statinių konstrukcijų, inžinerinių sistemų pajėgumų perskaičiavimus, kartoti Projekto ekspertizę bei kiti esminiai projekto pakeitimai kaip juos apibrėžia galiojantys teisės aktai. Visais atvejais Esminiais pakeitimais nebus laikomi pakeitimai, atsiradę dėl būtinybės pašalinti Projekto klaidas, kurios turės būti Projektuotojo taisomos neatlygintinai;
   9. Papildomų paslaugų, o esant reikalui ir atsisakomų paslaugų, būtinumas turi būti pagrįstas dokumentais ir šalių raštu suderintas. Šalis siekianti pakeisti paslaugų apimtis teikia motyvuotą siūlymą dėl papildomų paslaugų, o esant reikalui taip pat ir dėl atsisakomų paslaugų, būtinybės ir jį pagrindžiančius dokumentus;
   10. Paslaugų, kurios yra būtinos Sutarčiai įvykdyti ir kurių Projektuotojas neturėjo ir negalėjo numatyti Sutarties sudarymo metu, ir atsisakomų Paslaugų kaina nustatoma taikant žemiau pateikiamus būdus prioritetine tvarka, t. y. tik nesant galimybės taikyti aukščiau esantį būdą, gali būti taikomas žemiau esantis būdas:
       1. pritaikant Projektuotojo pasiūlyme nurodytus Paslaugų įkainius;
       2. kaina nustatoma pagal Projektuotojo pagrįstas darbo užmokesčio sąnaudas prie jų pridedant 5% (penkių procentų) pelno maržą (Projektuotojas privalo pateikti visus dokumentus, pagrindžiančius pagrįstas darbo užmokesčio sąnaudas/Užsakovas turi teisę prašyti papildomų pagrindžiančių dokumentų, jei Užsakovas mano, kad pateiktų dokumentų nepakanka). Tuo atveju, jeigu Užsakovas nepritaria Projektuotojo pateiktoms pagrįstoms darbo užmokesčio sąnaudoms, tai atitinkama kaina nustatoma atliekant rinkos apklausą ir gaunant ne mažiau kaip 3 komercinius pasiūlymus. Užsakovas turi teisę nurodyti savo pasirinktą asmenį, kuriam Projektuotojas turi pateikti apklausos dokumentus komerciniam pasiūlymui pateikti. Pakeitimo vertė nustatoma pagal mažiausios kainos pasiūlymą.
   11. Šalys susitarusios dėl papildomų ir (ar) atsisakomų paslaugų įformina papildomas ir (ar) atsisakomas paslaugas ir nurodo papildomų ir (ar) atsisakomų paslaugų pavadinimus, taip pat pateikia argumentus, pagrindžiančius papildomų ir (ar) atsisakomų paslaugų būtinybę, techninius sprendinius (pavyzdžiui, komisijos aktą, brėžinius ir kita), kainos nustatymo pagrindimą ir skaičiavimą (vadovaujantis šios Sutarties nuostatomis) bei kitą reikšmingą informaciją. Sutarties kainos peržiūra ir (ar) papildomos paslaugos įforminamos susitarimu, kuris yra neatskiriama Sutarties dalis;
   12. Sutarties pakeitimai taip pat galimi, jeigu Užsakovo Projekto vadovas, nekeisdamas Sutarties tikslo, dalyko, Paslaugų apimčių, terminų ir kainos, turi teisę raštišku Nurodymu pakeisti vieno Paslaugos elementą kitu ar jį papildyti atitinkamai sumažinant kitą elementą, pakeisti nurodytą seką, metodą (šiuo atveju Projektuotojas privalo teikti Paslaugas vadovaudamasis Užsakovo Projekto vadovo Nurodymais).

1. SUTARTIES PAŽEIDIMAS
   1. Sutarties pažeidimu laikytinas bet koks Sutarties įsipareigojimų nevykdymas arba netinkamas vykdymas;
   2. Vienai Sutarties Šaliai pažeidus Sutartį, nukentėjusioji Šalis turi teisę:
      1. reikalauti kitos Šalies vykdyti sutartinius įsipareigojimus;
      2. reikalauti atlyginti nuostolius;
      3. reikalauti sumokėti netesybas arba kitas kompensacijas;
      4. pasinaudoti Sutarties įvykdymo užtikrinimu;
      5. vienašališkai nutraukti Sutartį Sutartyje numatytais atvejais ir tvarka;
      6. taikyti kitus Lietuvos Respublikos teisės aktų nustatytus teisių gynimo būdus;
   3. Finansavimo (viso ar dalies) iš Europos Sąjungos fondų ir / ar TEN-T programos (ar valstybės biudžeto lėšomis, jei bus skirtas) praradimas, kurį sąlygojo netinkamas ir nesavalaikis Projektuotojo Sutarties vykdymas, netinkamų, teisės aktams ir / ar Sutarčiai prieštaraujančių sprendimų priėmimas, yra laikoma žala Užsakovui, kurią privalo atlyginti Projektuotojas, ir jos dydis yra lygus prarasto finansavimo dydžiui, įskaitant netesybas (delspinigius ir baudas), kurias Užsakovui tektų sumokėti Europos Sąjungos fondų ir / ar TEN-T programos finansuojamų lėšų panaudojimą kontroliuojančioms institucijoms, jeigu finansavimas (ar valstybės biudžeto lėšomis, jei bus skirtas) buvo prarastas dėl nuo Projektuotojo priklausančių aplinkybių. Projektuotojas patvirtina, kad šis Užsakovo reikalavimas yra pagrįstas ir įsipareigoja ne ginčo tvarka sumokėti šią sumą Užsakovui.
2. SUTARTIES NUTRAUKIMAS
   1. Sutartis gali būti nutraukiama raštišku Šalių susitarimu arba vienos iš Šalių valia. Susitarime įvardijamos Sutarties nutraukimo priežastys, nutraukimo data ir susitariama dėl apmokėjimo už iki Sutarties nutraukimo suteiktas ir priimtas Paslaugas, taip pat dėl atsakomybės nuostatų taikymo;
   2. Projektuotojas turi teisę vienašališkai nutraukti Sutartį apie tai įspėjęs Užsakovą raštu prieš ne trumpesnį negu 10 (dešimt) dienų terminą šiais atvejais:
      1. kai Užsakovas nepagrįstai nesumoka Projektuotojui, o Užsakovo delspinigių įsiskolinimas viršija 20 (dvidešimt) proc. Sutarties kainos be PVM, jei Sutarčiai taikomas;
      2. Užsakovas netinkamai vykdo savo įsipareigojimus pagal Sutartį ir tai yra esminis Sutarties pažeidimas, kurio Užsakovas neištaiso per Projektuotojo nustatytą protingą terminą;
      3. kai Užsakovas bankrutuoja arba yra likviduojamas, sustabdo ūkinę veiklą arba kituose teisės aktuose numatyta tvarka susidaro analogiška situacija;
      4. kitais Sutartyje nurodytais atvejais.
   3. Užsakovas turi teisę vienašališkai nutraukti Sutartį apie tai įspėjęs Projektuotoją raštu prieš ne trumpesnį negu10 (dešimt) dienų terminą šiais atvejais:
      1. kai Projektuotojui yra inicijuojama (pateikiamas pareiškimas dėl bankroto ar restruktūrizavimo bylos iškėlimo) arba iškeliama bankroto ar restruktūrizavimo byla, arba Projektuotojas tampa nemokus, kaip tai numatyta Lietuvos Respublikos juridinių asmenų nemokumo įstatyme, arba nepajėgia vykdyti sutartinių įsipareigojimų ir, Užsakovui pareikalavus, nepateikia patikimų įrodymų dėl įmanomo šių įsipareigojimų vykdymo ateityje, arba yra likviduojamas, sustabdo ūkinę veiklą arba kituose teisės aktuose numatyta tvarka susidaro analogiška situacija;
      2. kai Projektuotojas sudaro subteikimo sutartį neinformavęs Užsakovo ir negavęs jo sutikimo;
      3. kai Projektuotojas nepagrįstai nesumoka Užsakovui priskaičiuotų netesybų, o Projektuotojo delspinigių įsiskolinimas viršija 20 (dvidešimt) proc. Sutarties kainos be PVM, jei toks Sutarčiai taikomas;
      4. Projektuotojas, nepaisant Užsakovo raginimo, nepradeda laiku vykdyti Sutartyje numatytų įsipareigojimų ir (ar) Paslaugų (Paslaugų Etapų) ir (ar) atlieka taip lėtai, kad juos baigti iki Paslaugų teikimo grafikuose numatytų terminų pabaigos pasidaro neįmanoma;
      5. panaikinamas Projektuotojo atestatas, leidimas arba bet koks kitas atitinkamas dokumentas, būtinas Sutartyje numatytų įsipareigojimų vykdymui;
      6. panaikinamas Projekto (Projekto dalies) vadovo atestatas, būtinas jo funkcijų vykdymui, ir per 5 (penkias) darbo dienas po tokio atestato panaikinimo dienos nėra paskiriamas kitas Projekto (Projekto dalies) vadovas, turintis reikiamą kvalifikaciją ir tinkamai atestuotas;
      7. Projektuotojas (ir / arba jo vadovas, ir / arba jo buhalteris ar kitas asmuo turintis teisę surašyti ir pasirašyti Projektuotojo apskaitos dokumentus) teismo sprendimu yra pripažintas kaltu dėl pažeidimo, susijusio su Projektuotojo profesine veikla;
      8. Projektuotojas (fizinis asmuo) arba Projektuotojo (juridinio asmens) vadovas ar ūkinės bendrijos tikrasis narys (nariai), turintis (turintys) teisę juridinio asmens vardu sudaryti sandorį ir buhalteris (buhalteriai) ar kitas (kiti) asmuo (asmenys), turintis (turintys) teisę surašyti ir pasirašyti Projektuotojo apskaitos dokumentus įsiteisėjusiu apkaltinamuoju teismo nuosprendžiu pripažintas (pripažinti) kaltu už dalyvavimą nusikalstamame susivienijime, jo organizavimą ar vadovavimą jam, už kyšininkavimą, tarpininko kyšininkavimą, papirkimą, sukčiavimą, kredito, paskolos ar tikslinės paramos panaudojimą ne pagal paskirtį ar nustatytą tvarką, kreditinį sukčiavimą, mokesčių nesumokėjimą, neteisingų duomenų apie pajamas, pelną ar turtą pateikimą, deklaracijos, ataskaitos ar kito dokumento nepateikimą, nusikalstamu būdu gauto turto įgijimą ar realizavimą, nusikalstamu būdu įgytų pinigų ar turto legalizavimą, o dėl kitų valstybių Projektuotojų - yra priimtas ir įsiteisėjęs apkaltinamasis teismo nuosprendis už 2014 m. vasario 26 d. Europos Parlamento ir Tarybos direktyvos 2014/24/EB 57 straipsnio 1 dalyje išvardytuose Europos Sąjungos teisės aktuose apibrėžtus nusikaltimus. Taip pat kai Projektuotojas (juridinis arba fizinis asmuo) įsiteisėjusiu apkaltinamuoju teismo nuosprendžiu pripažintas kaltu už nusikalstamas veikas nuosavybei, turtinėms teisėms ir turtiniams interesams, intelektinei ar pramoninei nuosavybei, ekonomikai ir verslo tvarkai, finansų sistemai, valstybės tarnybai ir viešiesiems interesams;
      9. Projektuotojo veiksmai (neveikimas) nesuderinami su jo profesinės veiklos etikos principais pagal kitą iš ES biudžeto finansuojamą pirkimų procedūrą ar dotacijos skyrimo procedūrą buvo paskelbta, kad Projektuotojas pažeidė Sutartį nesugebėdamas vykdyti savo sutartinių įsipareigojimų
      10. Projektuotojas nepateikia/nepratęsia reikalaujamų draudimų, garantijų, užtikrinimų, arba jei asmuo, duodantis garantiją, yra nepajėgus laikytis savo įsipareigojimų, arba nustoja galioti šie dokumentai;
      11. kai Projektuotojas nevykdo kitų savo sutartinių įsipareigojimų ir tai yra esminis Sutarties pažeidimas;
      12. kai Lietuvos Respublikos Vyriausybė Nacionaliniam saugumui užtikrinti svarbių objektų apsaugos įstatymo nustatyta tvarka priima sprendimą, patvirtinantį, kad Sutartis neatitinka nacionalinio saugumo interesų;
      13. kai paaiškėjo, kad Projektuotojas turėjo būti pašalintas iš Pirkimo procedūros mutatis mutandis taikant VPĮ 46 straipsnio 1 dalį, kuri taikoma kartu su KSPĮ 59 straipsnio 1 dalimi;
      14. kai Sutartis buvo pakeista pažeidžiant KSPĮ 97 straipsnį;
      15. kai paaiškėjo, kad su Projektuotoju neturėjo būti sudaryta Sutartis dėl to, kad Europos Sąjungos Teisingumo Teismas procese pagal Sutarties dėl Europos Sąjungos veikimo 258 straipsnį pripažino, kad nebuvo įvykdyti įsipareigojimai pagal Europos Sąjungos steigiamąsias sutartis ir Direktyvą 2014/25/ES[[5]](#footnote-6);
      16. kai keičiasi Projektuotojo organizacinė struktūra– juridinis statusas, pobūdis ar valdymo struktūra ir tai gali turėti įtakos tinkamam Sutarties vykdymui;
      17. jeigu Projektuotojas per Užsakovo nurodytą terminą nepateikia pagrindžiančių dokumentų dėl Projektuotojo, jo pasitelktų ar ketinamų pasitelkti subtiekėjų, ūkio subjektų, kurių pajėgumais remiamasi ar (ir) siūlomų prekių (įskaitant jų sudedamąsias dalis), teikiamų paslaugų atitikties VPĮ 45 straipsnio 21 dalies ar KSPĮ 58 straipsnio 41 dalies nuostatoms;
      18. jei atsiranda bent vienas iš VPĮ 90 straipsnyje arba KSPĮ 98 straipsnyje nurodytų pagrindų (išskyrus VPĮ 90 str. 1 d. 2 ir 4 p. ar KSPĮ 98 str. 1 d. 2 ir 4 p., kurie laikomi atmetimo pagrindais, jei toks pagrindas buvo taikomas Pirkimo metu), ar LR civiliniame kodekse ar kitame teisės akte nustatytų Sutarties nutraukimo pagrindų
      19. kitais Sutartyje numatytais atvejais.
   4. Užsakovas turi teisę vienašališkai nutraukti Sutartį apie tai įspėjęs Projektuotoją raštu prieš ne trumpesnį negu 30 (trisdešimt) dienų terminą šiais atvejais:
      1. kai Užsakovas priima sprendimą neplėtoti ir nestatyti Statinio. Šiame punkte numatyta teise Užsakovas gali pasinaudoti tik tuomet, kai visiškai atsiskaito su Projektuotoju už jo suteiktas Paslaugas;
      2. Kai dėl bet kokių priežasčių Sutarties įgyvendinimui numatyta ES, kitų fondų ar valstybės biudžeto finansinė parama neskiriama, jos skyrimas suspenduojamas ar dėl kitų objektyvių priežasčių kyla grėsmė netekti tokio finansavimo. Šiuo atveju Užsakovas privalo atlyginti Projektuotojui už tinkamai pagal Sutartį faktiškai suteiktas Paslaugas, tačiau neprivalo atlyginti Projektuoto galimų nuostolių dėl tokio Sutarties nutraukimo (negautų pajamų ir kt.);
      3. kai pasikeičia teisės aktai, susiję su Sutarties objektu, Sutarties vykdymu, ar su Užsakovo vykdoma veikla, kuriai buvo sudaryta Sutartis, ir dėl tokių pakeitimų Užsakovas nusprendžia nutraukti Sutartį;
      4. kai Užsakovas iš pirkimų valdyme dalyvaujančių institucijų gauna nurodymą / rekomendaciją nutraukti Sutartį;
   5. Užsakovas nedelsiant vienašališkai nutraukia Sutartį apie tai įspėjęs Paslaugų teikėją raštu, kai Lietuvos Respublikos Vyriausybė Lietuvos Respublikos nacionaliniam saugumui užtikrinti svarbių objektų apsaugos įstatymo nustatyta tvarka priima sprendimą, patvirtinantį, kad Sutartis neatitinka nacionalinio saugumo interesų, arba šio įstatymo nustatyta tvarka yra pateikiamos Nacionaliniam saugumui užtikrinti svarbių objektų apsaugos koordinavimo komisijos rekomendacijos dėl nacionalinio saugumo interesams užtikrinti būtinų priemonių, susijusių su nacionaliniam saugumui užtikrinti svarbių objektų apsauga. Tokia Sutartis laikoma neteisėta ir negaliojančia, Sutarties negaliojimo momentas nustatomas vadovaujantis minėtu įstatymu;
   6. Sutartis laikoma neteisėta ir negaliojančia, jei būtų nustatyta, kad Sutarties vykdymas prieštarauja Lietuvos Respublikoje įgyvendinamoms privalomoms tarptautinėms sankcijoms, kaip tai apibrėžta Sankcijų įgyvendinimo įstatyme ir kituose tarptautiniuose, Europos Sąjungos ir Lietuvos Respublikos teisės aktuose (bent vienai iš taikomų sankcijų). Sutarties negaliojimo momentas nustatomas vadovaujantis minėtu įstatymu;
   7. Užsakovas nedelsiant vienašališkai nutraukia Sutartį arba sustabdo jos vykdymą privalomų tarptautinių sankcijų, kaip tai apibrėžta Sankcijų įgyvendinimo įstatyme ir kituose tarptautiniuose, Europos Sąjungos ir Lietuvos Respublikos teisės aktuose, įgyvendinimo laikotarpiui, apie tai įspėjęs Paslaugų teikėją raštu, jei Sutartis įsigaliojo iki šių tarptautinių sankcijų Lietuvos Respublikoje įgyvendinimo nustatymo. Draudžiama prisiimti naujas prievoles pagal Sutartį, kurių vykdymas prieštarautų Lietuvos Respublikoje įgyvendinamoms tarptautinėms sankcijoms;
   8. Tais atvejais, kai Sutartis nutraukiama ar laikoma negaliojančia pagal Sutarties Bendrųjų sąlygų 22.5-22.7 punktus, Užsakovas sumoka Projektuotojui kainos dalį, proporcingą suteiktoms Paslaugoms, tačiau kitos Projektuotojo patirtos išlaidos neatlyginamos;
   9. Jei Sutartis nutraukiama Užsakovo iniciatyva dėl Projektuotojo kaltės, Užsakovo patirti nuostoliai ar išlaidos, taip pat netesybos gali būti vienašališkai išskaičiuojami iš Projektuotojui mokėtinų sumų ir (arba) panaudojant Projektuotojo pateiktą Sutarties įvykdymo užtikrinimą;
   10. Jei Sutartis nutraukiama Užsakovo iniciatyva dėl Projektuotojo kaltės Projektuotojas turės atlyginti Užsakovui visus patirtus nuostolius, įskaitant, bet neapsiribojant kainų skirtumą, susidarantį Užsakovui įsigyjant Paslaugas iš trečiųjų asmenų;
   11. Užsakovas po Sutarties nutraukimo kuo skubiau patvirtina suteiktų Paslaugų vertę. Jei Sutartis nutraukiama, Užsakovas sumoka Projektuotojui tik už jo tinkamai iki Sutarties nutraukimo suteiktas Paslaugas. Projektuotojas parengia ataskaitą apie Sutarties nutraukimo dieną Projektuotojo Užsakovui suteiktų Paslaugų vertę;
   12. Sutarties nutraukimas nepanaikina Užsakovo teisės reikalauti atlyginti visus nuostolius, atsiradusius dėl Sutarties neįvykdymo, bei netesybas;
   13. Sutarties nutraukimas neatleidžia Sutarties Šalių nuo delspinigių, priskaičiuotų iki Sutarties nutraukimo, mokėjimo;
   14. Sutarties nutraukimas neturi įtakos ginčų nagrinėjimo tvarką nustatančių Sutarties sąlygų ir kitų Sutarties sąlygų galiojimui, jeigu šios sąlygos pagal savo esmę lieka galioti ir po Sutarties nutraukimo;
   15. Kai Sutartis nutraukta, Projektuotojas gali reikalauti grąžinti jam viską, ką jis yra perdavęs Užsakovui vykdydamas Sutartį, jeigu jis tuo pačiu metu grąžina Užsakovui visa tai, ką buvo iš pastarojo gavęs. Kai grąžinimas natūra neįmanomas ar nepriimtinas dėl Sutarties dalyko pasikeitimo, atlyginama pagal to, kas buvo gauta, vertę pinigais, jeigu toks atlyginimas neprieštarauja protingumo, sąžiningumo ir teisingumo kriterijams. Jeigu Sutarties vykdymas yra tęstinis ir dalinis, galima reikalauti grąžinti tik tai, kas buvo gauta po Sutarties nutraukimo. Restitucija neturi įtakos sąžiningų trečiųjų asmenų teisėms ir pareigoms;
   16. Sutartis gali būti nutraukta ir kitais negu šioje Sutartyje nurodytais ir Civiliniame kodekse nustatytais atvejais ir tvarka.
3. PATIKRINIMAI IR TIKRINIMAI, KURIUOS ATLIEKA ES INSTITUCIJOS (*jei taikoma*)
   1. Projektuotojas įsipareigoja leisti Europos Komisijai, Europos kovos su sukčiavimu tarnybai, Europos Audito Rūmams, Europos klimato, infrastruktūros ir aplinkos programų vykdomajai įstaigai (CINEA) ar kitiems nepriklausomiems asmenims, įpareigotiems veikti Europos Komisijos institucijų vardu, taip pat kitoms nacionalinėms institucijoms (Valstybės kontrolei, Centrinė projektų valdymo agentūra ir kt.) patikrinti Sutarties įgyvendinimą, įskaitant patikrinimus vietoje, ir leis, esant reikalui, atlikti pilną apskaitą pagrindžiančių dokumentų, apskaitos dokumentų ir bet kokių kitų dokumentų, susijusių su Sutarties finansavimu, auditą. Tokie patikrinimai ir auditai gali įvykti Sutarties vykdymo metu ir per 5 (penkerių) metų laikotarpį nuo Europos Sąjungos finansavimo sutarties, kurią įgyvendinant buvo sudaryta Sutartis, užbaigimo, apie tai iš anksto pranešus raštu, o netikėto patikrinimo ar audito atveju – be išankstinio įspėjimo. Be to, Projektuotojas įsipareigoja leisti atlikti patikrinimus vietoje pagal Europos Sąjungos ir nacionaliniuose teisės aktuose numatytas procedūras, skirtas Europos Sąjungos interesų apsaugai nuo sukčiavimo ir kitokių pažeidimų;
   2. Be to, Projektuotojas įsipareigoja leisti EK atlikti patikrinimus vietoje pagal ES teisės aktų nustatytas procedūras, skirtas tam, kad nuo sukčiavimo ir kitų neatitikimų būtų apsaugoti finansiniai ES interesai;

Tuo tikslu Projektuotojas įsipareigoja Europos Komisijos, Europos kovos su sukčiavimu tarnybos, Europos Audito Rūmų, Europos klimato, infrastruktūros ir aplinkos programų vykdomajai įstaigai , kitų nacionalinių institucijų (Valstybės kontrolės, Centrinė projektų valdymo agentūra ir kt.) suteikti priėjimą prie vietų, kuriose yra vykdoma Sutartis, įskaitant jos informacines sistemas bei visus dokumentus ir duomenų bazes, susijusius su projekto techniniu ir finansiniu valdymu, tinkamai laikantis konfidencialumo reikalavimų leisti kopijuoti su Sutarties vykdymu susijusią informaciją ir dokumentus, ir imtis visų priemonių jų darbui palengvinti. Europos Komisijos, Europos kovos su sukčiavimu tarnybos, Europos Audito Rūmų, Europos klimato, infrastruktūros ir aplinkos programų vykdomajai įstaigai, kitų nacionalinių institucijų (Valstybės kontrolės, Centrinė projektų valdymo agentūros ir kt.) suteikiant patekimo galimybę turi būti laikomasi konfidencialumo reikalavimų trečiųjų šalių atžvilgiu, nepažeidžiant jiems taikytinų įstatymų įpareigojimų. Visi dokumentai turi būti saugojami ir prieinami taip, kad jų tikrinimas būtų lengvesnis, ir Projektuotojas turi informuoti Užsakovą apie jų tikslią buvimo vietą;

* 1. Projektuotojas privalo užtikrinti, kad bet kuris subtiekėjas taip pat leis atlikti šiame punkte numatytus patikrinimus jame numatytomis sąlygomis.

1. NENUGALIMOS JĖGOS APLINKYBĖS (*FORCE MAJEURE*) IR VALSTYBĖS VEIKSMAI
   1. Dėl nenugalimos jėgos (force majeure) aplinkybių taikymo:
      1. Sutarties galiojimo laikotarpiu Šalis gali būti visiškai ar iš dalies atleidžiama nuo sutartinių įsipareigojimų vykdymo ir civilinės atsakomybės (padarinių), jei ji įrodo, kad Sutartis visiškai ar iš dalies neįvykdyta dėl nenugalimos jėgos (force majeure) aplinkybių;
      2. Šalys nenugalimos jėgos (force majeure) aplinkybes supranta taip, kaip jas reglamentuoja Lietuvos Respublikos civilinio kodekso 6.212 straipsnis ir Lietuvos Respublikos Vyriausybės 1996 m. liepos 15 d. nutarimas Nr. 840 „Dėl atleidimo nuo atsakomybės, esant nenugalimos jėgos (force majeure) aplinkybėms“. Nenugalimos jėgos sąlygos turi būti nustatomos kiekvienu konkrečiu atveju individualiai, o nenugalimos jėgos (*force majeure*) aplinkybe besiremianti Šalis privalo įrodyti, kad nenugalimos jėgos aplinkybės faktiškai turi tiesioginę įtaką Sutarties vykdymui bei įrodyti visų žemiau nurodytų sąlygų visetą:
         1. aplinkybių, kuriomis remiasi Šalis nebuvo sudarant sutartį ir jų atsiradimo nebuvo galima protingai numatyti;
         2. dėl susidariusių aplinkybių Sutarties objektyviai negalima vykdyti;
         3. Šalis, neįvykdžiusi Sutarties, tų aplinkybių negalėjo kontroliuoti ar negalėjo užkirst joms kelio;
         4. Šalis nebuvo prisiėmusi tų aplinkybių ar jų padarinių atsiradimo rizikos.
      3. Šalis, prašanti ją visiškai ar dalinai atleisti nuo sutartinių įsipareigojimų vykdymo ir / ar sutartinės civilinės atsakomybės nenugalimos jėgos (*force majeure*) pagrindu, privalo raštu pranešti kitai Šaliai nedelsiant, bet ne vėliau kaip per 5 (penkias) kalendorines dienas nuo tokių aplinkybių / kliūčių, trukdančių tinkamai vykdyti Sutartį, atsiradimo ar paaiškėjimo momento, pateikdama:
         1. objektyvius ir išsamius įrodymus bei rašytinius paaiškinimus apie atsiradusias nenumatytas aplinkybes / kliūtis bei jų poveikį ir rizikas Šalies sutartinių įsipareigojimų tinkamam vykdymui, taip pat, kad ji ėmėsi visų pagrįstų atsargumo priemonių ir dėjo visas pastangas, jog sumažintų išlaidas ar galimas neigiamas pasekmes Sutarties tinkamam vykdymui;
         2. preliminarų įsipareigojimų įvykdymo terminą, jei aplinkybės, dėl kurių neįmanoma įvykdyti Sutartį, yra laikinos.
      4. Nenugalimos jėgos aplinkybėms tęsiantis ilgiau kaip 3 (tris) mėnesius, bet kuri iš Šalių turi teisę vienašališkai nutraukti šią Sutartį, apie tai raštu įspėjusi kitą Šalį prieš 5 (penkias) kalendorines dienas;
      5. Esant aukščiau nurodytų sąlygų visetui, tačiau nenugalimos jėgos aplinkybei egzistuojant laikinai, Šalis atleidžiama nuo atsakomybės tik tokiam laikotarpiui, kuris yra protingas, atsižvelgiant į tos aplinkybės įtaką Sutarties įvykdymui. Išnykus bent vienai aukščiau nurodytai sąlygai, nenugalimos jėgos statusas Sutarties Šalims nebegali būti taikomas ir Šalims automatiškai pradedami taikyti Sutartyje įtvirtinti įsipareigojimai. Bet kokiu atveju, Šalis, kuri buvo visiškai ar iš dalies atleista nuo sutartinių įsipareigojimų vykdymo ir civilinės atsakomybės (padarinių) dėl Sutarties nevykdymo / netinkamo vykdymo, išnykus bent vienai aukščiau nurodytai sąlygai, privalo raštu nedelsiant informuoti kitą Šalį;
      6. Šalims žinoma, kad nenugalima jėga nelaikomos aplinkybės, kai sutartiniai įsipareigojimai negali būti įvykdyti dėl prekių rinkoje, lėšų trūkumo ar Šalies kontrahentų padarytų savo prievolių pažeidimų;
      7. Šalims žinoma, jog nustatant nenugalimos jėgos aplinkybių egzistavimą, Prekybos ir pramonės rūmų išduota pažyma, pati savaime materialinių teisinių padarinių nesukuria, kadangi atleidimo nuo civilinės atsakomybės už sutarties nevykdymą, civilinės atsakomybės netaikymo pagrindu laikytinas nenugalimos jėgos aplinkybių egzistavimo, bet ne pažymos išdavimo faktas. Nenugalimos jėgos aplinkybes liudijanti pažyma turi tik procesinę teisinę reikšmę, nes vertintina tik kaip įrodymas civilinėje byloje dėl sutartinių įsipareigojimų vykdymo ar civilinės atsakomybės taikymo. Pažyma dėl nenugalimos jėgos ta apimtimi, kiek joje pateiktas teisinis tam tikrų aplinkybių vertinimas, nelaikytina prima facie įrodymu CPK 197 straipsnio prasme, nes faktų teisinis įvertinimas yra teismo prerogatyva ir jo nesaisto kitų asmenų pateiktas teisinis vertinimas ir kvalifikavimas;
      8. Šios Sutarties nuostatos dėl nenugalimos jėgos aplinkybių taikymo, neatima iš kitos Šalies teisės nutraukti Sutartį arba sustabdyti jos įvykdymą, ir / arba reikalauti sumokėti netesybas, nuostolius;
      9. Pagrindas atleisti Šalį nuo atsakomybės atsiranda nuo nenugalimos jėgos aplinkybių atsiradimo momento arba, jeigu laiku nebuvo pateiktas pranešimas, nuo pranešimo pateikimo momento. Šaliai per numatytą terminą nepranešus kitai Šaliai apie nenugalimos jėgos aplinkybės atsiradimą bei jos įtaką Sutarties vykdymui, privalo atlyginti visus tiesioginius ir netiesioginius nuostolius, atsiradusius dėl Sutarties nevykdymo / netinkamo vykdymo;
      10. Esant nenugalimos jėgos aplinkybėms, Paslaugų teikimo terminas pratęsiamas laikotarpiui, kuris pradedamas skaičiuoti nuo Sutarties Bendrųjų sąlygų 24.1.9 p. aprašyto momento iki tada, kai nenugalimos jėgos aplinkybės išnyksta.
   2. Dėl valstybės veiksmų kaip civilinės atsakomybės netaikymo ar dalinio atleidimo nuo jos visiško ar dalinio pagrindo COVID-19 atveju:
      1. Sutarties galiojimo laikotarpiu Šalis gali būti visiškai ar iš dalies atleidžiama nuo atsakomybės dėl Sutarties neįvykdymo, sąlygoto privalomų ir nenumatytų valstybės institucijų veiksmų (aktų), kilusių dėl koronaviruso (COVID-19) ar jo atmainų, dėl kurių įvykdyti prievolę neįmanoma ir kurių Šalys neturėjo teisės ginčyti (CK 6.253 straipsnio 3 dalis). Valstybės institucijų veiksmų (aktų) įtaka sutartinių įsipareigojimų vykdymui turi būti nustatoma kiekvienu konkrečiu atveju individualiai, o šia aplinkybe besiremianti Šalis privalo įrodyti, kad (i) pagrindas netaikyti sutartinės civilinės atsakomybės ar Šalį visiškai ar dalinai nuo jos atleisti, egzistuoja išimtinai dėl valstybės institucijų veiksmų (aktų), kurie faktiškai turi tiesioginę įtaką Sutarties vykdymui, bei įrodyti, kad (ii) kiekvienu atveju egzistuoja visų žemiau nurodytų sąlygų visetas:
         1. šie veiksmai (aktai) turi būti nenumatyti ir privalomi Šaliai – Šalis negalėjo jų numatyti iš anksto (Sutarties sudarymo metu);
         2. veiksmai (aktai) turi būti tokie, dėl kurių įvykdyti prievolę neįmanoma;
         3. Šalis neturėjo teisės veiksmų (aktų) ginčyti teismo ar administracine tvarka.
      2. Šalis, prašanti ją visiškai ar dalinai atleisti nuo atsakomybės dėl Sutarties neįvykdymo, sąlygoto privalomų ir nenumatytų valstybės institucijų veiksmų (aktų), kilusių dėl koronaviruso (COVID-19) ar jo atmainų, privalo raštu pranešti kitai Šaliai nedelsiant, bet ne vėliau kaip per 5 (penkias) kalendorines dienas nuo tokių veiksmų, trukdančių tinkamai vykdyti Sutartį, atsiradimo ar paaiškėjimo momento, pateikdama:
         1. objektyvius ir išsamius įrodymus bei rašytinius paaiškinimus apie atsiradusius privalomus ir nenumatytus valstybės institucijų veiksmus (aktus) bei jų poveikį ir rizikas Šalies sutartinių įsipareigojimų tinkamam vykdymui, taip pat, kad ji ėmėsi visų pagrįstų atsargumo priemonių ir dėjo visas pastangas, jog sumažintų išlaidas ar galimas neigiamas pasekmes Sutarties tinkamam vykdymui;
         2. preliminarų įsipareigojimų įvykdymo terminą, jei valstybės veiksmai (aktai), dėl kurių neįmanoma įvykdyti Sutartį, yra laikini.
      3. Šaliai negalint vykdyti sutartinių įsipareigojimų dėl privalomų ir nenumatytų valstybės institucijų veiksmų (aktų), kilusių dėl koronaviruso (COVID-19) ar jo atmainų ilgiau kaip 3 (tris) mėnesius, bet kuri iš Šalių turi teisę vienašališkai nutraukti šią Sutartį, apie tai raštu įspėjusi kitą šalį prieš 5 (penkias) kalendorines dienas;
      4. Esant aukščiau nurodytų sąlygų visetui, tačiau privalomiems ir nenumatytiems valstybės institucijų veiksmams (aktams) egzistuojant laikinai, Šalis atleidžiama nuo atsakomybės tik tokiam laikotarpiui, kuris yra protingas, atsižvelgiant į tos aplinkybės įtaką Sutarties įvykdymui. Išnykus bent vienai aukščiau nurodytai sąlygai, CK 6.253 straipsnio 3 dalies nuostatos Sutarties Šalims nebegali būti taikomos ir Šalims automatiškai pradedami taikyti Sutartyje įtvirtinti įsipareigojimai. Bet kokiu atveju, Šalis, kuri buvo visiškai ar iš dalies atleista nuo sutartinių įsipareigojimų vykdymo ir civilinės atsakomybės (padarinių) dėl Sutarties nevykdymo / netinkamo, išnykus bent vienai aukščiau nurodytai sąlygai, privalo raštu nedelsiant informuoti kitą Šalį;
      5. Šios nuostatos, susijusios su valstybės veiksmų (aktų) taikymu, neatima iš kitos Šalies teisės nutraukti Sutartį arba sustabdyti jos įvykdymą, ir / arba reikalauti sumokėti netesybas, nuostolius;
      6. Jeigu Šalis laiku, Sutartyje nustatyta tvarka, neišsiunčia pranešimo arba visiškai neinformuoja kitos Šalies, ji privalo kompensuoti kitai Šaliai visą žalą, kurią ši patyrė dėl laiku nepateikto pranešimo arba dėl to, kad nebuvo jokio pranešimo.
2. GINČŲ NAGRINĖJIMO TVARKA
   1. Šiai Sutarčiai ir visoms iš šios Sutarties atsirandančioms teisėms ir pareigoms taikomi Lietuvos Respublikos teisės aktai. Sutartis sudaryta ir turi būti aiškinama vadovaujantis Lietuvos Respublikos teise;
   2. Bet kokie nesutarimai ar ginčai, kylantys tarp Šalių dėl šios Sutarties, sprendžiami derybų keliu. Šalims nepavykus susitarti, bet kokie ginčai, nesutarimai ar reikalavimai, kylantys iš šios Sutarties ar susiję su ja, jos pažeidimu, nutraukimu ar galiojimu, neišspręsti Šalių susitarimu, sprendžiami Lietuvos Respublikos teismuose Lietuvos Respublikos teisės aktų nustatyta tvarka.
3. SUTARTIES VYKDYMO SUSTABDYMAS / PRATĘSIMAS
   1. Sutarties vykdymas gali būti stabdomas esant vienai iš šių aplinkybių:
      1. sustabdytas, sumažintas, ar panaikintas Užsakovo projekto ar (ir) šio pirkimo finansavimas, ar kyla reali grėsmė Užsakovo projekto ar (ir) šio pirkimo objekto finansavimo praradimui, nepriklausomai Projektas numatytas finansuoti Užsakovo, ES, kitų fondų ar valstybės biudžeto lėšomis, dėl ko Užsakovas turi spęsti finansavimo užsitikrinimo klausimus ir/ ar organizuoti papildomų lėšų pritraukimą;
      2. dėl aplinkybių, kurios tiesiogiai įtakoja Sutarties vykdymą, ir kurios susijusios su valstybės institucijų išleistais teisės aktais (jei pirkimo vykdymo metu nebuvo aiškus tokio teisės akto įsigaliojimo terminas), Šalys turi imtis papildomų veiksmų ar Užsakovas turi atlikti papildomą pirkimą ar išleisti papildomą vidinį teisės aktą ar samdyti, pasitelkti iš kitų projektų daugiau darbuotojų;
      3. dėl Pirkimo dokumentuose nenumatytų darbų, paslaugų ir (ar) prekių, kurių poreikis paaiškėjo tik pradėjus vykdyti Sutartį ir šis poreikis negalėjo būti numatytas Užsakovo Pirkimo dokumentuose ir Paslaugų teikėjo kaip patyrusio šios srities profesionalo, būtina atlikti papildomą pirkimą arba pakeisti Sutartį vadovaujantis teisės aktų nuostatomis. Aplinkybė taikoma, jei Sutarties vykdymo metu paaiškėjęs poreikis tiesiogiai įtakoja Sutarties vykdymą;
      4. dėl teisminių (arbitražinių) ginčų su Užsakovu ar trečiaisiais asmenimis, kurių dalykas yra tiesiogiai susijęs su Sutarties vykdymu;
      5. atsirado nenumatytos aplinkybės, objektyviai nepriklausančios nuo Šalių, kurios nebuvo Šalims žinomos Pirkimo vykdymo metu ir kurių pašalinimas pagrįstai reikalauja papildomo laiko, sprendimų, derybų su Projektuotoju ar trečiosiomis šalimis (pvz. valstybės institucijomis) ir (ar) papildomų pirkimų. Aplinkybė taikoma tik tuo atveju, jei su tokia pat aplinkybe susidurtų Sutarties Šalys bet kokiu atveju, nepriklausomai nuo to, kas yra Projektuotojas ir tokia aplinkybė tiesiogiai įtakoja Sutartinio įsipareigojimo ar Sutarties vykdymą;
      6. Užsakovas Sutartyje nurodyta tvarka negali vykdyti savo įsipareigojimų dėl objektyvių aplinkybių, o Projektuotojas dėl to negali vykdyti Sutarties;
      7. Jei Projekto ekspertizės atlikimo trukmė viršija Sutarties Specialiosiose sąlygose numatytą terminą;
      8. Paslaugos teikimui būtini papildomi resursai, prekės, įranga, kuri nebuvo numatyta Pirkimo dokumentuose ir joks protingas, apdairus Projektuotojas negalėjo numatyti tokio poreikio, o su tokia pat aplinkybe susidurtų bet kuris kitas Projektuotojas, vykdydamas šią Sutartį ir aplinkybė tiesiogiai įtakoja Sutarties vykdymą.

26.2.Sutarties vykdymas gali būti stabdomas tik jos galiojimo laikotarpiu Sutartyje nustatyta tvarka:

26.2.1. Užsakovui gavus Projektuotojo rašytinį prašymą, kuriame nurodyta stabdymo aplinkybė (Sutarties Bendrosios sąlygos 26.1. punktas) ir aplinkybės atsiradimą bei galimą terminą pagrindžiantys argumentai, objektyvūs faktai ir įrodymai. Užsakovas, įvertinęs prašymą, turi teisę raštu atsisakyti arba sutikti su Sutarties stabdymu. Sutarties galiojimo metu (jei stabdoma Sutartis) nepateikus konkrečių argumentų, faktų, pagrįstų įrodymais, Užsakovas negalės patvirtinti stabdymo;

26.2.2.Užsakovui raštu informavus Projektuotoją ir pateikus jam argumentuotą paaiškinimą, dėl kokių aplinkybių ir kuriam terminui yra būtina stabdyti Sutarties vykdymo terminą. Projektuotojas ne vėliau kaip per 1 (viena) darbo dieną raštu informuoja Užsakovą ir patvirtina, kad sutinka su stabdymu. Projektuotojas turi teisę prieštarauti Sutarties stabdymui tik tuo atveju, jei Projektuotojas savo sąskaita ir jėgomis gali pašalinti atsiradusias aplinkybes, dėl kurių kilo būtinybė stabdyti Sutarties vykdymą.

26.2.3.Projektuotojas, gavęs Užsakovo raštišką pranešimą apie stabdymą, privalo nedelsiant, bet ne vėliau kaip per 1 (vieną) darbo dieną po patvirtinimo išsiuntimo Užsakovui dienos, sustabdyti Sutarties vykdymą.

26.3.Sutarties vykdymas stabdomas ne ilgesniam kaip konkrečios, pagrįstos aplinkybės egzistavimo laikotarpiui. Sutarties galiojimas pratęsiamas ne tam laikotarpiui, kiek trunka sustabdymas, o laikotarpiui, kuris, išnykus aplinkybėms, pagal Sutartį buvo likęs Projektuotojo sutartinių įsipareigojimų vykdymui.

26.4. Jei Sutarties galiojimo terminas apibrėžtas konkrečia data, tokiu atveju Sutarties galiojimo terminas gali būti pratęsiamas tam laikotarpiui, kiek buvo sustabdytas Sutarties vykdymas, tačiau Projektuotojo prievolėms įvykdyti papildomas terminas nesuteikiamas, t. y. po Sutarties vykdymo atnaujinimo jam lieka toks pat terminas Paslaugoms suteikti, koks buvo likęs iki sustabdymo.

26.5.Aplinkybių atsiradimas ir Sutarties vykdymo stabdymas nesuteikia Projektuotojui teisės reikalauti papildomo apmokėjimo, išskyrus jei Sutartyje tiksliai, aiškiai ir nedviprasmiškai numatyta kitaip.

26.6.Sutartis gali būti stabdomi – ne daugiau kaip 8 (aštuoni) mėnesiai per visą Sutarties galiojimo laikotarpį, išskyrus Sutarties bendrosios dalies 26.1.1.p.nurodytus atvejus. Sutarties bendrosios dalies 26.1.1.p. pagrindu Sutarties stabdymas galimas ne ilgesniam nei 18 (aštuoniolika) mėn. Laikotarpiui per visą Sutarties galiojimo laikotarpį. Jei per nurodytą stabdymo laikotarpį aplinkybės neišnyksta, kiekviena Šalis gali vienašališkai nutraukti Sutartį, pranešdama kitai Šaliai raštu prieš 30 (trisdešimt) dienų. Tokiu atveju Projektuotojo netesybos nuo pranešimo išsiuntimo iki Sutarties nutraukimo netaikomos, tačiau Užsakovas turi sumokėti Projektuotojui už iki Sutarties nutraukimo suteiktas ir priimtas Paslaugas, o Projektuotojas turi sumokėti Užsakovui už iki Sutarties nutraukimo jam priskaičiuotas netesybas ir nuostolius, jei tokie buvo nustatyti.

26.7.Šalys Sutarties stabdymą patvirtina rašytiniu susitarimu. Lygiaverčiu dokumentu, patvirtinančiu Sutarties stabdymą, bus laikomas vienos Šalies rašytinis motyvuotas prašymas stabdyti Sutartį ir kitos Šalies rašytinis sutikimas. Visais atvejais susitarimą dėl stabdymo ar prašymą stabdyti ir sutikimą stabdyti pasirašo už Sutarties vykdymą atsakingi, Šalių įgalioti asmenys. Tokie susitarimai, prašymai, sutikimai yra neatskiriama Sutarties dalis.

26.8.Jei stabdymas atliekamas laikantis 26 skyriuje nustatytos tvarkos, tai toks stabdymas laikomas Sutarties vykdymu joje numatytomis sąlygomis ir nelaikomas Sutarties keitimu. Jei stabdymas vykdomas dėl kitų aplinkybių, nenurodytų Sutarties Bendrųjų sąlygų 26 skyriuje ar (ir) nesilaikant šiame skyriuje nustatytos tvarkos, tai laikoma Sutarties keitimu, kuris gali būti atliekamas, vadovaujantis KSPĮ ar VPĮ nuostatomis.

26.9. Sutartinių įsipareigojimų (vienos Paslaugos, vieno etapo ar kito įsipareigojimo, toliau – Sutartinis įsipareigojimas) įvykdymo terminas gali būti pratęstas esant vienai iš šių objektyvių, nuo Projektuotojo nepriklausančių aplinkybių, kurių Projektuotojas negalėjo numatyti ir įvertinti prieš sudarydamas Sutartį:

26.9.1. nenugalimos jėgos (force majeure) aplinkybės;

26.9.2.būtinybė / tikslingumas koreguoti projektavimo užduotį dėl su projektu betarpiškai susijusių kitų infrastruktūros projektų įgyvendinimo, kas tiesiogiai įtakoja Sutartinio įsipareigojimo vykdymą;

26.9.3.trečiųjų asmenų reikalavimai, dėl projektuojamų darbų, susijusių su trečiųjų asmenų turtu, vykdymo (inžinierinių tinklų (vandentiekių, dujotiekių, elektros, telekomunikacijų, energijos ir / ar kitų tinklų, susisiekimo komunikacijų valdytojų ir pan.), kas tiesiogiai įtakoja Sutartinio įsipareigojimo vykdymą;

26.9.4. būtinybė / tikslingumas atsisakyti atskiros paslaugos/atskiro darbo ar mažinti projektavimo apimtis dėl to, jog paslaugos ar jų dalis tapo nereikalingos Užsakovui ir (ar), Užsakovas nebeturi pakankamo finansavimo ir (ar) dėl kitų priežasčių susijusių su siekiu racionaliai naudoti Sutarties vykdymui skirtas lėšas;

26.9.5. dėl statybos normatyvinių dokumentų ar kitų teisės aktų reikalavimų pasikeitimo po statybą leidžiančių dokumentų, kurių pagrindų teikiamos paslaugos/vykdomi darbai, išdavimo.

26.9.6. dėl Pirkimo dokumentuose nenumatytų paslaugų, kurių poreikis paaiškėjo tik pradėjus vykdyti Sutartį ir šis poreikis negalėjo būti iš anksto numatytas Užsakovo Pirkimo dokumentuose ir Projektuotojo kaip patyrusio šios srities profesionalo, dėl ko būtina atlikti papildomą pirkimą arba pakeisti Sutartį vadovaujantis teisės aktų nuostatomis, kas tiesiogiai įtakoja Sutartinio įsipareigojimo vykdymą;

26.9.7. Dėl Paslaugų apimčių perskirstymo, nurodyto Sutarties Bendrųjų sąlygų 20.3.5 punkte, kas tiesiogiai įtakoja Sutartinio įsipareigojimo vykdymą.

26.9.8. jei Užsakovas dėl Sutarties vykdymo metu atsiradusių objektyvių priežasčių negali vykdyti Sutartimi prisiimtų prievolių, aiškiai nurodytų Sutartyje, o Projektuotojas dėl to negali vykdyti Sutartinio įsipareigojimo;

26.9.9 dėl aplinkybių, susijusių su valstybės institucijų vėlavimu atlikti veiksmus, susijusius su Pirkimo objektu, teisės aktuose ar jų vidaus tvarkose nustatytais terminais ar valstybės institucijų išleistais teisės aktais, laikinai ribojančiais asmenų, prekių, paslaugų judėjimą ar teikimą ir tai tiesiogiai įtakoja Sutartinio įsipareigojimo vykdymą. Vėlavimu nelaikomas pastabų ar klausimų pateikimas, dėl kurių valstybės institucijai nustatytas atsakymo ar suderinimo ar patvirtinimo termino pratęsiamas;

26.9.10. jei su Užsakovu susiję ūkio subjektai, išskyrus Projektuotoja ir su juo susijusius ūkio subjektus (subtiekėjus, ūkio subjektus, partnerius, kitus Projektuotojo kontrahentus), laiku neįvykdo darbų, nepristato prekių ar nesuteikia paslaugų, be kurių Projektuotojas objektyviai negali pradėti ar įvykdyti Sutartinio įsipareigojimo.

26.10. Sutartinio įsipareigojimo terminas gali būti pratęstas tik Sutartinio įsipareigojimo galiojimo laikotarpiu Sutartyje nustatyta tvarka:

26.10.1. Užsakovui gavus Projektuotojo rašytinį prašymą su termino pratęsimą pagrindžiančiais objektyviais argumentais, faktais ir įrodymais dėl vienos ar kelių aukščiau nurodytų aplinkybių atsiradimo. Užsakovas, įvertinęs prašymą, turi teisę raštu atsisakyti arba sutikti su Sutartinio įsipareigojimo pratęsimu. Nepateikus Užsakovui įrodymų, skaičiavimų, konkrečių argumentų, faktų, Užsakovas negalės patvirtinti Sutartinio įsipareigojimo pratęsimo;

26.10.2. Užsakovui raštu informavus Projektuotoj1 ir pateikus jam argumentuotą paaiškinimą, dėl kokių aplinkybių ir kuriam terminui yra būtina pratęsti Sutartinio įsipareigojimo terminą. Projektuotojas ne vėliau kaip per 1 (viena) darbo dieną raštu informuoja Užsakovą ir patvirtina raštu sutikdamas su Sutartinio įsipareigojimo pratęsimu. Projektuotojas turi teisę prieštarauti Sutartinio įsipareigojimo pratęsimui tik tuo atveju, jei Projektuotojas savo sąskaita, jėgomis ir Užsakovo sutikimu gali pašalinti atsiradusias aplinkybes, dėl kurių kilo būtinybė pratęsti Sutartinio įsipareigojimo terminą;

26.10.3.Sutartinio įsipareigojimo pratęsimas vykdomas ne ilgesniam kaip konkrečios aplinkybės egzistavimo laikotarpiui.

26.11.Jei konkretaus Sutartinio įsipareigojimo pratęsimas įtakoja atskiro etapo ar Sutarties galiojimo laikotarpį, etapo ar Sutarties galiojimo laikotarpis pratęsiamas tokiu pat terminu, kiek yra pratęsiamas Sutartinis įsipareigojimas.

26.12.Sutartinio įsipareigojimo termino pratęsimas nesuteikia Projektuotojui teisės reikalauti papildomo apmokėjimo, išskyrus jei Sutartyje tiksliai, aiškiai ir nedviprasmiškai numatyta kitaip;

26.13. Sutartinio įsipareigojimo terminas gali būti pratęstas – ne ilgesniam kaip 8 (aštuonių) mėnesių laikotarpiui per visą Sutarties galiojimo laikotarpį. Jei per nurodytą pratęsimo laikotarpį aplinkybės neišnyksta, kiekviena Šalis gali vienašališkai nutraukti Sutartį, pranešdama kitai Šaliai raštu prieš 30 (trisdešimt) dienų. Tokiu atveju Projektuotojui netesybos nuo pranešimo išsiuntimo iki Sutarties nutraukimo netaikomos, tačiau Užsakovas turi sumokėti Projektuotojui už iki Sutarties nutraukimo suteiktas ir priimtas Paslaugas, o Projektuotojas turi sumokėti Užsakovui už iki Sutarties nutraukimo jam priskaičiuotas netesybas ir nuostolius, jei tokie buvo nustatyti.

26.14. Šalys Sutartinio įsipareigojimo termino pratęsimą patvirtina rašytiniu susitarimu arba lygiaverčiu dokumentu bus laikomas vienos Šalies rašytinis motyvuotas prašymas pratęsti Sutartinį įsipareigojimą ir kitos Šalies rašytinis sutikimas. Visais atvejais susitarimą dėl Sutartinio įsipareigojimo termino pratęsimo ar prašymą pratęsti ir sutikimą pratęsti pasirašo už Sutarties vykdymą atsakingi, Šalių įgalioti asmenys. Tokie susitarimai ar prašymas ir sutikimas laikomi neatskiriama Sutarties dalimi.

26.15. Jei pratęsimas atliktas šiame skyriuje nustatyta tvarka dėl Sutarties Bendrųjų sąlygų 26.9 punkte nurodytų aplinkybių, tai toks pratęsimas laikomas Sutarties vykdymu joje numatytomis sąlygomis ir nelaikomas Sutarties keitimu. Jei pratęsimas vykdomas dėl kitų aplinkybių, nenurodytų Sutarties Bendrųjų sąlygų 26 skyriuje ar (ir) nesilaikant šiame skyriuje nustatytos tvarkos, tai laikoma Sutarties keitimu, kuris gali būti atliekamas, vadovaujantis KSPĮ ar VPĮ nuostatomis.

1. AVANSINIO MOKĖJIMO UŽTIKRINIMAS *(jei taikoma)*
   1. Avansinio mokėjimo užtikrinimo dydis yra numatytas Sutarties Specialiosiose sąlygose;
   2. Avansinis mokėjimas turi būti užtikrintas vienu iš Sutarties Specialiosiose nurodytu būdu;
   3. Avansinio mokėjimo užtikrinimo dokumentams *mutatis mutandis* taikomos Sutarties Bendrųjų sąlygų ‎7 p. nuostatos.

1. **SUSIRAŠINĖJIMAS**

28.1. Sutarties Šalys susirašinėja lietuvių (jei Sutarties Šalis yra užsienio subjektas, susirašinėjimo dokumentai gali būti papildomai verčiami į užsienio kalbą – rusų, anglų kalbą, o Projektuotojas įsipareigoja atlyginti visas dėl to patirtas Užsakovo išlaidas). Visi pranešimai, sutikimai ir kitas susižinojimas, kuriuos Šalis gali pateikti pagal šią Sutartį, bus laikomi galiojančiais ir įteiktais tinkamai, jeigu yra asmeniškai pateikti kitai Šaliai ir gautas patvirtinimas apie gavimą arba išsiųsti registruotu paštu, faksu, elektroniniu paštu (patvirtinant gavimą) Sutartyje nurodytais adresais ar fakso numeriais, kitais adresais ar fakso numeriais, kuriuos nurodė viena Šalis, pateikdama pranešimą;

28.2. Jei pasikeičia Šalies adresas, pavadinimas, telefono numeris, elektroninio pašto adresas, bankų sąskaitų rekvizitai, juridinio asmens ar PVM mokėtojo kodai, tokia Šalis turi informuoti kitą Šalį raštu pranešdama ne vėliau, kaip per 3 (tris) kalendorines dienas nuo jų pasikeitimo momento. Jei Šaliai nepavyksta laikytis šių reikalavimų, ji neturi teisės į pretenziją ar atsiliepimą, jei kitos Šalies veiksmai, atlikti remiantis paskutiniais žinomais jai duomenimis, prieštarauja Sutarties sąlygoms arba ji negavo jokio pranešimo, išsiųsto pagal tuos duomenis. Pasikeitus Šalies adresui, pavadinimui, telefono numeriui, elektroninio pašto adresui, bankų sąskaitų rekvizitams ir apie tai tinkamai informavus kitą Šalį, atskiras Sutarties pakeitimas nesudaromas. Ši nuostata netaikoma pasikeitus juridinio asmens ar PVM mokėtojo kodui.

1. BAIGIAMOSIOS NUOSTATOS
   1. Sutartis yra sudaryta vadovaujantis Lietuvos Respublikos viešuosius pirkimus reglamentuojančiais teisės aktais ir kitų teisės aktų nuostatomis, ir vykdoma Sutartyje bei minimuose teisės aktuose numatytomis sąlygomis ir tvarka, išskyrus atvejus, kai atitinkamas viešąjį pirkimą reglamentuojantis įstatymas ir jį įgyvendinantys teisės aktai nėra privalomi taikyti pagal Užsakovo statusą ((viešuosius) pirkimus reglamentuojančių teisės aktų reikalavimų prasme)). Šalys konstatuoja ir patvirtina, jog šios Sutarties nuostatos pirkimo sąlygų nuostatoms neprieštarauja;
   2. Projektuotojas patvirtina, kad jis neprieštarauja Užsakovo reorganizavimui, atskyrimui, pertvarkymui ar įmonės, jos vykdomos veiklos (verslo) arba jos dalies perdavimui kitu teisiniu pagrindu (įskaitant, bet neapsiribojant, turto, įmonės, vykdomos veiklos (verslo) arba jos dalies įnešimui į trečiųjų asmenų įstatinį kapitalą) ir, jei jis būtų vykdomas:

29.2.1. nereikalaus jokio papildomo prievolių įvykdymo užtikrinimo. Tokiems atvejams vykdyti nebus reikalingi jokie papildomi Projektuotojo sutikimai ar leidimai. Jeigu dėl bet kokių imperatyvių teisės aktų reikalavimų tokius sutikimus ar leidimus reikėtų gauti, Projektuotojas juos įsipareigoja išduoti nedelsiant, bet ne vėliau nei per Užsakovo prašyme nurodytą terminą;

29.2.2. tais atvejais, kai bus numatyta, jog šioje Sutartyje nustatytos Paslaugos yra reikalingos tiek Užsakovui, tiek ir / ar pagal Sutartį Užsakovo teises ir pareigas ar jų dalį įgijusiam ūkio subjektui, šioje Sutartyje numatytus įsipareigojimus Projektuotojas vykdys pagal poreikį tiek Užsakovo, tiek pagal Sutartį teises ir pareigas ar jų dalį įgijusio ūkio subjekto atžvilgiu;

29.2.3. jeigu Sutarties dalykas yra padalinamas (arba prijungiamas prie kitos analogiškos sutarties, kuri sudaryta to paties pirkimo pagrindu, dalyko), Sutarties kaina, Sutarties dalyko kiekis / apimtis, Sutarties įvykdymo užtikrinimo (jei tokio reikalauta) suma ir kitos Sutarties sąlygos yra padalinamos (arba sujungiamos) pagal reorganizavimo, atskyrimo, pertvarkymo ar įmonės, jos vykdomos veiklos (verslo) arba jos dalies perdavimo sąlygas (jei taikomos) arba proporcingai pagal naujų Sutarties šalių prisiimamų įsipareigojimų dalį;

29.2.4. Sutartyje numatytas prievoles perima bei Sutartį toliau vykdo Užsakovo teisių ir pareigų perėmėjas, nekeičiant esminių Sutarties sąlygų, pagal Užsakovo ir (ar) pagal šią Sutartį teises ir pareigas ar jų dalį įgijusio ūkio subjekto statusui (viešuosius) pirkimus reglamentuojančių teisės aktų reikalavimų prasme) taikytiną teisę;

29.2.5. Šalys susitaria ir patvirtina, kad Sutartyje numatytomis sąlygoms ir tvarka vykdant Užsakovo keitimą, Užsakovo ir (ar) pagal Sutartį Užsakovo teises ir pareigas ar jų dalį perimančio ūkio subjekto rašytinis pranešimas apie atitinkamą Užsakovo teisių ir pareigų perleidimą bus laikomas tinkamu ir pakankamu pranešimu, prilyginamu Šalių susitarimui dėl Sutarties pakeitimo, atskiras Sutarties pakeitimas nebus sudaromas.

* 1. Visus kitus klausimus, kurie neaptarti Sutartyje, reguliuoja Lietuvos Respublikos teisės aktai;
  2. Sutartis sudaryta lietuvių kalba, yra Šalių perskaityta ir suprasta. Sutarties autentiškumas patvirtintas ant kiekvieno Sutarties lapo kiekvienos Šalies įgaliotų asmenų parašais arba Sutartis susiuvama ir pasirašoma paskutinio lapo antroje pusėje, arba Sutartis pasirašoma elektroniniu parašu;
  3. Šią Sutartį sudaro Sutarties Specialiosios sąlygos, jų priedai ir Sutarties Bendrosios sąlygos. Jeigu Sutarties Specialiųjų sąlygų ir / ar jų priedų nuostatos neatitinka Sutarties Bendrųjų sąlygų nuostatų, pirmenybė yra teikiama Sutarties Specialiųjų sąlygų bei jų priedų nuostatoms;
  4. Pirkimo dokumentai ir jų paaiškinimai (patikslinimai), jei tokių būtų, Projektuotojo pateiktas pasiūlymas ir jo paaiškinimai, jei tokių būtų, yra neatskiriamos šios Sutarties dalys;
  5. Esant neatitikimams ar prieštaravimams tarp Specialiųjų sąlygų priedų, pirmenybė teikiama pirmam pagal eiliškumą, nurodytą Sutarties Specialiosiose sąlygose, priedui;
  6. Sutarties Šalys, keisdamos Sutarties Bendrųjų sąlygų nuostatas, apie tai nurodo Sutarties Specialiosiose sąlygose;
  7. Draudžiama Projektuotojui fotografuoti ir / ar filmuoti statybvietę be atskiro Užsakovo sutikimo.
  8. Draudžiama Projektuotojui viešai skelbti, publikuoti, kitaip platinti, parduoti ar kitaip perleisti statybvietėje fotografuotą ir / ar filmuotą ar kitą medžiagą, įskaitant atvaizdus, fotografijas ir video medžiagą, neturint Užsakovo sutikimų.
  9. Šalys įsipareigoja užtikrinti, kad visi asmens duomenys būtų tvarkomi vadovaujantis 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas, toliau – BDAR) ir kitais asmens duomenų tvarkymą ir jų apsaugą reglamentuojančiais teisės aktais. Kiekviena Šalis privalo informuoti savo darbuotojus ir kitus su Šalimi susijusius duomenų subjektus apie kitos Šalies atliekamą jų asmens duomenų tvarkymą laikantis BDAR reikalavimų bei kitos Šalies prašymu pateikti tai patvirtinančius įrodymus. Šalis, nevykdanti ar netinkamai vykdanti šiame punkte numatytus įsipareigojimus, privalo atlyginti kitai Šaliai dėl to patirtus nuostolius, įskaitant, bet neapsiribojant valstybės institucijų paskirtas baudas ir / ar kitas pinigines sankcijas.
  10. Jeigu vykdant Sutartį kita Šalis tvarkys asmens duomenis Užsakovo vardu kaip duomenų tvarkytojas, po Sutarties pasirašymo nedelsiant turi būti sudaromas duomenų tvarkymo susitarimas, kurio tekstas viešai publikuojamas AB „Lietuvos geležinkeliai“ [interneto svetainėje](https://www.litrail.lt/documents/10279/12035606/LTG_duomenu_tvarkymo+susitarimas_tipinis_nuasmenintas.docx/86c85871-9f56-420b-97ec-56bd3843e54c" \t "_blank" \o "https://www.litrail.lt/documents/10279/12035606/ltg_duomenu_tvarkymo+susitarimas_tipinis_nuasmenintas.docx/86c85871-9f56-420b-97ec-56bd3843e54c)[[6]](#footnote-7) arba, jei poreikis tvarkyti asmens duomenis paaiškėja po Sutarties pasirašymo, duomenų tvarkymo susitarimas Šalių pasirašomas nedelsiant, bet ne vėliau kaip iki asmens duomenų tvarkymo pradžios. Duomenų tvarkymo susitarimu Šalys negali pakeisti Sutarties sąlygų ir (ar) pakeisti ekonominę pusiausvyrą Projektuotojo naudai.
  11. Užsakovas, sudarydamas ir vykdydamas šią Sutartį, tvarko kitos Šalies darbuotojų asmens duomenis Sutarties sudarymo ir vykdymo, galiojančiuose teisės aktuose numatytų Užsakovo pareigų vykdymo ir kitais tikslais, atitinkančiais teisės aktų reikalavimus.
  12. Sudarydamas Sutartį, Projektuotojas patvirtina, kad yra susipažinęs su tinklalapyje [www.ltg.lt](http://www.ltg.lt) paskelbta LTG įmonių grupėje taikoma Sankcijų įgyvendinimo ir kontrolės politika, Atsparumo korupcijai politika, Nacionalinio saugumo atitikties politika ir joje nurodytais principais. Projektuotojas patvirtina, kad atitinka šiuose dokumentuose nustatytus reikalavimus, keliamus LTG įmonių grupės kontrahentams, ir įsipareigoja laikytis juose nustatytų įpareigojimų, keliamų LTG įmonių grupės kontrahentams. Tyčiniai ir/ar sistemingi jų pažeidimai laikoma esminiu Sutarties pažeidimu.
  13. Šalis, nevykdanti ar netinkamai vykdanti Sutarties Bendrosios dalies 29 p. numatytus įsipareigojimus, privalo atlyginti kitai Šaliai dėl to patirtus nuostolius, įskaitant, bet neapsiribojant, valstybės institucijų paskirtas baudas ir / ar kitas pinigines sankcijas;
  14. Pasikeitus įstatymų ir kitų teisės aktų, reglamentuojančių perkamas paslaugas, nuostatoms, Projektuotojas turi vadovautis galiojančių teisės aktų reikalavimais.

\_\_\_\_\_\_\_\_\_\_\_\_\_\_\_\_\_\_\_\_\_\_

1. https://www.teisesakturegistras.lt/portal/lt/legalAct/35e281a0b0c711ec8d9390588bf2de65/asr [↑](#footnote-ref-2)
2. https://www.litrail.lt/documents/10279/11756890/LTG+tiekejo+elgesio+kodeksas.pdf/50ad7ff6-6503-41ec-85a8-b7caf8b56850 [↑](#footnote-ref-3)
3. Jeigu pirkime pagal pasirinktą pirkimo vykdymo būdą buvo numatytas galutinių pasiūlymų teikimas, tada visoje Sutartyje vartojamos sąvokos pasiūlymas/pasiūlymai reiškia „galutinį pasiūlymą/galutinius pasiūlymus“. [↑](#footnote-ref-4)
4. Sutarties Šalies rašytinio prašymo peržiūrėti Sutarties kainą (įkainius) gavimo dieną paskutinis žinomas Indeksas. [↑](#footnote-ref-5)
5. [2014 m. vasario 26 d. Europos Parlamento ir Tarybos direktyva 2014/25/ES dėl subjektų, vykdančių veiklą vandens, energetikos, transporto ir pašto paslaugų sektoriuose, vykdomų pirkimų, kuria panaikinama Direktyva 2004/17/EB](http://vpt.lrv.lt/uploads/vpt/documents/files/2014-25-ES.pdf) [↑](#footnote-ref-6)
6. <https://www.litrail.lt/documents/10291/14393575/LTG-Duomen%C5%B3-tvarkymo-susitarimas-LT---2023+%282%29.docx/add2df32-74c9-4881-a713-d939d92bba89> [↑](#footnote-ref-7)